**ПРОТОКОЛ ОТ ТРИДЕСЕТ И ШЕСТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 14 юли 2022 година, начало 09:00 часа**

От общо 51 общински съветници присъстваха 46, отсъстваха: Дилян Саманджиев, Иван Кюркчиев, Илиян Илиев, Станимир Станчев и Христо Белоев. Заседанието беше открито и ръководено от Иво Пазарджиев – Председател на Общински съвет – Русе.

 **Г-н Иво Пазарджиев:** Моля общинските съветници да заемат местата си. Колеги, моля заемете местата си в залата. Стартираме проверка на кворума. Четиридесет общински съветници са се регистрирали по електронна система. Имаме необходимия кворум да започнем нашата работа. Откривам тридесет и шестото редовно заседание на Общински съвет – Русе. Уважаеми колеги, както всички от вас знаят, внезапно ни напусна дългогодишния управител на ВиК Русе господин Сава Савов. Имахме добри отношения с него, имаше уважение от негова страна към институцията Общински съвет, както смятам, че е имало и от наша страна към него. С оглед на неговата кончина, предлагам да го почетем с едноминутно мълчание. Благодаря ви. Уважаеми колеги, с оглед на това, че Община Русе е съдружник във ВиК и необходимостта от спешно избиране на нов управител, днес от 13 часа има свикано Общо събрание на ВиК, в което наши представители са Валери Иванов, Деница Иванова, Илиян Илиев, Пламен Цветков, Дилян Саманджиев и Станимир Станчев. С оглед на това, обедната почивка ще бъде обявена от 12:45, това беше решено на Председателски съвет и ще продължи до 14 часа, за да може нашите представители или част от тях да присъстват на Общо събрание на ВиК за избор на нов управител. Другите почивки ще бъдат от 10:30 до 11:00 часа, също това е по решение на Председателския съвет с оглед необходимостта от малко повече време за почивка. На основание чл. 106, ал. 1 от Правилника за организацията и дейността на Общински съвет, неговите комисии и взаимодействието му с общинска администрация, обявявам постъпилите питания. Питане от общинския съветник Траян Тотев относно разходи, които е направила Община Русе във връзка със заболеваемостта от Ковид. Питането е само с писмен отговор. Не виждам господин Тотев да е в залата. Като пристигне ще му връча писмения отговор. Другите останали питания са с писмен и устен отговор. Питане отново от господин Тотев във връзка с разкопани улици от ТЕЦ Русе. Питане от Екатерина Иванова във връзка с полагане на асфалт на уличното платно пред блок „Пирин“ до блок „Мидия Енос“. От госпожа Наталия Кръстева във връзка с финансово неизгодни договори за доставка на горива сключени с Община Русе. И от кмета на Кметство Мартен господин Димо Тонев относно промяна на движението на тежкотоварни автомобили между Мартен и кръговото кръстовище на Дунав мост. Тези питания са с писмен и устен отговор. С оглед на разпоредбата на чл. 109 от правилника ни, писмените отговори ще бъдат връчени след завършване на процедурата по чл. 108. Предлагам, тъй като го нямаше в дневния ред…Господин Тотев, заповядайте да Ви връча писмения отговор на питането Ви. Заповядайте. Да направим някои промени в дневния ред, като предложението ми е, питането на господин Димо Тонев, тъй като го нямаше в дневния ред, то постъпи след Председателския съвет, да го включим като Точка 61 от дневния ред. Другото ми предложение е извънредната точка, на която аз съм вносител относно КОЦ – Русе и учредяване на ново търговско дружество да бъде включена като Точка 4. Предлагам Точка 22 К.л. № 928, която касае терена до Витте Аутомотив да бъде като Точка 5 с оглед на това, че има представители на Витте в залата, които да не ги караме да стоят до края на сесията. Това са моите предложения по дневния ред. Има ли други предложения по дневния ред? Не виждам. Гласуваме първо питането на господин Димо Тонев да бъде като Точка 61 в дневния ред. Стартираме системата.

**КВОРУМ – 45. С 45 „за“, 0 „против“, 0 „въздържали се“ се прие предложението.**

 **Г-н Иво Пазарджиев:** Гласуваме предложението извънредната точка относно КОЦ – Русе да бъде включена като Точка 4 в дневния ред. Системата е стартирана, моля гласувайте.

**КВОРУМ – 45. С 45 „за“, 0 „против“, 0 „въздържали се“ се прие предложението.**

 **Г-н Иво Пазарджиев:** И последното ми предложение за промяна е Точка 22 К.л. № 928 да стане Точка 5. Системата е стартирана, моля да гласувате.

**КВОРУМ – 44. С 44 „за“, 0 „против“, 0 „въздържали се“ се прие предложението.**

 **Г-н Иво Пазарджиев:** Отново питам има ли предложения по дневния ред? Няма. Гласуваме дневния ред като цяло.

**КВОРУМ – 45. С 45 „за“, 0 „против“, 0 „въздържали се“ се прие следния проект за**

**ДНЕВЕН РЕД:**

1. К.л. № 908 Приемане на Годишните финансови отчети и Годишните доклади за дейността през 2021 г. на общинските еднолични търговски дружества, определяне на дивидент и избор на регистрирани одитори
2. К.л. № 910 Утвърждаване управител на „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД след проведен конкурс
3. К.л. № 911 Утвърждаване управител на „Комплексен онкологичен център – Русе” ЕООД след проведен конкурс
4. Учредяване на Медицински център за специализирана извънболнична помощ към „Комплексен онкологичен център – Русе“ ЕООД
5. К.л. № 928 Промяна на начина на трайно ползване на поземлен имот с идентификатор по КК на гр. Русе 63427.85.50 – собственост на Община Русе
6. К.л. № 938 Одобряване на План за интегрирано развитие (ПИРО) на Община Русе за периода 2021-2027 г.
7. К.л. № 909 Определяне размера на възнагражденията на кметовете на кметства в Община Русе
8. К.л. № 912 Наредба за изменение и допълнение на Наредба № 16 за определянето и администрирането на местните такси, цени на услуги и права на територията на община Русе
9. К.л. № 941 Утвърждаване класирането на кандидатите за членове на Съвета на директорите на „Общински транспорт Русе“ ЕАД след проведен конкурс
10. К.л. № 939 Решение за даване на съгласие Община Русе да изпълни проект по сключен Договор за БФП по Проект BGENERGY-2.001-033 " Прилагане на мерки за енергийна ефективност по системата за външно изкуствено осветление на територията на град Русе, Община Русе". Процедура „Рехабилитация и модернизация на общинската инфраструктура – системи за външно изкуствено осветление на общините“ по Програма "Възобновяема енергия, енергийна ефективност, енергийна сигурност" (ВЕЕЕЕС), финансирана по Финансовия механизъм на Европейското икономическо пространство
2014-2021 г. като до финансира със собствени средства дейност СМР до размер на 758 075,80 лева, поради повишаване на цените, заложени в бюджета при кандидатстване
11. К.л. № 957 Корекция на Бюджета на Община Русе за 2022 година
12. К.л. № 916 Промяна в адресите на сградите, в които се провежда обучението в ДГ „Радост“ гр. Русе
13. К.л. № 917 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „Средна кула“
14. К.л. № 918 Учредяване възмездно право на пристрояване, за изграждане на „Пристройка към сграда за инсталация за сепариране на битови отпадъци“ към съществуваща сграда, построена в имот общинска собственост, находящ се в гр. Русе, Община Русе, местност „Под Ормана“
15. К.л. № 919 Откриване на процедура за провеждане на публичен търг с явно наддаване за учредяване право на строеж за изграждане на постройка за отоплителни материали и инвентар, върху имот – частна общинска собственост, намиращ се в с. Николово, ул. „Васил Левски“ №75
16. К.л. № 920 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Басарбово, Община Русе, Област Русе
17. К.л. № 921 Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: гр. Мартен, Община Русе, ул. „Страхил войвода“ №52 и №54
18. К.л. № 922 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“
19. К.л. № 923 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“
20. К.л. № 924 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Община Русе, землището на с. Долно Абланово, местност „Пачева чешма“
21. К.л. № 925 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Община Русе, землището на с. Долно Абланово, местност „Пачева чешма“
22. К.л. № 926 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“
23. К.л. № 927 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Басарбово, Община Русе, Област Русе
24. К.л. № 929 Предоставяне безвъзмездно за управление на общински недвижим имот, находящ се в град Русе, за нуждите на Общинско предприятие „Обществена трапезария и социални жилища“.
25. К.л. № 930 Учредяване безвъзмездно право на ползване върху незастроен поземлен имот – частна общинска собственост, с адрес: град Русе, ул. „Княжеска“ №7
26. К.л. № 933 Застраховане на имоти – частна общинска собственост
27. К.л. № 934 Застраховане на социални жилищни имоти – частна общинска собственост
28. К.л. № 935 Промяна в списъците с общински жилища
29. К.л. № 936 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Червена вода, Община Русе, ул. „Цар Шишман“
30. К.л. № 940 Изменение на „Списък на жилищата за продажба“, утвърден с Решение №877 по протокол №32/19.04.2022 г. и извършване на продажба на допълнително определени общински жилища
31. К.л. № 942 Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 20.09.2022 г.
32. К.л. № 947 Провеждане на публичен търг с явно наддаване за отдаване под наем на части от терен – публична общинска собственост в организиран Коледен базар
33. К.л. № 948 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ
34. К.л. № 959 Предоставяне безвъзмездно в полза на политическа партия „ВОЛТ“ за ползване на свободно нежилищно помещение – частна общинска собственост
35. К.л. № 960 Провеждане на търг с явно наддаване за продажба на стояща дървесина на корен в горски територии, собственост на Община Русе за 2022 г.
36. К.л. № 961 Определяне на начална месечна наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на имоти – частна общинска собственост, като въжен атракцион, с адрес Община Русе, с. Николово, местност „Текето“
37. К.л. № 945 Провеждане на публичен търг с явно надаване за отдаване под наем на недвижим имот - публична общинска собственост, предоставен за управление на ОП „Спортни имоти”;
38. К.л. № 943 Споразумение за партньорство по одобрено за финансиране проектно предложение №BG05SFOP001-2.025-0092 „Насърчаване на партньорското управление в сферата на местно икономическо развитие и подобряване на инвестиционната среда“ по Оперативна програма „Добро управление“
39. К.л. № 944 Приемане на Програма за управление на отпадъците на Община Русе за периода 2021 – 2028 г.
40. К.л. № 958 Промяна на списъка на лицата и длъжностите, имащи право на транспортни разходи, съгласно чл. 35 ал.1 т.1и т.2 от ПМС №31/17.03.2022г. от Бюджет 2022 година, утвърден с Решение на Общински съвет № 898, прието с Протокол №33/26.04.2022г.- Приложение № 18
41. Обезпечаване на първо авансово плащане по проект BGCULTURE-1.001-0023 „Новатори в културното предприемачество и нови възможности за култура и изкуство в ревитализирана мултифункционална зала на обществена библиотека“, финансиран по Програма РА14 „Културно предприемачество, наследство и сътрудничество“, финансиран чрез Финансов механизъм на европейското икономическо пространство 2014-2021 г. Издаване на Запис на заповед за размера на авансовото плащане
42. К.л. № 915 Одобряване на споразумение за сътрудничество със Сдружение „Национален младежки форум”
43. К.л. № 946 Приемане на Общинска програма на мерките за закрила на деца с изявени дарби за 2022 г.
44. К.л. № 962 Одобряване на Програма за достъпна архитектурна среда на територията на община Русе (2022-2023)
45. К.л. № 963 Приемане на План за действие на Община Русе за равенство, приобщаване и участие на ромите 2022-2023, в изпълнение на Националната стратегия /НС /на Република България за равенство, приобщаване и участие на ромите 2021-2030 и Националния План за действия на Р. България за 2022-2023.
46. К.л. № 956 Отчет за 61. МФ „Мартенски музикални дни“ Русе 2022
47. К.л. № 955 Даване на съгласие за сключване на договор за спонсорство между Община Русе и Теодор Цветков
48. К.л. № 950 Допълнение на Правила и нормативи за прилагане на ОУПО-Русе, като се предвиди разновидност "високотехнологична производствена зона" (Пс)
49. К.л. № 951 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.169.697 по КККР на гр. Русе, находящ се в местност „Гълъбец“, землището на гр. Русе, Община Русе
50. К.л. № 952 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатори 47336.11.58 и 11.61 по КККР на землището на гр. Мартен, находящи се в местност „Вехтите лозя“, землището на гр. Мартен, община Русе
51. К.л. № 953 Даване на Разрешение за изработване на проект подробен устройствен план – план за застрояване за ПИ с идентификатори 87700.25.138 и 25.139, находящи се в местност „Край село“, землището на с. Ястребово, община Русе
52. К.л. № 954 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.150.759 по КККР на гр. Русе, находящ се в местност „Караманлийка“, гр. Русе
53. К.л. № 931 Даване на Разрешение за изработване на проект за частично изменение на Общ устройствен план на гр. Русе, в частта относно поземлени имоти (ПИ) с идентификатори 63427.179.113, 179.114 и 179.115, находящи се в местност „Орта екенлик“, землището на гр. Русе, община Русе, като се предвижда устройствена зона „Спорт и атракции“ (Са)
54. К.л. № 932 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.150.445 по КККР на гр. Русе, находящ се в местност „Караманлийка“, землището на гр. Русе, община Русе
55. Приемане на обръщение за закриване на Тараклийски държавен университет – „Григорий Цамблак“, Република Молдова
56. К.л. № 913 Приемане на Правилник за изменение и допълнение на Правилника за организацията и дейността на обществения посредник на територията на Община Русе
57. К.л. № 914 Приемане на Правилник за изменение и допълнение на Правилника за организацията и дейността на обществения посредник на територията на Община Русе
58. К.л. № 949 Отчет за дейността на Общински съвет – Русе и неговите комисии за периода януари 2022 г. – юни 2022 г.
59. К.л. № 964 Създаване на работна група
60. Приемане на график за заседанията на Общински съвет – Русе за периода от месец септември до месец декември 2022 г.
61. Питания
62. Изказване на Димо Тонев
63. Изказване на Даниел Джумалийски – вх.№561/06.07.2022 г.
64. Изказване на Мариян Димитров – вх.№ 568/07.07.2022 г.

**Г-н Иво Пазарджиев:** Започваме по дневния ред. Първа точка К.л. № 908…А, извинявам се. Имахме направена заявка за изказване от името на група. От името на групата на ГЕРБ, председателя на групата господин Орлин Дяков. Заповядайте. По точка извън дневния ред.

**Г-н Орлин Дяков:** Господин Председател, господин Кмет, колеги. Знаем за един общественозначим, бих го нарекъл проблем доста отдавна. Става въпрос за пътния участък между Мартен и Русе. Доста са разтревожени там гражданите. Имам сигнали и за айде да го нарека някакви идеи, които не са особено приемливи. Затова първо, аз Ви предлагам господин Милков, решенията по казуса пътния участък Мартен-Русе, които касаят жителите на Мартен, Сандрово и Николово да бъдат взети със санкция на Общинския съвет. И второ, тук в залата има гражданин, който иска да се изкаже по проблема. Аз ви моля да гласуваме и да дадем думата на този човек, за да…(шум от зала).

**Г-н Иво Пазарджиев:** Моля за тишина в залата, докато колегата Дяков говори. След като си свърши изказването, ще уточним техническите въпроси по отношение ще работи ли климатика или не. Считам, че е неуважително, докато колегата се концентрира да говори. Добре, ще оправим здравословните проблеми след изказването на господин Дяков. Благодаря. Заповядайте, господин Дяков.

**Г-н Орлин Дяков:** Аз ви предлагам да изслушаме гражданката, която е тук, за да добием и по-реална представа за наистина проблема. Благодаря ви.

**Г-н Иво Пазарджиев:** Господин Дяков, за кой гражданин става въпрос обаче.

**Г-н Орлин Дяков:** Кажете си имената. За госпожа Елка Недкова.

**Г-н Иво Пазарджиев:** Добре. Господин Дяков, имате ли против това да стане по точката, когато господин Тонев ще вземе думата, защото мисля, че става въпрос за едно и също или? Добре. Нека тогава ще го гласуваме по нея точка като процедурно предложение да изслушаме и гражданката (Орлин Дяков говори от място и не се чува). Госпожа Наталия Кръстева за процедурно предложение.

**Г-жа Наталия Кръстева:** Колеги, въпреки че гласувахме дневния ред вече и нямаме такава процедура, но предвид спецификата на случващото се в залата и това, че и кмета на Мартен е тук и гражданката е тук, предлагам ви да прегласуваме дневния ред като Точка 61 стане Точка 1. Да може господин Димо Тонев да изкаже неговото становище, както да чуем и гражданката, защото наистина да я вържем цял ден при нас, мисля че не е целесъобразно. Това ми е предложението.

**Г-н Иво Пазарджиев:** Добре. Имаме процедурно предложение от госпожа Кръстева. Първа точка да изслушаме господин Димо Тонев, след което ще направим процедурно предложение за изслушване на гражданката и да продължим после в дневния ред. Гласуваме процедурното предложение на госпожа Кръстева. Така, гласуваме.

**КВОРУМ – 44. С 33 „за“, 1 „против“, 10 „въздържали се“ се прие процедурното предложение.**

 **Г-н Иво Пазарджиев:** Аз считам, че с това предложение преномерирахме дневния ред. Сега колкото и да е странно, искам пак да гласуваме дневния ред като цяло след преномерирането по предложението, което беше направено току що. Гласуваме отново дневния ред с направената корекция.

**КВОРУМ – 44. С 44 „за“, 0 „против“, 0 „въздържали се“ се прие следния проект за**

**ДНЕВЕН РЕД:**

1.Изказване на Димо Тонев

2. К.л. № 908 Приемане на Годишните финансови отчети и Годишните доклади за дейността през 2021 г. на общинските еднолични търговски дружества, определяне на дивидент и избор на регистрирани одитори

3. К.л. № 910 Утвърждаване управител на „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД след проведен конкурс

4. К.л. № 911 Утвърждаване управител на „Комплексен онкологичен център – Русе” ЕООД след проведен конкурс

5. Учредяване на Медицински център за специализирана извънболнична помощ към „Комплексен онкологичен център – Русе“ ЕООД

6. К.л. № 928 Промяна на начина на трайно ползване на поземлен имот с идентификатор по КК на гр. Русе 63427.85.50 – собственост на Община Русе

7. К.л. № 938 Одобряване на План за интегрирано развитие (ПИРО) на Община Русе за периода 2021-2027 г.

8. К.л. № 909 Определяне размера на възнагражденията на кметовете на кметства в Община Русе

9. К.л. № 912 Наредба за изменение и допълнение на Наредба № 16 за определянето и администрирането на местните такси, цени на услуги и права на територията на община Русе

10. К.л. № 941 Утвърждаване класирането на кандидатите за членове на Съвета на директорите на „Общински транспорт Русе“ ЕАД след проведен конкурс

11. К.л. № 939 Решение за даване на съгласие Община Русе да изпълни проект по сключен Договор за БФП по Проект BGENERGY-2.001-033 " Прилагане на мерки за енергийна ефективност по системата за външно изкуствено осветление на територията на град Русе, Община Русе". Процедура „Рехабилитация и модернизация на общинската инфраструктура – системи за външно изкуствено осветление на общините“ по Програма "Възобновяема енергия, енергийна ефективност, енергийна сигурност" (ВЕЕЕЕС), финансирана по Финансовия механизъм на Европейското икономическо пространство

2014-2021 г. като до финансира със собствени средства дейност СМР до размер на 758 075,80 лева, поради повишаване на цените, заложени в бюджета при кандидатстване

12. К.л. № 957 Корекция на Бюджета на Община Русе за 2022 година

13. К.л. № 916 Промяна в адресите на сградите, в които се провежда обучението в ДГ „Радост“ гр. Русе

14. К.л. № 917 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „Средна кула“

15. К.л. № 918 Учредяване възмездно право на пристрояване, за изграждане на „Пристройка към сграда за инсталация за сепариране на битови отпадъци“ към съществуваща сграда, построена в имот общинска собственост, находящ се в гр. Русе, Община Русе, местност „Под Ормана“

16. К.л. № 919 Откриване на процедура за провеждане на публичен търг с явно наддаване за учредяване право на строеж за изграждане на постройка за отоплителни материали и инвентар, върху имот – частна общинска собственост, намиращ се в с. Николово, ул. „Васил Левски“ №75

17. К.л. № 920 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Басарбово, Община Русе, Област Русе

18. К.л. № 921 Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: гр. Мартен, Община Русе, ул. „Страхил войвода“ №52 и №54

19. К.л. № 922 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“

20. К.л. № 923 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“

21. К.л. № 924 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Община Русе, землището на с. Долно Абланово, местност „Пачева чешма“

22. К.л. № 925 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Община Русе, землището на с. Долно Абланово, местност „Пачева чешма“

23. К.л. № 926 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“

24. К.л. № 927 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Басарбово, Община Русе, Област Русе

25. К.л. № 929 Предоставяне безвъзмездно за управление на общински недвижим имот, находящ се в град Русе, за нуждите на Общинско предприятие „Обществена трапезария и социални жилища“.

26. К.л. № 930 Учредяване безвъзмездно право на ползване върху незастроен поземлен имот – частна общинска собственост, с адрес: град Русе, ул. „Княжеска“ №7

27. К.л. № 933 Застраховане на имоти – частна общинска собственост

28. К.л. № 934 Застраховане на социални жилищни имоти – частна общинска собственост

29. К.л. № 935 Промяна в списъците с общински жилища

30. К.л. № 936 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Червена вода, Община Русе, ул. „Цар Шишман“

31. К.л. № 940 Изменение на „Списък на жилищата за продажба“, утвърден с Решение №877 по протокол №32/19.04.2022 г. и извършване на продажба на допълнително определени общински жилища

32. К.л. № 942 Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 20.09.2022 г.

33. К.л. № 947 Провеждане на публичен търг с явно наддаване за отдаване под наем на части от терен – публична общинска собственост в организиран Коледен базар

34. К.л. № 948 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ

35. К.л. № 959 Предоставяне безвъзмездно в полза на политическа партия „ВОЛТ“ за ползване на свободно нежилищно помещение – частна общинска собственост

36. К.л. № 960 Провеждане на търг с явно наддаване за продажба на стояща дървесина на корен в горски територии, собственост на Община Русе за 2022 г.

37. К.л. № 961 Определяне на начална месечна наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на имоти – частна общинска собственост, като въжен атракцион, с адрес Община Русе, с. Николово, местност „Текето“

38. К.л. № 945 Провеждане на публичен търг с явно надаване за отдаване под наем на недвижим имот - публична общинска собственост, предоставен за управление на ОП „Спортни имоти”;

39. К.л. № 943 Споразумение за партньорство по одобрено за финансиране проектно предложение №BG05SFOP001-2.025-0092 „Насърчаване на партньорското управление в сферата на местно икономическо развитие и подобряване на инвестиционната среда“ по Оперативна програма „Добро управление“

40. К.л. № 944 Приемане на Програма за управление на отпадъците на Община Русе за периода 2021 – 2028 г.

41. К.л. № 958 Промяна на списъка на лицата и длъжностите, имащи право на транспортни разходи, съгласно чл. 35 ал.1 т.1и т.2 от ПМС №31/17.03.2022г. от Бюджет 2022 година, утвърден с Решение на Общински съвет № 898, прието с Протокол №33/26.04.2022г.- Приложение № 18

42. Обезпечаване на първо авансово плащане по проект BGCULTURE-1.001-0023 „Новатори в културното предприемачество и нови възможности за култура и изкуство в ревитализирана мултифункционална зала на обществена библиотека“, финансиран по Програма РА14 „Културно предприемачество, наследство и сътрудничество“, финансиран чрез Финансов механизъм на европейското икономическо пространство 2014-2021 г. Издаване на Запис на заповед за размера на авансовото плащане

43. К.л. № 915 Одобряване на споразумение за сътрудничество със Сдружение „Национален младежки форум”

44. К.л. № 946 Приемане на Общинска програма на мерките за закрила на деца с изявени дарби за 2022 г.

45. К.л. № 962 Одобряване на Програма за достъпна архитектурна среда на територията на община Русе (2022-2023)

46. К.л. № 963 Приемане на План за действие на Община Русе за равенство, приобщаване и участие на ромите 2022-2023, в изпълнение на Националната стратегия /НС /на Република България за равенство, приобщаване и участие на ромите 2021-2030 и Националния План за действия на Р. България за 2022-2023.

47. К.л. № 956 Отчет за 61. МФ „Мартенски музикални дни“ Русе 2022

48. К.л. № 955 Даване на съгласие за сключване на договор за спонсорство между Община Русе и Теодор Цветков

49. К.л. № 950 Допълнение на Правила и нормативи за прилагане на ОУПО-Русе, като се предвиди разновидност "високотехнологична производствена зона" (Пс)

50. К.л. № 951 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.169.697 по КККР на гр. Русе, находящ се в местност „Гълъбец“, землището на гр. Русе, Община Русе

51. К.л. № 952 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатори 47336.11.58 и 11.61 по КККР на землището на гр. Мартен, находящи се в местност „Вехтите лозя“, землището на гр. Мартен, община Русе

52. К.л. № 953 Даване на Разрешение за изработване на проект подробен устройствен план – план за застрояване за ПИ с идентификатори 87700.25.138 и 25.139, находящи се в местност „Край село“, землището на с. Ястребово, община Русе

53. К.л. № 954 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.150.759 по КККР на гр. Русе, находящ се в местност „Караманлийка“, гр. Русе

54. К.л. № 931 Даване на Разрешение за изработване на проект за частично изменение на Общ устройствен план на гр. Русе, в частта относно поземлени имоти (ПИ) с идентификатори 63427.179.113, 179.114 и 179.115, находящи се в местност „Орта екенлик“, землището на гр. Русе, община Русе, като се предвижда устройствена зона „Спорт и атракции“ (Са)

55. К.л. № 932 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.150.445 по КККР на гр. Русе, находящ се в местност „Караманлийка“, землището на гр. Русе, община Русе

56. Приемане на обръщение за закриване на Тараклийски държавен университет – „Григорий Цамблак“, Република Молдова

57. К.л. № 913 Приемане на Правилник за изменение и допълнение на Правилника за организацията и дейността на обществения посредник на територията на Община Русе

58. К.л. № 914 Приемане на Правилник за изменение и допълнение на Правилника за организацията и дейността на обществения посредник на територията на Община Русе

59. К.л. № 949 Отчет за дейността на Общински съвет – Русе и неговите комисии за периода януари 2022 г. – юни 2022 г.

60. К.л. № 964 Създаване на работна група

61. Приемане на график за заседанията на Общински съвет – Русе за периода от месец септември до месец декември 2022 г.

62. Питания

63. Изказване на Даниел Джумалийски – вх. №561/06.07.2022 г.

64. Изказване на Мариян Димитров – вх. № 568/07.07.2022 г.

**Точка 1**

**Изказване на Димо Тонев**

 **Г-н Иво Пазарджиев:** Господин Димо Тонев, заповядайте.

 **Г-н Димо Тонев:** Уважаеми господин Председател, уважаеми господин Кмет, уважаеми общински съветници. Искам да ви благодаря, че гласувахте този така важен проблем за нашето населено място. Ежедневно в Кметство Мартен пристигат множество сигнали, има и събрана подписка от жителите с искане за безаварийно и безпрепятствено преминаване без риск за живота на хората и автомобилите със специален режим на преминаване да преминават по този маршрут. Предложението ни е следното. Колоната от тежкотоварни автомобили да бъде преместена на трилентов път от кръговото движение на Дунав мост по посока паркинга на ферибота на бул. Тутракан, така и паркинга на ферибота може да се използва за престой на тежкотоварните автомобили. По този начин с пускане на експлоатация на ферибота ще се даде шанс на чакащите да избират дали да използват ферибота или да продължат през ГПКК Дунав мост. По първоначални разчети целия поток от тежкотоварни автомобили от малкото кръговото на Безмитна зона до Индустриална зона Тегра и обратно ще се побере - от кръговото кръстовище на Дунав мост до кръговото кръстовище на пристанището заедно с паркинга, който е вътре в пристанището, което ще се използва също така и за паркинг на ферибота. Може да се изгради единна информационна система, която да бъде обвързана впоследствие с новия буферен паркинг, който Община Русе ще изгради. Обръщаме се към Вас с надеждата да не допуснете да бъде заличено едно населено място и да се вземе под внимание факта, че тук живеят хора, които ежедневно с риск за живота си стоят в задръствания и по няколко пъти на ден преминават този кошмарен маршрут, също така и работещите в Индустриална зона Тегра. Затова Ви молим да вземете под внимание този така жизненоважен проблем, който касае нашето населено място или някой, ако има някакви други по-добри идеи или предложения, които касаят безаварийното ни преминаване, съм съгласен да ги обсъдим също. Благодаря.

 **Г-н Иво Пазарджиев:** Благодаря на Кмета на Кметство Мартен. Сега ще гласуваме процедурното предложение за изслушване на госпожа Елка Недкова. Моля да гласуваме процедурното предложение. Системата е стартирана, моля гласувайте.

**КВОРУМ – 44. С 44 „за“, 0 „против“, 0 „въздържали се“ се прие процедурното предложение.**

 **Г-н Иво Пазарджиев:** Госпожо Недкова, заповядайте за изказване в рамките на 3 минути съгласно нашия Правилник.

**Г-жа Елка Недкова:** Добър ден на всички. Представител съм на транспортна фирма, която се намира на паркинг „Сръбчето“ – това е бул. „Тутракан“ № 92. Значи, на паркинга са позиционирани 35 частни фирми, като около 30 от тях са транспортни. Всеки един влекач плаща 1 200 лева данък на Община Русе и ние не можем да излезем от паркинга и не можем да влезем в паркинга. Винаги сме с някой, който трябва да ни придружава, за да спира движението и да излезем. С колите си не можем да излезем. От 1 юли този път стана платен. Откакто 2020 година затвориха ни пътя да излизаме с камионите посока Русе, ние трябва да слезем до КТМ-то, да обърнем там и да си продължим в посоката и да заплащаме за това ТОЛ такса от 1 юли. Значи просто отлива от клиенти на пунктовете за технически прегледи, на сервизите за товарни автомобили и леки е огромен. Хората не искат да идват, тъй като не може да се влезе в паркинга. Всеки ден е рисково за, по няколко пъти на ден излизаме от там. Просто ви моля, направете нещо, махнете ги от там тези камиони. Трябва да се махнат. Шофьорите слизат от камионите, 40 градуса температура, хлъзват се, падат на платното, ще прегазим някой. Онзи ден знаете беше делото за убития шофьор. Човекът, който е с леката кола, него изкарват виновен, че той е виновен, че може би шофьора е пресичал на пешеходна пътека, която я няма. Разбирате ли, че потенциално сме всеки ден или убийци или клиенти на болницата, пациенти. Трябва нещо да се направи да се махне тази опашка от там. Това е непоносимо. Смрадта, която се носи при 40 градуса температура от всички, които си вършат биологичните нужди от там е невероятна, невероятна е. За мизерия да не говоря. Направете си труда, минете 2-3 пъти от там да видите за какво става въпрос. Идвайки насам тази сутрин пак имаше тапа посока Мартен, от КТМ-то до Сръбчето. Един камион излязъл от опашката, не може да влезе. Тези хора отиват на работа. Това просто е непоносимо, унищожавате ни. И жител на Мартен съм и като град и като бизнес хората, които сме позиционирани на Сръбчето. Благодаря Ви за вниманието.

**Г-н Иво Пазарджиев:** Благодаря на госпожа Недкова. От името на администрацията господин Димитър Недев.

**Г-н Димитър Недев:** Уважаеми господин Председател, уважаеми общински съветници, уважаеми господин Тонев, госпожо Недкова. В Община Русе чрез господин Иво Пазарджиев председател на Общински съвет – Русе, постъпи Вашето питане относно искане за промяна организацията на движението на тежкотоварни автомобили изчакващи пред граничен пункт Дунав мост, като същото да бъде насочено за преминаване и престой по бул. „Тутракан“. Във връзка с това Ви информираме, че въпроса който Вие поставяте е разглеждан от общинска администрация преди няколко месеца в посока от кръговото на Дунав мост, т.е. от „Напорни тръби“ до кръговото на Пристанищен комплекс и в двете посоки има разположени четири автобусни спирки от обществен транспорт. Има разположени доста фирми. При евентуално разполагане на пътни транспортни средства или на камиони, това от своя страна би довело до влошаване на видимостта за всички участници от движението. Задръстванията, които ще се породят неизбежно ще доведат до неспазване разписанията на обществения транспорт. Освен това няма да може да се осигури безопасното движение в района на автобусните спирки. При извършването на обследването на двата участъка, от кръговото на Дунав мост до Пристанищния комплекс и обратно, се установи следното. Кръстовището започвайки от Пристанищен комплекс до Дунав мост е с дължина 1500 метра с налични 12 броя входове и изходи на фирми и две автобусни спирки. Широчината на порталите за вход и изход варира между 4 и 10 метра. Същите не могат да бъдат затваряни за МПС. В същия участък има разположени бензиностанция, дори две бензиностанции, които имат вход и изход на бул. „Тутракан“. За автобусните спирки, съгласно Закона за движението по пътищата, извън границата на автобусната спирка е необходимо да се осигури разстояние от 15 метра и след самата спирка. Подобен случай е и от обратната посока. Там разстоянието е 1700 метра. От изчисленията, които ние сме направили за възможността да бъдат паркирани тежкотоварни камиони, свободния участък, който остава е 1200 метра. На този участък ще могат да бъдат събрани около 40 камиона или с това проблема ще се внесе в границите на град Русе, но няма да се реши и ще има камиони, които ще останат на бул. „България“. Друг голям проблем, който би се очертал, влизайки тежкотоварните камиони на бул. „Тутракан“ за престой, това означава, че те минимум по два пъти ще трябва да минават на кръговото на Дунав мост, които допълнително ще утежнят обстановката около бул. „Тутракан“ и бул. „България“. Решението, което ние предлагаме в дългосрочен план е свързано с изграждането на буферен паркинг, за което ще ви кажа след малко до къде са нещата. В по-краткосрочен вариант в момента работим върху реализиране на буферен паркинг с освобождаване изцяло платното за движение в участък 2-21 Русе-Силистра, т.е. от посока Мартен към посока Русе. След кръговото на Зона Тегра камионите да бъдат паркирани в северната лента, като лявата лента или южната лента, която е в посока Русе посока Мартен става двупосочна за движение с ограничение на скоростта. По този начин ще се осигурят свободни места за изчакващите камиони и ще се осигури постоянно движение в двете посоки от Русе към Мартен и от Мартен към Русе. Същевременно продължават нашите усилия за изграждане на буферен паркинг. За ваша информация, вчера на 13.07 беше проведен експертен съвет и от там нататък следва разглеждане на ПУП-а на сесия на Общински съвет. Благодаря ви за вниманието.

**Г-н Иво Пазарджиев:** Благодаря на господин Недев. Реплика за господин Дяков, заповядайте. Заповядайте.

**Г-н Орлин Дяков /реплика/:** Ами аз мисля, че това по което работите в момента ще създаде два проблема. И затова поисках всичките тези промени да минават през санкция на Общинския съвет, защото мисля, че тук има достатъчно експерти, които биха преценили реално какви опасности и какви проблеми решават тези решения. Затова ми се иска наистина преди да стигнете до финала на това, което каза господин Недев, да бъде обсъдено на сесия на Общинския съвет. Благодаря ви.

**Г-н Иво Пазарджиев:** Благодаря. Извън всяка процедура сме в момента. Нека първо госпожа Кръстева направи заявка, иска да направи нещо по процедурата и ще дадем думата и на кмета на Мартен, тъй като стана дебат, но сме извън всички процедури по правилник.

**Г-жа Наталия Кръстева:** Тъй като става напрежение в залата, действително ние сме извън процедура. И самото преномериране на дневния ред, и вкарване и извън всякаква процедура по нашия правилник, това е така, колеги в ляво. Въпроса е, че точката е доста важна и в крайна сметка като така наречените „старейшини“ не може да неглижираме проблема. Господин Недев доста обстойно ни запозна какво прави общината към настоящия момент. Това за мен по някакъв начин следва да се адмирира, защото проблема е щикотлив. Аз обаче искам да предложа едно, ако мога да го нарека Соломоново решение, защото този проблем действително датира от много години. В предходния мандат КОБД, която в момента е под опеката на господин Недев и която заседава ежемесечно, бяхме вземали едно много работещо за мен решение, като всичките тирове с помощта разбира се на ОД на МВР, Сектор „Пътна полиция“, ги бяхме изместили на републиканския път на бул. „България“. Тогава си спомням, че сме водили разговори с господин Тонев към него момент. Пак казвам, това беше едно решение може би преди 5-6 години, не мога да цитирам периода, в който сме го взели, но тогава и хората пътуващи към Мартен и транспортните фирми бяхте спокойни, доколкото помня. Т.е., ако считате, че преместването на тези тежкотоварни автомобили би било възможно в участъка на републиканския път бул. „България“, нека КОБД да го разгледа, да се произнесе в крайна сметка дори и някой да няма отговорност, тогава го бяхме направили като…(шум от зала). Господин Иванов, мисля че въпроса е важен и не може да неглижираме хората.

**Г-н Иво Пазарджиев:** Колеги, моля за тишина в залата. Госпожо Кръстева, моля да се ориентирате към приключване.

**Г-жа Наталия Кръстева:** С цялото ми уважение, не сме на площада и аз не се изказвам като политическо лице на площада. Мисля, че е важно да помогнем на хората. Предложението ми е КОБД да разгледа вариант, в който тежкотоварните автомобили да бъдат преместени на републиканския път на бул. „България“. Благодаря.

**Г-н Иво Пазарджиев:** Благодаря. Благодаря на госпожа Кръстева. Сега, наистина сме извън всички процедури, както правят бележка колегите от лявата страна на залата. С оглед на това, че действително явно има нужда от дебат по темата, предлагам на следваща сесия да има специална точка по тази тема, за да може наистина да се разгледа обстойно и както трябва, не в момента извън процедурите да го правим. Така че…Доктор Константинова, искате ли процедура или? Ще го коментираме председателите на групи и ще се разберем как да…Кмета на Община Русе за изказване. Заповядайте.

**Г-н Пенчо Милков:** Уважаеми господин Председател, уважаеми общински съветници, уважаеми кметове на кметства и граждани, които сте в залата. Темата е изключително важна и много динамична, затова искам да внеса няколко ясни факта, които да знаете. Подкрепям предложението общинския съвет да обсъди по-подробно точката, ако трябва и в сесия да има нарочна точка за това. Какво се случва обаче. Пътят е републикански, при областния управител има минимум веднъж седмично заседание с ръководителите на институциите, които това работят – АПИ, ДАИ, Гранична полиция, Митници, Полиция ОД на МВР. Всичко това като експертен потенциал се събира от областна управа и кмета на Община Русе също присъства на тези заседания. Обсъждани са всички варианти, но ситуацията с камионите след началото на войната в Украйна ескалира до степен, която никой не е предполагал. Когато аз бях при служебния министър-председател и му говорих колко е страшно с 2200 тира в Русе и се борихме да вземем част от парите от таксите на Дунав мост и правителството отпусна 3 млн. лева за буферния паркинг, сега камионите по данни на областна управа преминават 3000. Отиват към 4000 камиона на ден преминават от тук. Оценявам, говорили сме с госпожата по телефона, господин Недев си е говорил с госпожата по телефона. Изключителното затруднение на фирмите на „Сръбчето“. Абсолютно нормално е да има лице, което да излиза и да ви обезпечава, за да излезете. Това се случва обаче и на пожарните автомобили и повече от една година отне на АПИ да ни даде съгласие на бул. „България“ да разположим светлинните сигнали заради пожарните автомобили, защото те когато излизат всяко забавяне е критично. Доколкото аз си спомням като общински съветник, тук в предния общински съвет ние спасихме ситуацията, вие спасихте ситуацията, когато изместихме тировете от бул. „България“ и стоеше нарочна патрулка долу на кръговото да обърне движението такова каквото е в момента и всички казваха браво тогава. Когато 2200, или 3000, или 3500 камиона са в рамките на един град като Русе и ти ги посрещаш с шест или осем патрулни автомобила на полицията и с 36 войника, ситуацията е критична. Това искам да ви кажа са реалностите независимо кой ще ги оперира тези патрулки или войници. Ситуацията е много камиони, инфраструктура никога неподготвена за такъв транспорт, за такова напрежение, никога. Все едно ние имаме камиони от Нова година. Така, няма да правя нищо ретроспективно, да прехвърля вина или да говоря. Община Русе, когато станах кмет, месец-два след това беше отворена една обществена поръчка за магистрала, на която магистрала трябваше да има джобове. Тировете в моето съзнание трябваше да са на магистралата с джобовете. Разбирайки, че нищо това няма да се случи, Община Русе предприе хода да строи буферен паркинг без тировете да са общински, без да са български, с абсолютно наши средства на русенци и затова пак казвам, проблема ще се облекчи и ще се реши за мен, когато заработи буферния паркинг на бул. „България“. Документите са подготвени. Вчера главния архитект мина проекта за ПУП, което ни дава възможност да внесем точка в Общинския съвет. Дали на извънредна сесия, това ще го решим предвид подготвеността на документите и ще ви уведомим. Максимално бързаме за това. Планът, който господин Недев днес каза, едното цяло платно да стане двупосочно. Такъв път има в България, в по-големите си участъци, междуградските пътища са двупосочни. В големи части от магистралата, участъци поради ремонт са отделени с маркировка и стават също за такова движение. Това ще позволи в едното платно, в момента широко голямо да се движат в двете посоки автомобили непрекъснато, а в другото платно да се изчакват. Автомобил ще има на кръговото, долу на полицията и ще пуска нагоре камиони само които могат да се съберат в северното платно. Всички други продължават да бъдат по бул. „България“, както вече стана факт. Ние вече имаме автомобили по бул. „България“. Те отиват до „Лиляна Димитрова“ училището, стоят по мостовете, влизат в града. Аз вчера на кмета на Мартен обяснявах, тировете всячески влизат вече в артериите на града опитвайки се да заобикалят опашката. Варианта с бул. „Тутракан“ е крайно неудачен. Има голям анализ за това, прави го Кремена Минева с други експерти, които участват в работата, бяха привлечени. Можем да съберем до 50 камиона по бул. „Тутракан“ предвид всичките отвори, които трябва да оставим, спирките, които трябва да оставим, отворите към Драгажния флот, над 20 фирми има и там и няма да решим проблема. Ще вкараме само проблема в града, а тировете ще продължат да стоят на същото място, защото ще съберем 50 камиона. Поради тази причина, ние трябва според мен да бъдем единни, мобилизирани и бързи. Съгласен съм Общинския съвет да го обсъди, но имайте предвид и каква е нашата компетентност по един държавен път. Разбира се, ще се съобразя с вашите становища, когато ги излагам пред областния управител. Винаги ще кажа общинските съветници казаха, решиха, защото това е моя мандат. Но пак казвам, варианта, който се предлага ни дава възможност за една непрекъсната артерия, артерия на която не може. Проблема се появява когато тировете (за незапознатите) им дойде времето за почивка и те спрат постоянно да се движат, слагат жилетката на гърба на камиона и са длъжни по Закона за движение на камиони, определен брой часове да стоят на едно място и всички други камиони хиляди ги заобикалят. Това заобикаляне на тирове спъва и трафика отзад от Мартен, от Сандрово и от Тегра и от всичко. Когато ги вкараш на едно място, а другите ленти ги направиш на непрекъснато движение, ще имат възможност поне да има непрекъснато движение. Безпокойството на кмета на Мартен, ако стане инцидент. Вчера го обсъждахме, защото става двупосочен пътя. Безпокойството е абсолютно същото, но новия път Русе-Кубрат е също двупосочен, от двете страни има мантинели и ако стане инцидент, ами да ако стане инцидент, спира се движението, става задръстване и тогава вече чакаш, но това е, ако стане инцидент. Ако (не се чува) ще имаш ограничение на скоростта 50 км., двойно непрекъсната линия по средата и непрекъснато движение на трафика. Това би създало възможност да се движат. Отделно на всички да кажа. Ежемесечно се почиства тази клоака, която се обособява, от общината се почиства, въпреки че е на държавния път, за да не е тази свинщина. Разположиха се съдове за отпадъци, тоалетни сложихме надолу на кръговото. Но това всичкото русенци го правят като разход без да се следва, неправилно, защото е държавен пътя и го правят, за да може да се облекчи положението. Това е моята молба в случая за единство и търпение, защото войната създава транспортни неудобства в Русе, но създава неудобства нали. Няма как тя да не ни се отрази, няма как. От тировете се увеличиха много.

**Г-н Иво Пазарджиев:** Моля да се ориентирате към приключване.

**Г-н Пенчо Милков:** Благодаря ви. Извинявам се за дългото изказване. Благодаря.

**Г-н Иво Пазарджиев:** Благодаря на господин Кмета. Извинявам се на всички за нарушената процедура, но когато става въпрос за общественозначим проблем, считам, че не трябва да се формализираме. Започваме по дневния ред.

**Точка 2**

**К.л. № 908 Приемане на Годишните финансови отчети и Годишните доклади за дейността през 2021 г. на общинските еднолични търговски дружества, определяне на дивидент и избор на регистрирани одитори**

 **Г-н Иво Пазарджиев:** Госпожа Златомира Стефанова ще докладва. Заповядайте.

 **Г-жа Златомира Стефанова:** Благодаря, господин Председател. Уважаеми господин Кмет, уважаеми общински съветници. На 07.06 се проведе комисията за оценка на финансово-икономическите резултати на общинските еднолични търговски дружества, тъй наречената „Балансова комисия“. Шестте лечебни заведения въпреки извънредното положение и свързаната с него епидемична обстановка в резултат на добро управление приключват 2021 година с положителен финансов резултат и печалби, които са ви изброени съвсем надлежно и както беше докладвано по комисиите в контролния лист. Всички лечебни заведения са реализирали инвестиции през 2021 година в материалната си база, в закупуване на медицинска апаратура и техника, както и квалификация на персонала. Информацията за резултатите от дейността на общинските дружества е представена в приложенията в Годишния обобщен доклад. Комисията след извършен анализ предлага на Общинския съвет да вземе решение по следните точки. Да бъдат приети годишните финансови отчети и годишните доклади за дейността на търговските дружества през 2021 година, да одобрите Годишния обобщен доклад за резултатите от дейността им и да бъде определен 75 % дивидент за Община Русе от печалбата на „Общински пазари“ ЕООД след данъчното й облагане в размер на 102 496,31 лева. Да бъдат освободени от внасяне на дивидент лечебните заведения и да бъдат избрани предложените проверители или регистрираните одитори за 2022 година за дружествата, който подлежат на задължителен независим одит. Благодаря ви.

 **Г-н Иво Пазарджиев:** Благодаря на госпожа Стефанова. Управителите на търговските дружества са в залата. Ако има някакви въпроси към тях, съм сигурен, че те имат готовност да отговорят. Системата е в режим на заявки за изказвания. Няма заявки за изказвания. Гласуваме точката.

**КВОРУМ – 44. С 44 „за“, 0 „против“, 0 „въздържали се“ се прие**

**РЕШЕНИЕ № 968**

 На основание чл. 21, ал. 2, във връзка с чл. 21, ал. 1, т. 23 от ЗМСМА; чл. 137, ал. 1, т. 3 и чл. 146, ал. 1 и ал. 3, чл. 147, ал. 2, чл. 221, т. 6 и т. 7 и чл. 248, ал. 1 от Търговския закон, чл. 26, чл. 30 и чл. 31, във връзка с чл. 3 от Закона за публичните предприятия, чл. 10, ал. 1, т. 3 и т. 6 и чл. 13, т. 5 и т. 6 от Наредба №9 на Общински съвет – Русе, Общинският съвет реши:

1. Приема Годишните финансови отчети и Годишните доклади за дейността през 2021 г. на общинските еднолични търговски дружества: „Общински пазари” ЕООД; „Общински транспорт Русе“ ЕАД; „Диагностично консултативен център 1 – Русе” ЕООД; „Медицински център 1 – Русе” ЕООД; „Център по дентална медицина 1 – Русе” ЕООД; „Център за психично здраве – Русе” ЕООД; „Комплексен онкологичен център – Русе” ЕООД, „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД.
2. Одобрява Годишен обобщен доклад за резултатите от дейността на общинските еднолични търговски дружества през 2021 г., съгласно приложение.
3. Определя дивидент:
	1. 75% отчисление за Община Русе от нетната печалба по Годишния финансов отчет за финансовата 2021 г. на „Общински пазари” ЕООД, след данъчното й облагане, в размер на 102 496,31 лева.
	2. Дивидентът да се внесе по сметка на Община Русе, съгласно изискванията на Търговския закон.
4. Освобождава от внасяне на дивидент общинските търговски дружества-лечебни заведения: „Диагностично консултативен център 1 – Русе” ЕООД; „Медицински център 1 – Русе” ЕООД; „Център по дентална медицина 1 – Русе” ЕООД; „Център за психично здраве – Русе” ЕООД, „Комплексен онкологичен център – Русе” ЕООД и „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД.
5. Избира проверители-регистрирани одитори за заверка на Годишните финансови отчети на общинските търговски дружества за 2022 г., както следва:
	1. Димитър Петров Йорданов, с диплом №0123/29.10.1992 г. за „Общински пазари” ЕООД;
	2. „Експерт-М Одит“ ООД, рег. №041 за „Общински транспорт Русе“ ЕАД;
	3. Стефанка Тодорова Николова, с диплом №0041/22.01.2001 г. за „Диагностично консултативен център 1 – Русе” ЕООД;
	4. Стефанка Тодорова Николова, с диплом №0041/22.01.2001 г. за „Комплексен онкологичен център – Русе” ЕООД;
	5. Дияна Георгиева Пенчева, с диплом №0380/1997 г. за „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД,

 **Г-н Иво Пазарджиев:** По следващите три точки, на които аз съм вносител, ще води госпожа Деница Иванова.

 **Г-жа Деница Иванова:** Благодаря, господин Председател.

**Точка 3**

**К.л. № 910 Утвърждаване управител на** **„Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД след проведен конкурс**

 **Г-жа Деница Иванова:** Заповядайте, господин Пазарджиев.

 **Г-н Иво Пазарджиев:** Уважаеми колеги общински съветници, уважаеми представители на администрацията. С Решение на Общински съвет – Русе беше обявена процедура за конкурс за избор на управител на „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД. Избрана беше комисия, които извърши процедурата първо по допускане на кандидатите, след което беше извършено и събеседване. Настоящата процедура е във връзка с направените промени в Закона за публичните предприятия. След извършената процедура, комисията предлага за управител да бъде избран д-р Светослав Дачев Дачев. Той е и досегашен управител на лечебното заведение. Считам, че с преизбирането на д-р Дачев даваме висока оценка, както на самия него, така и на екипа на лечебното заведение, които действително работиха в една много тежка ситуация по време на Ковид кризата и успяха да удържат наистина на страхотно напрежение, за което благодаря на д-р Дачев, благодаря на екипа на Тубдиспансера, както всички ние ги наричаме, наистина за мъжкото поведение по време на една извънредна обстановка. С оглед на това, предлагам да потвърдим решението на комисията и да изберем д-р Дачев за управител на лечебното заведение. Благодаря ви.

 **Г-жа Деница Иванова:** Благодаря, господин Пазарджиев. Заявки за изказвания по точката? Не виждам. Процедура на гласуване, моля.

**КВОРУМ – 44. С 44 „за“, 0 „против“, 0 „въздържали се“ се прие**

**РЕШЕНИЕ № 969**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 137, ал. 1, т. 5 и чл. 147 от Търговския закон, чл. 70, ал. 1 от Правилника за прилагане на Закона за публичните предприятия, чл. 62, ал. 7 и ал. 8 от Закона за лечебните заведения, чл. 8, ал. 1, т. 1, чл. 10, ал. 1, т. 5, чл. 22, ал. 1 и чл. 31а от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, Общинският съвет реши:

1. Утвърждава предложеното от комисията класиране, съобразно Протокол за окончателните резултати от проведения конкурс и класиране на кандидатите за управител на „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД, (Приложение №5) и избира д-р Светослав Дачев Дачев за управител на „Специализирана болница за активно лечение за пневмо-фтизиатрични заболявания д-р Димитър Граматиков – Русе” ЕООД, ЕИК 117525838.
2. Определя месечно възнаграждение на управителя на „Специализирана болница за активно лечение за пневмо-фтизиатрични заболявания д-р Димитър Граматиков – Русе” в размер 400 на сто от отчетната средна месечна брутна работна заплата в лечебното заведение, но не повече от дванадесеткратния размер на минималната месечна работна заплата, установена за страната за съответния месец.
3. Задължава Кмета на Община Русе да сключи договор за управление с утвърдения кандидат.

 **Г-жа Деница Иванова:** Честито и успешно водене на Тубдиспансера!

**Точка 4**

**К.л. № 911 Утвърждаване управител на** **„Комплексен онкологичен център – Русе” ЕООД след проведен конкурс**

 **Г-жа Деница Иванова:** Господин Пазарджиев, заповядайте.

**Г-н Иво Пазарджиев:** Благодаря, госпожо Иванова. Отново с Решение на Общинския съвет беше обявена процедура за конкурс за избор на управител на „Комплексен онкологичен център – Русе” ЕООД съгласно Закона за публичните предприятия. Комисията първо извърши проверка на документите по допускане на кандидатите, беше извършено събеседване с допуснатите кандидати. Предложението на комисията е да бъде утвърден досегашния управител в лицето на д-р Камен Кожухаров. Същите думи бих казал и за него. Считам, че това също е висока оценка, както за неговата работа, така и за екипа на КОЦ – Русе. По време на Ковид кризата те също разкриха отделение за ковид болни. Благодаря им за неуморната работа наистина, която свършиха и затова, че бяха в полза на русенци и помогнаха на толкова много хора. С оглед на изложеното, моля да гласуваме предложението на комисията да изберем д-р Камен Емилов Кожухаров за управител на „Комплексен онкологичен център – Русе” ЕООД. Благодаря.

**Г-жа Деница Иванова:** Благодаря на господин Пазарджиев. Не виждам заявки за изказвания. Процедура на гласуване, моля.

**КВОРУМ – 43. С 43 „за“, 0 „против“, 0 „въздържали се“ се прие**

**РЕШЕНИЕ № 970**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 137, ал. 1, т. 5 и чл. 147 от Търговския закон, чл. 70, ал. 1 от Правилника за прилагане на Закона за публичните предприятия, чл. 62, ал. 7 и ал. 8 от Закона за лечебните заведения, чл. 8, ал. 1, т. 1, чл. 10, ал. 1, т. 5, чл. 22, ал. 1 и чл. 31а от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, Общинският съвет реши:

1. Утвърждава предложеното от комисията класиране, съобразно Протокол за окончателните резултати от проведения конкурс и класиране на кандидатите за управител на „Комплексен онкологичен център – Русе” ЕООД (Приложение №5)
2. Избира д-р Камен Емилов Кожухаров за управител на „Комплексен онкологичен център – Русе” ЕООД, ЕИК 117527022 за срок от 3 години.
3. Определя месечно възнаграждение на управителя на „Комплексен онкологичен център – Русе” ЕООД в размер 400 на сто от отчетната средна месечна брутна работна заплата в лечебното заведение, но не повече от дванадесеткратния размер на минималната месечна работна заплата, установена за страната за съответния месец.
4. Задължава Кмета на Община Русе да сключи договор за управление с утвърдения кандидат.

 **Г-жа Деница Иванова:** Честито на д-р Кожухаров и му пожелавам успех във воденето (аплодисменти от зала).

**Точка 5**

**Учредяване на Медицински център за специализирана извънболнична помощ към „Комплексен онкологичен център – Русе“ ЕООД**

 **Г-н Иво Пазарджиев:** Уважаеми колеги, това е извънредната точка, която внесохме. Става въпрос по примера на Специализираната болница по пневмо-фтизиатрични заболявания, както учредихме там дъщерно търговско дружество, което може да извършва определени медицински дейности, така предложението е и за КОЦ – Русе да учредим такова дружество, което да даде по-голяма възможност и по-голяма гъвкавост на лечебното заведение за работа. Доктор Кожухаров е в залата. Той може да отговори на въпроси, ако се налага, тъй като точката е извънредна и сте започнати в последния момент с нея, но аз проведох разговори с по-голямата част от съветниците. Считам, че това е наистина рутинна процедура, която би следвало да подкрепим. Благодаря ви.

 **Г-жа Деница Иванова:** Благодаря на господин Пазарджиев. Не виждам заявки за изказвания по точката. Процедура на гласуване, моля.

**КВОРУМ – 42. С 42 „за“, 0 „против“, 0 „въздържали се“ се прие**

**РЕШЕНИЕ № 971**

На основание чл. 21, ал. 2, във връзка с чл. 21, ал. 1, т. 23 от ЗМСМА, чл. 137, ал. 1, т. 6 от ТЗ, чл. 8, ал. 1, т. 1 и чл. 10, ал. 1, т. 7 от Наредба №9 на Общински съвет – Русе,Общинският съветреши:

1. Дава съгласие за създаване на търговско дружество, както следва:

**Фирма /Наименование на дружеството – лечебно заведение: „**МЕДИЦИНСКИ ЦЕНТЪР ПО ОНКОЛОГИЧНИ ЗАБОЛЯВАНИЯ – РУСЕ“ ЕООД

**Форма:** Еднолично дружество с ограничена отговорност

**Седалище и адрес на управление:** Държава: БЪЛГАРИЯ, Област: Русе, Община: Русе, Населено място: гр. Русе, п.к. 7002, ул. „Независимост“ №2

**Предмет на дейност:** Осъществяване на специализирана извънболнична медицинска помощ.

**Управител:** д-р Десислава Руменова Генова-Николаева

**Едноличен собственик на капитала: „**КОМПЛЕКСЕН ОНКОЛОГИЧЕН ЦЕНТЪР – РУСЕ“ ЕООД, ЕИК 117527022, Държава: БЪЛГАРИЯ

**Капитал:** 1 000 (хиляда) лева

**Капиталът в размер на 1 000 (хиляда) лева, който се внася, е под формата на парична вноска.**

1. Одобрява Учредителен акт на „Медицински център по онкологични заболявания – Русе“ ЕООД (Приложение: проект на Учредителен акт).
2. Упълномощава управителя д-р Десислава Руменова Генова-Николаева да извърши всички действия и подпише всички необходими документи за вписване на новоучреденото дружество в Агенция по вписванията и ИАМО.
3. Възлага на д-р Камен Емилов Кожухаров – управител на „Комплексен онкологичен център – Русе“ ЕООД да проведе конкурс за избор на управител на „Медицински център по онкологични заболявания – Русе“ ЕООД, след регистрация на дружеството.

 **Г-жа Деница Иванова:** Заповядайте, господин Пазарджиев за водене.

**Точка 6**

**К.л. № 928 Промяна на начина на трайно ползване на поземлен имот с идентификатор по КК на гр. Русе 63427.85.50 – собственост на Община Русе**

 **Г-н Иво Пазарджиев:** Госпожа Златомира Стефанова ще докладва.

 **Г-жа Златомира Стефанова:** Благодаря, господин Председател. Уважаеми общински съветници, тази точка беше докладвана подробно по комисиите. Във връзка с постъпило заявление от „Витте Аутомотив“, които изразяват инвестиционни намерения да разширят производствената си база и да изградят допълнителни производствени сгради и мощности в новите поземлени имоти, които ви бяха описани. Всъщност имаме един дарен път, който след това е разделен на две П-та. В едното е изградена пътна връзка, в другото П е незастроено място. Вижда се от снимков материал, без положена асфалтова базова настилка. Предлагаме да вземете решение то да се превърне от общинска публична собственост в частна публична собственост и при условията на евентуално следнаследяване на промените актуализирани на кадастралната карта от настоящото решение, да обявите П-63427.85.50 за частна общинска собственост, което след това ще помогне на инвеститора в техните намерения. Благодаря ви.

 **Г-н Иво Пазарджиев:** Благодаря на госпожа Стефанова. Процедурно предложение за Деница Иванова.

 **Г-жа Деница Иванова:** Уважаеми господин Председател, уважаеми господин Кмет, колеги общински съветници. В залата е управителя на „Витте Аутомотив България“ д-р Христо Христов. Правя процедурно предложение да го изслушаме по темата. Благодаря ви.

 **Г-н Иво Пазарджиев:** Благодаря на госпожа Иванова. Гласуваме процедурното предложение за изслушване на господин Христо Христов.

**КВОРУМ – 36. С 29 „за“, 0 „против“, 7 „въздържали се“ се прие процедурното предложение.**

 **Г-н Иво Пазарджиев:** Господин Христов, заповядайте.

 **Г-н Христо Христов:** Уважаеми господин Председател, господин Милков, уважаеми общински съветници и гости. Във връзка с постъпилото процедурно предложение от наша страна и инвестиционното предложение, което ние сме внесли, искаме съвсем накратко да ви представим нашите планове, тъй като аз бях тук на тази трибуна през 2013-та, началото на 2013-та година. Може би тези, които са били тогава си спомнят, говорихме за едни бъдещи планове, едни неща, които би трябвало да се случат. Сега искам съвсем накратко да ви представя какво се случи и какво планираме в бъдеще да се случи, което смятаме, че така сериозно касае и позитивното развитие на Община Русе. В тази връзка съвсем накратко ще се опитам да ви представя това, което в момента е постигнал нашия завод и нашия проект. „Витте Аутомотив България“ произвежда шест продуктови групи в момента, които са в продуктовата гама на Витте. Това което е интересно за всички, в момента във Витте България се произвеждат всички камерни модули, които се монтират на автомобилите „Мерцедес“ и на автомобилите „Фолксваген“. Витте стана водещ в групата по производство на камерните модули включително и на всички най-модерни автомобили и модели, които влизат. По същия начин всички ключалки за седалки, размерни компенсатори. Групата стана глобален доставчик на „Форд“ в целия свят. Така че от тази гледна точка, от завода в Русе излизат елементи, които влизат в цял свят в автомобилите, които се произвеждат. Съвсем накратко историята, няма да влизам в детайли. Знаете, от 2008 година беше установена фирмата в Русе. Реално производство започна в средата на 2010 като тестово производство. Благодарение на отличните резултати беше взето решение проекта да продължи със собствено строителство, за което аз се явявах в началото на 2013 година, тъй като закупихме един част от имотите, които тогава закупихме единия беше общински. Това което е важно, както тогава обещахме и дадохме бъдещи планове. Реализира се първия етап в периода 2013-2014. Благодарение на отличните резултати беше взето решение да има втори етап 2018-2019 и на практика това към него момент беше края на проекта. Така бяха се стекли обстоятелствата, но продължавайки нататък това е развитието на завода в годините. Започвайки от началото, минавайки през 2013 година, за която говоря. Това което бих искал само да обърна внимание, за миналата година завода е донесъл като приходи в общината 140 млн. евро, което е почти 10% от БВП на Община Русе. В същото време за тази година е и 40 млн. евро за една година ръст. За тази година плановете са за още 50 млн. евро. Плановете са за тази година да достигне 190 млн. евро и тези планове са без потенциалното разширение. С разширението плановете трябва да достигнат 300 и над 300 млн. евро годишно, което ще бъде изключително допълнителен приход за общината. Практически почти още 10% увеличаваме БВП на общината, което е на практика ключово за бъдещото развитие. Т.е., виждате че от тази гледна точка завода се развива активно, 1100 човека работят в момента. Най-големия работодател в района е нашия завод като брой персонал. От гледна точка на клиенти – 120 клиента, 350 локации, всички континенти, включително и Австралия завладяхме преди две години, така че. В Китай, в Корея, двете Америки, навсякъде продукти на Витте България стигат в заводите на автомобилните производители. Най-големия ни клиент е „Мерцедес“, близо 25% от оборота, което е много съществено, защото тези претенциозни клиенти, за да дойдат и за да се доверят за такива специални продукти някъде на Балканите, нали това трябва да си го знаем е доста трудно се случва – случи се. Имаме огромното доверие, което постигнахме и най-важното в момента те желаят да дават нови и нови проекти и бъдещи си проекти тук, което е причината завода да се развива. Също много важно.

 **Г-н Иво Пазарджиев:** Да се ориентирате към приключване.

**Г-н Христо Христов:** Съвсем накратко, само нататък. Ето това е, което планирахме, нататък това е както е изградена базата в момента. Това са плотовете, за които говорим в района. Това е сегашния статус. Тогава в 2018 година ние дарихме на общината част от терена с цел да се изгради пътна връзка и бяхме разделили имотите, тъй като както ви казах към него момент плановете бяха да не се разширява повече проекта, но плановете се промениха. Пътя беше изграден с практически субсидии от Министерството на икономиката като класен инвеститор, така че всички средства бяха дарени на общината. В момента това е терена, който Витте възнамерява да ползва и би искало да си закупи обратно дарения път, така че това да даде възможност, ето по този начин планираме да ги обединим. И на следващата схема, това са плановете ни Сграда 3, евентуално потенциална Сграда 4 също така с изграждане на фотоволтаични мощности. Това е много ключово, което планираме. Направо на следващия, ето това се планира да бъде Фаза 3. Виждате и изграждането на фотоволтаични мощности, което означава, че освен че завода носи доста сериозен процент от БВП. Изключително чисто производство. Това от гледна точка на Русе е много важно. Изключително чисто, високотехнологично производство. Произвеждаме много високотехнологични продукти и завода ще бъде зелен. Нали освен, че в момента от две години купуваме изцяло зелена енергия, ще си произвеждаме близо 50% от енергията, т.е. това ще бъде на практика от „зелените фабрики“, които в момента така стават доста актуални навсякъде. Това е накратко, което исках да ви представя. Искам да благодаря за изключителния съпорт, който срещаме от местното ръководство за всичките години, които сме работили и се развиваме. Благодарение на този съпорт има изключително доверие от инвеститора, за да продължава да инвестира, защото това ще бъде практически удвояване на инвестицията като мащаби. И това е много важно, защото благодарение на това доверие, това дава пък бъдеще на града. Благодаря ви.

**Г-н Иво Пазарджиев:** Благодаря на господин Христов. Надявам се да продължи бъдещото ползотворно сътрудничество. Гласуваме точката. Изказване? Господин Асен Даскалов.

**Г-н Асен Даскалов:** Благодаря, господин Председател. Уважаеми господин Кмет, уважаеми колеги общински съветници. Аз апелирам да си спазваме правилника, тъй като днес нееднократно го нарушихме. По процедури, по точки, изказвания, в крайна сметка има едни 3 минути, които съветниците ги спазваме. Това, което се предлага наистина е много добре. Аз апелирам да подкрепим единодушно тази точка, но нека този Правилник да го спазваме. Защо сме го приемали. Благодаря.

**Г-н Иво Пазарджиев:** Гласуваме точката.

**КВОРУМ – 40. С 40 „за“, 0 „против“, 0 „въздържали се“ се прие**

**РЕШЕНИЕ № 972**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 3, ал. 3, чл. 6, ал. 1 и ал. 3, чл. 8, ал. 1 от Закона за общинската собственост, чл. 51, ал. 3, във връзка с ал. 1, т. 1 на същия член, чл. 53, ал. 1, т. 1 от Закона за кадастъра и имотния регистър, и чл. 55, т. 1 от Наредба № РД-02-20-5 / 15.12.2016 г., издадена от Министъра на регионалното развитие и благоустройството, за съдържанието, създаването и поддържането на кадастралната карта и кадастралните регистри, Общинския съвет - Русе реши:

 1. Дава съгласие да се промени начина на трайно ползване – от „За местен път“ в „Друг вид поземлен имот без определено стопанско предназначение“, на поземлен имот с идентификатор 63427.85.50 по кадастралната карта и кадастралните регистри на гр. Русе, Община Русе, Област Русе, с площ 2 115 кв.м., намиращ се в гр. Русе, местност „Слатина“, с трайно предназначение на територията: Урбанизирана.

 2. При условията на евентуалност – след нанасяне на промените и актуализиране на кадастралната карта на гр. Русе, съобразно т. 1 от настоящото решение, обявява ПИ 63427.85.50 за частна общинска собственост.

**Точка 7**

**К.л. № 938 Одобряване на План за интегрирано развитие (ПИРО) на Община Русе за периода 2021-2027 г.**

 **Г-н Иво Пазарджиев:** Госпожа Златомира Стефанова, заповядайте.

 **Г-жа Златомира Стефанова:** Благодаря, господин Председател. Уважаеми общински съветници, това за мен днес е най-вълнуващата точка, тъй като има няколко стратегически документа, които са важни за всяка община, за нейното развитие и за нейното бъдеще. Планът за интегрирано развитие на община или тъй нареченото ПИРО е стратегически документ, който е разработен с указанията на Закона за регионалното развитие. В него се определят средносрочните цели и приоритетите за устойчиво развитие на общината и връзките й с другите общини в съответствие с интегрираната териториална стратегия за развитието на региона на планиране от Ниво 2, в който ние сме и общия устройствен план на общината. Бих искала тук, когато докладвам да благодаря на всички колеги, които работиха от отдела за „Международно сътрудничество и проекти“, тъй като заложените средства в бюджета на общината, първо че те ги спестиха. Второ, работиха абсолютно неуморно, доста с голям ентусиазъм. Искам да благодаря на всички външни експерти и на всички, които ни помогнаха съвсем доброволно давайки ни насоки, давайки ни помощ, прочитайки плана да благодаря на архитектите на общината, които направиха зоните за влияние също така и най-вече, защото знам че и гражданите гледат, искам да благодаря на русенци. Благодаря ви, защото този план стана плана на русенци. Хиляда и сто анкети попълнени при първото ни обявяване на плана, 80 проектни предложения. Повечето от тях, да не кажа 95% са заложени в крайните, ако сте разглеждали документа, накрая знаете, че има индикативни проекти. Също така много добра активност на общественото обсъждане.

 **Г-н Иво Пазарджиев:** Благодаря.

 **Г-жа Златомира Стефанова:** Имаме три стратегически цели, девет приоритета и 30 мерки. За тези от вас, които са работили и разбират от стратегически документи, разписването на мерките е най-важното, тъй като добавяне на проекти може да се случи с ваше решение всяка година при отчета на кмета. Т.е. това не е абсолютно крайния документ. Той може да търпи развитие. Надявам се, че всеки един от вас ще подкрепи този документ, тъй като той е важен за кандидатстването ни по плана за възстановяване и за кандидатстването ни по проектите в следващия програмен период. Благодаря ви.

 **Г-н Иво Пазарджиев:** Благодаря на госпожа Стефанова. Заявки за изказвания по точката? Не виждам заявки. Режим на гласуване, моля.

**КВОРУМ – 40. С 40 „за“, 0 „против“, 0 „въздържали се“ се прие**

**РЕШЕНИЕ № 973**

На основание чл. 21, ал. 1, т. 12 от Закона за местното самоуправление и местната администрация и чл. 24, т. 1 от Закона за регионалното развитие, Общински съвет – Русе реши:

Одобрява План за интегрирано развитие на Община Русе 2021-2027 г. (Приложение 1).

**Точка 8**

**К.л. № 909 Определяне размера на възнагражденията на кметовете на кметства в Община Русе**

 **Г-н Иво Пазарджиев:** Господин Искрен Илиев ще докладва. Заповядайте.

 **Г-н Искрен Илиев:** Уважаеми общински съветници, предложението беше разгледано на всички комисии на Общинския съвет. То е на основание чл. 21, ал. 1, т.5 от ЗМСМА, където е казано, че именно Общинския съвет е компетентен да определи размера на възнаграждението на кметовете на кметства на територията на общината. Съобразено е и с Постановление № 67 на Министерски съвет, което пък определя максималния размер на възнагражденията на кметовете. Там е казано, че той не може да надхвърля една министерска заплата. В случая съобразена е тази норма. Де факто се предлага увеличение със 150 лева на възнаграждението на кметства, като е съобразено с бюджета за 2022 година и след направен анализ по финансовите възможности на всяко едно от кметствата. Благодаря ви много.

 **Г-н Иво Пазарджиев:** Благодаря, господин Илиев. Заявки за изказвания? Няма. Режим на гласуване по точката, моля.

**КВОРУМ – 38. С 38 „за“, 0 „против“, 0 „въздържали се“ се прие**

**РЕШЕНИЕ № 974**

На основание чл. 21, ал. 2, във връзка с чл. 21, ал. 1, т. 5 от ЗМСМА, съгласно чл. 5, ал. 16 от ПМС № 67/14.04.2010 г., за заплатите в бюджетните организации и дейности, Кодекса на труда и Наредбата за структурата и организацията на работната заплата, Общински съвет - Русе реши:

1. Определя, основни трудови възнаграждения на кметовете на кметства в Община Русе, считано от 01.07.2022 година, както следва:

|  |  |  |  |
| --- | --- | --- | --- |
|   | **Име, презиме, фамилия** | **Кметство** | **Размер на основното трудово възнаграждение** |
| 1 | Димо Александров Тонев | гр.Мартен | 1770 |
| 2 | Златан Ванев Василев | с.Николово | 1746 |
| 3 | Калоян Георгиев Терзиев | с.Тетово | 1710 |
| 4 | Мюжгян Ахмедова Халилова | с.Семерджиево | 1650 |
| 5 | Василена Валентинова Цанкова-Борисова | с.Бъзън | 1650 |
| 6 | Людмила Белчева Маринова | с.Червена вода | 1650 |
| 7 | Николай Стефанов Колев | с.Басарбово | 1650 |
| 8 | Георги Илиев Пенков | с.Сандрово | 1650 |
| 9 | Мариела Недялкова Йорданова | с.Ново село | 1650 |
| 10 | Венета Димитрова Недева | с.Хотанца | 1590 |
| 11 | Радостина Сашева Давидова | с.Просена | 1554 |
| 12 | Ехлиман Ебайзер Етем | с.Ястребово | 1470 |

2. Запазва допълнително месечно възнаграждение на кметовете на кметства в Община Русе за придобит трудов стаж и професионален опит - 1 на сто за всяка прослужена година.

3. От начислените възнаграждения по т.1 и 2 да се правят удръжки, съгласно действащото българско законодателство.

**Точка 9**

**К.л. № 912 Наредба за изменение и допълнение на Наредба № 16 за определянето и администрирането на местните такси, цени на услуги и права на територията на община Русе**

 **Г-н Иво Пазарджиев:** Господин Димитър Недев. Заповядайте.

 **Г-н Димитър Недев:** Уважаеми господин Председател, уважаеми общински съветници. Точката беше разглеждана почти на всички комисии. Подкрепям точката във вида, в който е внесена с едно допълнение. На една от комисиите имаше забележка за трети знак след запетаята, също е коригирано и внесено в Общински съвет. Ако имате въпроси сме на разположение.

 **Г-н Иво Пазарджиев:** Благодаря. Заявки за изказване? Няма. Режим на гласуване по точката, моля.

**КВОРУМ – 39. С 29 „за“, 1 „против“, 9 „въздържали се“ се прие**

**РЕШЕНИЕ № 975**

На основание чл. 21, ал. 2, във връзка с чл. 21, ал. 1, т. 7 и т. 23 от ЗМСМА, във връзка с чл. 6, ал. 1, б. „к“ и ал. 2 и чл. 9 от ЗМДТ, чл. 12, ал. 14 от Закона за автомобилните превози и чл. 79 от АПК, Общински съвет – Русе реши:

Приема Наредба за изменение и допълнение на Наредба №16 на Общински съвет – Русе за определянето и администрирането на местните такси, цени на услуги и права на територията на Община Русе, както следва:

§ 1. В чл. 53а се правят следните изменения и допълнения:

* 1. Алинея 6 се изменя по следния начин: „За вписване или отписване на превозно средство от списъка с превозни средства към Удостоверението за регистрация за извършване на таксиметров превоз на пътници за всяко конкретно превозно средство се събира такса в размер на 10 лв.“
	2. Създава се нова алинея 9 със следния текст: „За вписване или отписване на водач от списъка с водачи към Удостоверението за регистрация за извършване на таксиметров превоз на пътници за всяко конкретно лице се събира такса в размер на 10 лв.“
	3. Създава се нова алинея 10 със следния текст: „За отразяване на промени в обстоятелствата, вписани в Разрешение за извършване на таксиметров превоз на пътници, се събира такса в размер на 20 лв.“

§ 2. В чл. 59, ал. 1, т. 51д изразът „20 лв. на месец /с вкл. ДДС/“ се изменя така: „30 лв. на месец /с вкл. ДДС/“.

§ 3. В чл. 59, ал. 1, т. 47 се правят следните изменения:

1. В т. 47.1, б. „а“ цифрата „80“ се заменя с „120“.
2. В т. 47.1, б. „б“ цифрата „100“ се заменя с „150“.
3. В т. 47.2, б. „а“ цифрата „200“ се заменя с „300“.
4. В т. 47.2, б. „б“ цифрата „250“ се заменя с „350“
5. В т. 47.3, б. „а“ цифрата „350“ се заменя с „500“.
6. В т. 47.3, б. „б“ цифрата „400“ се заменя с „600“
7. В т. 47.5, б. „а“ цифрата „500“ се заменя с „700“.
8. В т. 47.5, б. „б“ цифрата „600“ се заменя с „800“.

§ 4. В чл. 59, ал. 1, т. 48 се правят следните изменения:

1. В т. 48.1, б. „а“ цифрата „150“ се заменя с „200“.
2. В т. 48.1, б. „б“ цифрата „200“ се заменя с „300“.
3. В т. 48.2, б. „а“ цифрата „250“ се заменя с „400“.
4. В т. 48.2, б. „б“ цифрата „350“ се заменя с „500“.
5. В т. 48.3, б. „а“ цифрата „400“ се заменя с „600“.
6. В т. 48.3, б. „б“ цифрата „500“ се заменя с „750“.
7. В т. 48.5, б. „а“ цифрата „500“ се заменя с „800“.
8. В т. 48.5, б. „б“ цифрата „600“ се заменя с „900“.

§ 5. Чл. 59, ал. 1, т. 71 се изменя така: „Тарифа за услуги, предоставяни във връзка с реализация на декоративни дървета, храсти, цветя, разсади и горски посадъчен материал (в т.ч. доставка, засяване, декорация и др.):

| **№ по ред** | **Наименование на услугата** | **Мярка** | **Цена, лв. без ДДС** | **Цена, лв. С ДДС** |
| --- | --- | --- | --- | --- |
| 71.1 | Направа на цветна леха с летни цветя цъфтящи | м² | 33.67 | 40.40 |
| 71.2 | Направа на цветна леха с летни цветя килимни | м² | 63.45 | 76.14 |
| 71.3 | Направа на цветна леха с есенни цветя | м² | 21.79 | 26.15 |
| 71.4 | Направа на цветна леха с перенни цветя | м² | 34.79 | 41.75 |
| 71.5 | Засаждане на 1 бр. иглолистни дървета до 0,70 метра, широколистни до 1,50 м. | бр. | 12.00 | 14.40 |
| 71.6 | Засаждане на 1 бр. иглолистни дървета (кипарисови) до 1,5 м., широколистни до 2,5м. - бързорастящи | бр. | 16.00 | 19.20 |
| 71.7 | Засаждане на иглолистни дървета до 1 метър | бр. | 24.03 | 28.84 |
| 71.8 | Засаждане на иглолистни дървета от 1 до 1,5 метра | бр. | 37.29 | 44.75 |
| 71.9 | Засаждане на иглолистни дървета от 1,5 до 2 метра | бр. | 55.72 | 66.86 |
| 71.10 | Засаждане на иглолистни дървета над 2 метра | бр. | 87.80 | 105.36 |
| 71.11 | Засаждане на широколистни дървета до 2 метра | бр. | 25.91 | 31.09 |
| 71.12 | Засаждане на широколистни дървета над 2 метра | бр. | 32.72 | 39.26 |
| 71.13 | Засаждане на цъфтящи храсти и перенни туфи | бр. | 5.30 | 6.36 |
| 71.14 | Засаждане на вечнозелени храсти | бр. | 7.23 | 8.68 |
| 71.15 | Засаждане на 1 метър жив плет | 1 метър | 14.97 | 17.96 |
| 71.16 | Засаждане на почвопокривни | бр. | 1.50 | 1.80 |
| 71.17 | Затревяване | 1 дка | 1817.75 | 2181.30 |
| 71.18 | Изрязване на дървета до 30 години | бр. дърво | 98.97 | 118.76 |
| 71.19 | Изрязване на дървета над 30 години | бр. дърво | 202.18 | 242.62 |
| 71.20 | Резитба на клони, съкращаване на корона  | бр. дърво | 86.83 | 104.20 |
| 71.21 | Озеленяване на терени | 100м² | 514.38 | 617.26 |
| 71.22 | Проектиране на паркови обекти | 100м² | 91.67 | 110.00 |
| 71.23 | Предоставяне за декорация – палми | 1 бр./ден | 2.00 | 2.40 |
| 71.24 | Транспорт товарен автомобил | лв./км | 1.40 | 1.68 |
| 71.25 | Предоставяне на дървесни отпадъци за оползотворяване по ЗУО | лв./тон | 50.00 | 60.00 |
| 71.26 | Машинно косене с роторна косачка | лв./дка | 31.35 | 37.62 |
| 71.27 | Машинно косене със сърпова косачка | лв./дка | 18.13 | 21.76 |
| 71.28 | Машинно косене с моторна коса | лв./дка | 52.62 | 63.14 |
| 71.29 | Машинно косене с роторна косачка, събиране и товарене на окосена трева | лв./дка | 109.35 | 131.22 |
| 71.30 | Машинно косене със сърпова косачка, събиране и товарене на окосена трева | лв./дка | 96.13 | 115.36 |
| 71.31 | Машинно косене с моторна коса, събиране и товарене на окосена трева | лв./дка | 130.62 | 156.74 |
| 71.32 | Засаждане на 1 бр. летни цветя - цъфтящи | бр. | 0.62 | 0.75 |
| 71.33 | Засаждане на 1 бр. летни цветя - килимни | бр. | 0.83 | 1.00 |
| 71.34 | Засаждане на 1 бр. есенни цветя | бр. | 0.50 | 0.60 |
| 71.35 | Засаждане на 1 бр. перенни цветя- разсади | бр. | 2.42 | 2.90 |
| 71.36 | Засаждане интериорни цветя -саксия №8-12  | бр. | 2.75 | 3.30 |
| 71.37 | Засаждане интериорни цветя -саксия над №12  | бр. | 4.10 | 4.92 |
| 71.38 | Засаждане трайна интериорна растителност | бр. | 10.00 | 12.00 |
| 71.39 | Засаждане на 1 бр. лигуструм за жив плет | бр. | 1.25 | 1.50 |
| 71.40 | Раздробяване на клони | м.ч. | 50.50 | 60.60 |
| 71.41 | Почистване на графити, чрез пясъкоструене | м² | 19.50 | 23.40 |

§ 6. В Чл.59, ал.1, т.72 се отменят подточки: 72.28, 72.29, 72.30, 72.31, 72.32, 72.33 и 72.98“

§ 7. Чл. 59д, ал. 1 придобива следната редакция: „Цената за паркиране на местата по чл. 99, ал. 1 от Закона за движението по пътищата е както следва:

1. До един час – 1,20 лв. с вкл. ДДС, а превозните средства по чл. 16, ал. 1, т. 3-6 от Наредба № 18 за обществения ред при ползване на превозни средства на територията на Община Русе – 1 лев с вкл. ДДС
2. По 1,20 лв. с вкл. ДДС за всеки следващ започнат час , а превозните средства по чл. 16, ал. 1, т. 3-6 от Наредба № 18 за обществения ред при ползване на превозни средства на територията на Община Русе – 1 лев с вкл. ДДС.“

**Преходни и заключителни разпоредби**

§ 8. Чл. 16, ал. 4 от Наредба № 18 за обществения ред при ползване на превозни средства на територията на Община Русепридобива следната редакция**: „**Превозните средства по чл. 16, ал. 1, т. 3-6 имат право да паркират на местата за платено паркиране след заплащане на цената за еднократно паркиране, определена в чл. 59д от Наредба № 16 за определянето и администрирането на местните такси, цени на услуги и права на територията на Община Русе“.

**Точка 10**

**К.л. № 941 Утвърждаване класирането на кандидатите за членове на Съвета на директорите на „Общински транспорт Русе“ ЕАД след проведен конкурс**

 **Г-н Иво Пазарджиев:** Госпожа Йоана Неделчева ще докладва. Има допълнение към точката качено на облака. Тя ще представи както точката, така и допълнението.

 **Г-жа Йоана Неделчева:** Уважаеми общински съветници, господин Председател, господин Кмет. Настоящата точка е във връзка с утвърждаване на класиране на кандидатите за членове на Съвета на директорите на „Общински транспорт Русе“ ЕАД. С ваше решение беше създадена комисия, която да организира и проведе конкурс за избор на членове на Съвета на директорите на „Общински транспорт“ ЕАД като изискването е един от членовете да бъде независим. След работата на комисията, предложението е Александър Георгиев, Иваничка Иванова Райчева и Велизара Пенчева да бъдат членове на Съвета на директорите, като Велизара Пенчева кандидатства за независим член на Съвета на директорите. Междувременно на 11.07 постъпи заявление от госпожа Райчева, която оттегля кандидатурата си, тъй като е била назначена на друго работно място. Точката беше разгледана на водещи комисии като имаше дебати относно възнаграждението на членовете на Съвета на директорите. След проведени консултации с председателите на групи беше постигнато съгласие, като членовете на които няма да бъде възложено управлението ще получават една минимална работна заплата за съответния месец, а изпълнителния директор ще получава брутно възнаграждение в размер на 4 000 лева месечно, като това предложение е допълнение към диспозитива на решението с т.6 и т.7. Качено е на облака. Също така, тъй като госпожа Райчева оттегли своята кандидатура се предвижда септември месец да бъде инициирана нова процедура по избор на член, тъй като това възпрепятства вписването в Търговския регистър на новоизбрания Съвет на директорите. Това е, моля да подкрепите точката.

 **Г-н Иво Пазарджиев:** Благодаря. Господин Орлин Дяков.

 **Г-н Орлин Дяков:** Значи, колеги, относно тази точка имаше много дебати по комисии. Причината за това е, че по време на конкурса не е било установено възнаграждението на тези хора. Според мен голяма част от тях са се надявали това възнаграждение да бъде по Наредба № 9, мисля че не бъркам, а в случая не става точно така. Това първо. Второ, оттеглянето на Иваничка Райчева пък съвсем прави кашата голяма и моето предложение е да оттеглим материала и да направим нов конкурс и в този конкурс да бъде ясно посочено какво ще бъде възнаграждението, за какво кандидатстват тези хора, защото според мен сега след като е минал конкурса малко ги подвеждаме. Така че предложението ми е да оттеглим материала и да направим нов конкурс за тримата човека. Благодаря ви.

 **Г-н Иво Пазарджиев:** Трябва да си завършим процедурата, господин Дяков. Господин Кмета ще вземе отношение.

 **Г-н Пенчо Милков:** Уважаеми господин Председател, уважаеми колеги. Против това съм, защото всеки един от избраните членове е свободна личност и ако се счита подведен може да се оттегли, както го направи госпожата преди малко, която беше обявена. След като те не заявяват своето оттегляне, те имат още няколко етапа да го направят, включително и подписването доброволно и добросърдечно на договорите си. Така че ако не ги подпишат, ние няма заявки в такъв аспект. Безпредметно е да оставяме дружеството в този труден момент без ръководство. Единствено за липсващия член трябва да се проведе процедура, това казва закона. Няма заявки за отказ, за да се отказваме и ние от вече проведената процедура. Благодаря ви.

 **Г-н Иво Пазарджиев:** Благодаря на Кмета. Господин Александър Неделчев? Добре, гласуваме предложението с допълнението към… А, имаме предложение за оттегляне на…(шум от зала). Първо, не е кмета вносител. Отделно, винаги може да се направи процедурно предложение за оттегляне на точката. Ще гласуваме, да. Гласуваме предложението на господин Дяков, процедурното.

**КВОРУМ – 42. С 16 „за“, 12 „против“, 14 „въздържали се“ не се прие процедурното предложение.**

 **Г-н Иво Пазарджиев:** Да, уважаеми колеги, гласуваме проекта за решение като от него отпада точка четири римско относно Иваничка Райчева, която си е оттеглила желанието да бъде избрана. Гласуваме предложението.

**КВОРУМ – 44. С 30 „за“, 8 „против“, 6 „въздържали се“ се прие предложението.**

**Г-н Иво Пазарджиев:** На микрофона, ако обичате.

 **Г-н Светлозар Симеонов:** Извинявам се. Правя процедура по прегласуване, просто сбърках копчето.

 **Г-н Иво Пазарджиев:** Добре. Прегласуваме точката. Прегласуваме точката. Моля, гласувайте колеги.

**КВОРУМ – 44. С 29 „за“, 9 „против“, 6 „въздържали се“ се прие**

**РЕШЕНИЕ № 976**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 221, т. 4 и т. 5 от Търговския закон, чл. 70, ал. 1 от Правилника за прилагане на Закона за публичните предприятия, чл. 13, т. 4, чл. 23, ал. 8 и чл. 24 и чл. 31 от Наредба №9 на ОбС –  Русе, Общинският съвет реши:

1. Освобождава като членове на съвета на директорите на „Общински транспорт Русе“ ЕАД:
2. Александър Георгиев Георгиев;
3. Община Русе, представлявана от кмета на общината или упълномощено от него;
4. Проф. Росен Петров Иванов.
5. Утвърждава класиране на кандидатите в процедурата за избор на членове на съвета на директорите на „Общински транспорт Русе“ ЕАД, съгласно Протоколи за окончателните резултати от проведения конкурс и класиране на кандидатите за членове на съвета на директорите и за независим член на съвета на директорите на „Общински транспорт Русе“ ЕАД (Приложение №5 и Приложение №6), както следва:
6. Александър Георгиев Георгиев – с 45,33 точки;
7. Иваничка Иванова Райчева – с 27,67 точки;
8. Велизара Иванова Пенчева – за позицията на независим член с 49,50 точки.
9. Избира за член на съвета на директорите на „Общински транспорт Русе“ ЕАД, за срок от 3 години:

**Александър Георгиев Георгиев** – с 45,33 точки;

1. Избира за независим член на съвета на директорите на „Общински транспорт Русе“ ЕАД, за срок от 3 години:

**Велизара Иванова Пенчева** – с 49,50 точки.

**V.** Определя брутно месечно възнаграждение на изпълнителния директор на дружеството в размер на 4000 лева**.**

**VI**. Определя месечно възнаграждение на членовете на съвета на директорите, на които няма да бъде възложено управлението на дружеството в размер на минималната месечна работна заплата, установена за страната за съответния месец.

1. Упълномощава кмета на Община Русе да подпише договори за управление с избраните членове на съвета на директорите на „Общински транспорт Русе“ ЕАД, съгласно т. III и т. IV в едномесечен срок от приемането на настоящото решение.

Решението подлежи на обжалване в 14-дневен срок от съобщаването му, чрез Общински съвет – Русе, по реда на Административнопроцесуалния кодекс, пред Административен съд – Русе.

**Точка 11**

**К.л. № 939 Решение за даване на съгласие Община Русе да изпълни проект по сключен Договор за БФП по Проект BGENERGY-2.001-033 " Прилагане на мерки за енергийна ефективност по системата за външно изкуствено осветление на територията на град Русе, Община Русе". Процедура „Рехабилитация и модернизация на общинската инфраструктура – системи за външно изкуствено осветление на общините“ по Програма "Възобновяема енергия, енергийна ефективност, енергийна сигурност" (ВЕЕЕЕС), финансирана по Финансовия механизъм на Европейското икономическо пространство
2014-2021 г. като до финансира със собствени средства дейност СМР до размер на 758 075,80 лева, поради повишаване на цените, заложени в бюджета при кандидатстване**

 **Г-н Иво Пазарджиев:** Госпожа Магдалина Илиева ще докладва. Заповядайте.

 **Г-жа Магдалина Илиева:** Уважаеми общински съветници и господин Председател. Както знаете, в началото на 2020 година беше подготвена апликационна форма за кандидатстване за финансиране по Норвежката програма за осигуряване на енергийно осветление в няколко квартала на град Русе и големи булеварди. Договора е сключен в края на 2021 година, близо две години след кандидатстването и в тази връзка след направено пазарно проучване за цените на материалите и на СМР необходими за изпълнението на този проект, се установи че той не може да бъде изпълнен без дофинансиране от страна на Община Русе. По информация от контакти с кметове на други населени места, които са финансирани по тази програма разбираме, че същото се случва и при тях и те предприемат същите действия. И затова, молим да подкрепите нашето решение, да дадете съгласие Община Русе да осигури средства в размер на 758 075 лева с ДДС за дофинансиране и изпълнение на проекта. Смятам, че няма нужда да ви убеждавам в това колко ще бъде полезен този проект за общината. Благодаря.

 **Г-н Иво Пазарджиев:** Благодаря на госпожа Илиева. Заявки за изказвания? Не виждам. Режим на гласуване по точката, моля.

**КВОРУМ – 38. С 38 „за“, 0 „против“, 0 „въздържали се“ се прие**

**РЕШЕНИЕ № 977**

На основание чл. 21, ал. 1, т. 23, във връзка с чл. 21, ал. 2 от ЗМСМА, Общинският съвет реши:

1. Дава съгласие Община Русе да осигури средства в размер до 758 075,80 лева с ДДС за дофинансиране на изпълнението на проект с „Прилагане на мерки за енергийна ефективност по системата за външно изкуствено осветление на територията на град Русе, Община Русе“ „Рехабилитация и модернизация на общинската инфраструктура - системи за външно изкуствено осветление на общините“, съгласно Договор BGENERGY-2.001-0033 по Програма "Възобновяема енергия, енергийна ефективност, енергийна сигурност" (ВЕЕЕЕС), финансирана по Финансовия механизъм на Европейското икономическо пространство 2014-2021 г.

**Точка 12**

**К.л. № 957 Корекция на Бюджета на Община Русе за 2022 година**

 **Г-н Иво Пазарджиев:** Госпожа Емилия Пенева ще докладва. Заповядайте.

 **Г-жа Емилия Пенева:** Уважаеми дами и господа общински съветници, предложението за корекция на бюджета в основната си част, както сте го видели представлява разпределение на Фонд „Малки населени места“, който беше гласуван с първоначалния бюджет. В настоящата корекция, след одобряване на проектите, които са предложени от всички кметове на кметства, съответно нашето предложение е за разпределение на тези средства, така както са изписани в предложението. В хода на комисиите входирахме едно допълнение, което касае изграждането на система на видеонаблюдение в Детска ясла № 9. Моля за приемане на предложението в неговата цялост. В комисиите нямаше други предложения.

 **Г-н Иво Пазарджиев:** Благодаря на госпожа Пенева. Кмета на Община Русе ще направи изказване. Заповядайте.

 **Г-н Пенчо Милков:** Аз ще бъда много кратък. По искане на колега общински съветник, днес поканих кметовете на кметства да бъдат тук, за да могат да дадат разяснения в случай, че се наложи по проектите, които се предлагат, защото това е важно и за техните населени места и средствата не са малко. Така че, благодаря им за това, че са тук. Благодаря.

 **Г-н Иво Пазарджиев:** Благодаря на господин Кмета. Заявки за изказвания по точката? Няма. Режим на гласуване, моля.

**КВОРУМ – 39. С 37 „за“, 0 „против“, 2 „въздържали се“ се прие**

**РЕШЕНИЕ № 978**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общински съвет – Русе реши:

**І. Приходи – държавни дейности**

§3619 „Други неданъчни приходи“ +1 200лв.

ОУ „Олимпи Панов“ - Русе 1200лв.

**Всичко приходи държавна дейност: +1 200лв.**

**Всичко приходи по бюджета: +1 200лв.**

**II. Разходи – държавни дейности**

ФУНКЦИЯ „Образование“

Дейност 311 „Детски градини“

ДГ „Райна Княгиня“ – гр. Мартен

§1015 „ Материали“ -1 484лв.

§5203 „Придобиване на друго оборудване, машини и съоръжения“ +19 304лв.

Обект „Стоманен котел за ДГ Райна Княгиня“ – гр. Мартен“ +19304лв.

/било 4 180лв.; става 23 484лв./

§1098 „Други разходи, некласифицирани в другите параграфи - 17 820лв.

и подпараграфи“ - Община Русе -17820лв./Резерв ф. Образование/

**Всичко за дейност: 0лв.**

Дейност 322 „Неспециализирани училища без професионални гимназии“

§1015„Материали“ +1 200лв.

ОУ „Олимпи Панов“ – гр. Русе 1200 лв.

**Всичко за дейност: +1 200лв.**

**Всичко за функция: +1 200лв.**

ФУНКЦИЯ „Здравеопазване“

Дейност 431 „Детски ясли, детски кухни и яслени групи в детска градина“

§1020 „Разходи за външни услуги“ -3000 лв.

§5203 „Придобиване на друго оборудване, машини и съоръжения“ +3000 лв.

Обект: „Изграждане на система за видеонаблюдение в Детска ясла №9“

**Всичко за дейност: 0лв.**

**Всичко за функция: 0лв.**

ФУНКЦИЯ „Култура спорт, почивни дейности и религиозно дело“

Дейност 739 „Музеи и художествени галерии с регионален характер“

РИМ – Русе

§1015„Материали“ - 756лв.

§5201 „Придобиване на компютри и хардуер“

Обект „ Компютърна система 1бр. за РИМ – Русе“ + 756лв.

**Всичко за дейност: 0лв.**

**Всичко за функция: 0лв.**

**Всичко разходи държавна дейност: +1 200лв.**

**III. Разходи – местни дейности**

ФУНКЦИЯ „Общи държавни служби“

Дейност 122 „Общинска администрация“

§1015„Материали“ +3 830лв.

Кметство Семерджиево+3830лв.

§1030 „Текущ ремонт“ +23 911лв.

Кметство Семерджиево+15460лв.

Кметство Ястребово+8451лв.

§5205 „Придобиване на стопански инвентар“ +3 710лв.

Обект: „Кухненски кът за км. Семерджиево“ +2350лв.

Обект: „Секция за км. Семерджиево“ +1360 лв.

**Всичко за дейност: +31 451лв.**

**Всичко за функция: +31 451лв.**

ФУНКЦИЯ „Жилищно строителство, благоустройство, комунално стопанство и опазване на околната среда“

Дейност 604 „Осветление на улици и площади“

§1015„Материали“ +18 124лв. Кметство Мартен + 18124лв.

§1020 „Разходи за външни услуги“ +12 876лв.

Кметство Мартен + 12876лв.

**Всичко за дейност: +31 000лв.**

Дейност 619 „Други дейности по жилищното строителство,

благоустройството и регионалното развитие”

§1015„Материали“ +998лв.

Кметство Ново село +998лв.

§1020 „Разходи за външни услуги“ +2 200лв.

Кметство Ново село +1000лв.

Кметство Тетово +600лв.

Кметство Червена вода+600лв.

§1030 „Текущ ремонт“ +116 290лв.

Кметство Николово+30997лв.

Кметство Ново село +23 998лв.

Кметство Тетово +27400лв.

Кметство Ястребово+8496лв.

Кметство Ястребово+8496лв.

Кметство Червена вода+25399лв.

§1098 „Други разходи, некласифицирани в др. параграфи и подпараграфи“ -273 592лв.

Община Русе -273 592лв.

§5203 „Придобиване на друго оборудване, машини и съоръжения“ +16 740лв.

Кметство Просена

Обект „Изграждане на система за видеонаблюдение и

контрол км. Просена“ + 16740лв.

§5206 „Изграждане на инфраструктурни обекти“ +46 023лв.

Обект „Изграждане на детска площадка в км. Бъзън“ +26 032лв.

Обект „ Изграждане на въжен еко парк за юноши

и младежи в км. Сандрово“+19 991лв.

**Всичко за дейност: -91 341лв.**

Дейност 622 „Озеленяване“

§1020 „Разходи за външни услуги“ -32лв.

Кметство Бъзън - 32лв.

§5203 „Придобиване на друго оборудване, машини и съоръжения“ +5 996лв.

Обект „Поливна система в км. Сандрово“+5996лв.

**Всичко за дейност: +5 964лв.**

**Всичко за функция: -54 377лв.**

ФУНКЦИЯ „Култура, спорт, почивни дейности и религиозно дело“

Дейност 713 „Спорт за всички“

§5206 „Изграждане на инфраструктурни обекти“

Обект „Изграждане на зона за спорт с фитнес уреди на открито +22 926лв.

и кът за отдих в км. Хотанца“+ 22926 лв.

**Всичко за дейност: +22 926лв.**

**Всичко за функция: +22 926лв. Всичко разходи местни дейности: 0лв.**

**Всичко разходи по бюджета: +1 200лв.**

**Точка 13**

**К.л. № 916 Промяна в адресите на сградите, в които се провежда обучението в ДГ „Радост“ гр. Русе**

 **Г-н Иво Пазарджиев:** Кой ще докладва? Детска градина „Радост“. Господин Енчо Енчев, заместник-кмета. Заповядайте.

 **Г-н Енчо Енчев:** Уважаеми общински съветници, настоящото предложение е продиктувано от факта, че е освободена сградата на Детска градина „Радост“ намираща се на ул. „Дондуков-Корсаков“ № 3. Заедно с родителите на децата, които предстои да влязат в детската градина са определени нови помещения на ул. „Ген. Гурко“ № 1, бл. „Строител“, вх. В. По този начин от новата учебна година ще бъде осигурено алтернативно помещение в централната градска част. Предлагам ви да подкрепите проекта за решение.

 **Г-н Иво Пазарджиев:** Благодаря на Заместник-кмета. Заявки за изказвания? Няма. Режим на гласуване.

**КВОРУМ – 40. С 40 „за“, 0 „против“, 0 „въздържали се“ се прие**

**РЕШЕНИЕ № 979**

На основание чл. 21, ал. 1, т. 23 и ал. 2, във връзка с чл. 17, ал. 1, т. 3 от ЗМСМА и чл. 310, ал. 5 във връзка с чл. 311, ал. 2, т. 3 и чл. 313, ал. 1, т. 3 от ЗПУО и чл. 14, ал. 1, т. 1, във връзка чл. 10, ал. 2, т. 2, б. „б“ и чл. 15, ал. 3 от Наредба №9 за институциите в системата на предучилищното и училищното образование (посл. изм. и доп. ДВ, бр.87 от 09.10.2020 г.), Общински съвет – Русе реши:

1. Да се извърши промяна в адресите на сградите, в които се провежда обучението в ДГ „Радост“ – гр. Русе, чрез добавяне на допълнителния адрес на ул. „Генерал Гурко“ №1, бл. „Строител“, вх. В.

2. Възлага на кмета на Община Русе в едномесечен срок да издаде заповед за промяна в адресите на сградите, в които се провежда обучението в ДГ „Радост“ – гр. Русе, чрез добавяне на допълнителния адрес на ул. „Генерал Гурко“ №1, бл. „Строител“, вх. В.

3. Издадената заповед по т. 2 да се обнародва в „Държавен вестник“.

**Точка 14**

**К.л. № 917 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „Средна кула“**

**Г-н Иво Пазарджиев:** Госпожа Стефанова.

 **Г-жа Златомира Стефанова:** Благодаря, господин Председател. Уважаеми общински съветници, поддържаме точката. Благодаря.

 **Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 41. С 41 „за“, 0 „против“, 0 „въздържали се“ се прие**

**РЕШЕНИЕ № 980**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2022 г.“ с продажбата на общински поземлен имот, представляващ незастроен поземлен имот с идентификатор 63427.10.1090 по кадастралната карта и кадастралните регистри на гр. Русе, Община Русе, Област Русе, с площ 532 кв.м., намиращ се в гр. Русе, кв. „Средна кула“, ул. „Върбица“, с трайно предназначение на територията: Урбанизирана, с начин на трайно ползване: Ниско застрояване (до 10 м), при граници и съседни имоти: 63427.10.1091, 63427.10.1880, 63427.10.1019, 63427.10.1089, обект на Акт за частна общинска собственост №5976/11.06.2009 г., с прогнозен приход от продажбата в размер 26 863,00 лева (двадесет и шест хиляди осемстотин шестдесет и три лева), без данъци и такси.

 2. Дава съгласие за продажба чрез публичен търг с явно наддаване на следния общински поземлен имот, представляващ незастроен поземлен имот с идентификатор 63427.10.1090 по кадастралната карта и кадастралните регистри на гр. Русе, Община Русе, Област Русе, с площ 532 кв.м., намиращ се в гр. Русе, кв. „Средна кула“, ул. „Върбица“, с трайно предназначение на територията: Урбанизирана, с начин на трайно ползване: Ниско застрояване (до 10 м), при граници и съседни имоти: 63427.10.1091, 63427.10.1880, 63427.10.1019, 63427.10.1089, обект на Акт за частна общинска собственост №5976/11.06.2009 г., с начална тръжна продажна цена в размер на 26 863,00 лева (двадесет и шест хиляди осемстотин шестдесет и три лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 15**

**К.л. № 918 Учредяване възмездно право на пристрояване, за изграждане на „Пристройка към сграда за инсталация за сепариране на битови отпадъци“ към съществуваща сграда, построена в имот общинска собственост, находящ се в гр. Русе, Община Русе, местност „Под Ормана“**

 **Г-н Иво Пазарджиев:** Госпожа Стефанова.

 **Г-жа Златомира Стефанова:** Благодаря, господин Председател. Уважаеми общински съветници, поддържаме точката за изграждане на пристройката по заявлението на „Д Консей“ ООД. Благодаря.

 **Г-н Иво Пазарджиев:** Благодаря на госпожа Стефанова. Заявки за изказвания? Няма. Режим на гласуване, моля.

**КВОРУМ – 38. С 38 „за“, 0 „против“, 0 „въздържали се“ се прие**

**РЕШЕНИЕ № 981**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1 и ал.9, чл. 38, ал. 2 и ал.4, чл. 41, ал. 2 от ЗОС, чл. 26, ал. 1, т. 3 и чл. 42, ал. 2 от Наредба №1 за общинската собственост на Общински съвет – Русе, заявление вх. № ОИ-05-8/26.11.2021 г. и Протокол №29/25.05.2022г. на КОС, Общинският съвет реши:

1. Допълва годишната програма за управление и разпореждане с имоти общинска собственост за 2022г., с учредяване възмездно право на пристрояване за изграждане на „Пристройка към сграда за инсталация за сепариране на битови отпадъци“, със застроена площ от 188.49 кв.м., с размери 10.30м./18.30м., към съществуваща промишлена сграда с идентификатор 63427.92.7.2, съобразно визата за проектиране, издадена на 06.04.2022г. от главния архитект на Община Русе, спрямо поземлен имот с идентификатор 63427.92.7 по Кадастралната карта и кадастралните регистри на гр. Русе, Община Русе, Област Русе, местност „Под Ормана“, предмет на АЧОС №5680/18.02.2009 г., с прогнозен приход от учредяване на възмездно право на пристрояване в размер на 16 478.30 лева, без дължими данъци и такси.
2. Дава съгласие за учредяване възмездно право на пристрояване за изграждане на „Пристройка към сграда за инсталация за сепариране на битови отпадъци“, със застроена площ от 188.49 кв.м., с размери 10.30м./18.30м., към съществуваща промишлена сграда с идентификатор 63427.92.7.2, съобразно визата за проектиране, издадена на 06.04.2022г. от главния архитект на Община Русе, спрямо поземлен имот с идентификатор 63427.92.7 по Кадастралната карта и кадастралните регистри на гр. Русе, Община Русе, Област Русе, местност „Под Ормана“, предмет на АЧОС №5680/18.02.2009 г., вписан под №22, том 5, дв.вх. №3124, н.д. 923, вх. рег. №46/26.02.2009 г. по описа на Службата по вписвания – Русе, в полза на „Д – Консей“ ООД, ЕИК 205350647, срещу заплащане на цена в размер на 16 478.30 лева, без включени дължими данъци и такси, които се дължат от суперфициара.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 16**

**К.л. № 919 Откриване на процедура за провеждане на публичен търг с явно наддаване за учредяване право на строеж за изграждане на постройка за отоплителни материали и инвентар, върху имот – частна общинска собственост, намиращ се в с. Николово, ул. „Васил Левски“ №75**

 **Г-н Иво Пазарджиев:** Заповядайте, госпожо Стефанова.

 **Г-жа Златомира Стефанова:** Благодаря, господин Председател. Уважаеми общински съветници, поддържаме точката за изграждането на постройката за отоплителни материали в с. Николово, както е описано. Начална тръжна цена 1 319 лева. Благодаря.

 **Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 38. С 38 „за“, 0 „против“, 0 „въздържали се“ се прие**

**РЕШЕНИЕ № 982**

 На основание чл. 21, ал. 2, във връзка с чл. 21, ал. 1, т. 8 и чл. 52, ал. 5 от ЗМСМА, чл. 8, ал. 9, чл. 37, ал. 1 и чл. 41, ал. 2 от ЗОС, чл. 26, ал. 1, т. 3, чл. 36, ал. 1 от Наредба №1 за общинската собственост на Общински съвет – Русе, и извлечение от Протокол №29/25.05.2022 г. на КОС, Общинският съвет реши:

1.Допълва Годишната програма за управление и разпореждане с имоти, общинска собственост за 2022 г., като включва възмездно учредяване на право на строеж за изграждане на свободно стояща постройка за отоплителни материали и инвентар, с размери 9,70/ 4,50 м. и застроена площ от 43,65 кв.м., върху общински недвижим имот, представляващ застроен УПИ VIII-831 в кв. 49 с площ от 719 кв.м. по плана с. Николово, Община Русе, отреден за жилищно застрояване, съобразно виза за проектиране, издадена на 29.03.2022 г. от Главния архитект на Община Русе, с прогнозен приход при учредяване на ограниченото вещно право на строеж в размер на 1 319,00 лв., без дължими данъци и такси.

 2.Дава съгласие за провеждане на публичен търг с явно наддаване за учредяване възмездно право на строеж за изграждане на свободно стояща постройка за отоплителни материали и инвентар, с размери 9,70/ 4,50 м. и застроена площ от 43,65 кв.м., върху общински недвижим имот, представляващ застроен УПИ VIII-831 в кв. 49 с площ от 719 кв.м. по плана с. Николово, Община Русе, отреден за жилищно застрояване, съобразно виза за проектиране, издадена на 29.03.2022 г. от Главния архитект на Община Русе, при начална тръжна цена 1 319 лева /хиляда триста и деветнадесет лева/, без включени дължими данъци и такси, които са за сметка на участника, спечелил търга.

 30% от постъпленията при учредяване право на строеж да се използват за дейности, съответно посочени в чл. 52, ал. 5, т. 1 и т. 2 от ЗМСМА, на територията на съответното населено място

 Решението подлежи на оспорване чрез Общински съвет – Русе пред Административен съд – Русе в 14-дневен срок от съобщаването му.

**Точка 17**

**К.л. № 920 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Басарбово, Община Русе, Област Русе**

 **Г-н Иво Пазарджиев:** Заповядайте.

**Г-жа Златомира Стефанова:** Благодаря, господин Председател. Уважаеми общински съветници, имаме заявка за закупуване на два имота в Басарбово. Описани са като квадратури в контролните листи, положително становище на Комисията по общинска собственост, на кмета на населеното място. Благодаря ви.

**Г-н Иво Пазарджиев:** Благодаря на госпожа Стефанова. Заявки за изказвания? Няма. Режим на гласуване.

**КВОРУМ – 40. С 39 „за“, 0 „против“, 1 „въздържали се“ се прие**

**РЕШЕНИЕ № 983**

На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2022 г.“ с продажбата на общински поземлени имоти, представляващи:

 1.1. УПИ ХХIV, в кв. 3, образуван от имот 1072 по ЧИРП на с. Басарбово, Община Русе, Област Русе, ЕКАТТЕ: 02796, с площ 873 кв.м., находящ се в с. Басарбово, Община Русе, ул. „Георги С. Раковски“, отреден за Жилищно застрояване, при граници и съседни имоти: УПИ ХХVI в квартал 3, улица, УПИ ХХV в квартал 3, улица. За имота е съставен Акт за частна общинска собственост №4431/21.06.2005 г., с прогнозен приход от продажбата в размер 24 117,00 лева (двадесет и четири хиляди сто и седемнадесет лева), без данъци и такси;

 1.2. УПИ ХХV в кв.3, образуван от имот 1073 по ИЗРП на с. Басарбово, Община Русе, Област Русе, ЕКАТТЕ: 02796, с площ 993 кв.м., находящ се в с. Басарбово, Община Русе, ул. „Георги С. Раковски“, отреден за Жилищно застрояване, при граници и съседни имоти: УПИ ХХIV в квартал 3, улица. За имота е съставен Акт за частна общинска собственост №4432/21.06.2005 г., с прогнозен приход от продажбата в размер 27 125,00 лева (двадесет и седем хиляди сто двадесет и пет лева).

 2. Дава съгласие за продажба чрез публичен търг с явно наддаване на следните общински поземлени имоти, представляващи:

 2.1. УПИ ХХIV, в кв. 3, образуван от имот 1072 по ЧИРП на с. Басарбово, Община Русе, Област Русе, ЕКАТТЕ: 02796, с площ 873 кв.м., находящ се в с. Басарбово, Община Русе, ул. „Георги С. Раковски“, отреден за Жилищно застрояване, при граници и съседни имоти: УПИ ХХVI в квартал 3, улица, УПИ ХХV в квартал 3, улица. За имота е съставен Акт за частна общинска собственост предмет №4431/21.06.2005 г., с начална тръжна продажна цена в размер на 24 117,00 лева (двадесет и четири хиляди сто и седемнадесет лева), без данъци и такси;

 2.2. УПИ ХХV в кв.3, образуван от имот 1073 по ИЗРП на с. Басарбово, Община Русе, Област Русе, ЕКАТТЕ: 02796, с площ 993 кв.м., находящ се в с. Басарбово, Община Русе, ул. „Георги С. Раковски“, отреден за Жилищно застрояване, при граници и съседни имоти: УПИ ХХIV в квартал 3, улица. За имота е съставен Акт за частна общинска собственост №4432/21.06.2005 г., с начална тръжна продажна цена в размер на 27 125,00 лева (двадесет и седем хиляди сто двадесет и пет лева).

 Дължимите данъци и такси се определят след провеждане на търга и са за сметка на спечелилия участник - купувач.

 30% от приходите от реализираната продажба да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 18**

**К.л. № 921 Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: гр. Мартен, Община Русе, ул. „Страхил войвода“ №52 и №54**

 **Г-н Иво Пазарджиев:** Заповядайте.

**Г-жа Златомира Стефанова:** Уважаеми общински съветници, поддържаме точката за закупуването на двата имота по заявление, което е дошло към общината. Становището на Кмета на Кметство Мартен господин Тонев е положително, както и на Комисията по общинска собственост. Благодаря ви.

**Г-н Иво Пазарджиев:** Благодаря. Заявки за изказвания няма. Режим на гласуване, моля.

**КВОРУМ – 40. С 38 „за“, 0 „против“, 2 „въздържали се“ се прие**

**РЕШЕНИЕ № 984**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявления вх.№ОИ-10-55/15.04.2022 г., №ОИ-10-56/15.04.2022 г. и извлечение от Протокол №29/25.05.2022 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на следните недвижими имоти – частна общинска собственост:

1. УПИ XII-1283 в кв. 69 по Застроителния и регулационен план на гр. Мартен, ЕКАТТЕ: 47336, Община Русе, одобрен със Заповед №128/23.04.1986 г. на ИК на ОбНС – Русе, с площ от 686 кв.м., отреден за жилищно застрояване, с адрес гр. Мартен, ул. „Страхил войвода“ №52, предмет на АЧОС №9128/25.03.2019 г., вписан под №32, том 10, Н.Д. 1908, ДВР 3693, вх.рег. №3770 от 29.03.2019 г. по описа на Службата по вписвания – Русе, при начална тръжна продажна цена 36 931,00 лева, без дължими данъци и такси.

2. УПИ XIII-1283 в кв. 69 по Застроителния и регулационен план на гр. Мартен, ЕКАТТЕ: 47336, Община Русе, одобрен със Заповед №128/23.04.1986 г. на ИК на ОбНС – Русе, с площ от 791 кв.м., отреден за жилищно застрояване, с адрес гр. Мартен, ул. „Страхил войвода“ №54, предмет на АЧОС №9129/25.03.2019 г., вписан под №24, том 10, Н.Д. 1900, ДВР 3681, вх.рег. №3771 от 29.03.2019 г. по описа на Службата по вписвания – Русе, при начална тръжна продажна цена 42 584,00 лева, без дължими данъци и такси.

Дължимите данъци и такси да се определят след провеждане на тръжните процедури и са за сметка на спечелилите участници – купувачи.

30% от постъпленията от продажбата да се използват за дейности, предвидени в чл. 52, ал. 5 на Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 19**

**К.л. № 922 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“**

**Г-н Иво Пазарджиев:** Заповядайте.

**Г-жа Златомира Стефанова:** Благодаря. Уважаеми общински съветници, поддържаме предложението. Преписката е разгледана в Комисията по общинска собственост, която също дава положително становище. Благодаря.

**Г-н Иво Пазарджиев:** Не виждам заявки за изказвания. Режим на гласуване по точката, моля.

**КВОРУМ – 40. С 40 „за“, 0 „против“, 0 „въздържали се“ се прие**

**РЕШЕНИЕ № 985**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2022 г.“ с продажбата на общински поземлен имот, представляващ незастроен поземлен имот с идентификатор 63427.11.7 по кадастралната карта и кадастралните регистри на гр. Русе, Община Русе, Област Русе, а по регулационния план представлява УПИ VIII-7, кв. 6, с адрес гр. Русе, Община Русе, Област Русе, кв. „ДЗС“, ул. „Хвойна“, с площ 506 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.6, 63427.11.194, 63427.11.8, 63427.11.162, 63427.11.163, предмет на Акт за частна общинска собственост №10446/ 13.04.2022 г., с прогнозен приход от продажбата в размер 10 348,00 лева (десет хиляди триста четиридесет и осем лева), без данъци и такси.

 2. Дава съгласие за продажба чрез публичен търг с явно наддаване на следния общински поземлен имот, представляващ незастроен поземлен имот с идентификатор 63427.11.7 по кадастралната карта и кадастралните регистри на гр. Русе, Община Русе, Област Русе, а по регулационния план представлява УПИ VIII-7, кв. 6, с адрес гр. Русе, Община Русе, Област Русе, кв. „ДЗС“, ул. „Хвойна“, с площ 506 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.6, 63427.11.194, 63427.11.8, 63427.11.162, 63427.11.163, предмет на Акт за частна общинска собственост №10446/ 13.04.2022 г., с начална тръжна продажна цена в размер на 10 348,00 лева (десет хиляди триста четиридесет и осем лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 20**

**К.л. № 923 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“**

 **Г-жа Златомира Стефанова:** Благодаря Ви. Уважаеми общински съветници, поддържаме точката.

**Г-н Иво Пазарджиев:** Да, благодаря. В режим на изказвания е системата. Няма заявки. Гласуваме точката.

**КВОРУМ – 39. С 39 „за“, 0 „против“, 0 „въздържали се“ се прие**

**РЕШЕНИЕ № 986**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2022 г.“ с продажбата на общински поземлен имот, представляващ незастроен поземлен имот с идентификатор 63427.11.231 по кадастралната карта и кадастралните регистри на гр. Русе, Община Русе, Област Русе, а по регулационния план представлява УПИ VI-231, кв. 1, с адрес гр. Русе, Община Русе, Област Русе, кв. „ДЗС“, ул. „Омайниче“, с площ 592 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.230, 63427.11.195, 63427.11.232, 63427.11.185, предмет на Акт за частна общинска собственост №10449/ 18.04.2022 г., с прогнозен приход от продажбата в размер 12 021,00 лева (дванадесет хиляди и двадесет и един лева), без данъци и такси.

 2. Дава съгласие за продажба чрез публичен търг с явно наддаване на следния общински поземлен имот, представляващ незастроен поземлен имот с идентификатор 63427.11.231 по кадастралната карта и кадастралните регистри на гр. Русе, Община Русе, Област Русе, а по регулационния план представлява УПИ VI-231, кв. 1, с адрес гр. Русе, Община Русе, Област Русе, кв. „ДЗС“, ул. „Омайниче“, с площ 592 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), граници и съседни имоти: 63427.11.230, 63427.11.195, 63427.11.232, 63427.11.185, предмет на Акт за частна общинска собственост №10449/ 18.04.2022 г., с начална тръжна продажна цена в размер на 12 021,00 лева (дванадесет хиляди и двадесет и един лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 21**

**К.л. № 924 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Община Русе, землището на с. Долно Абланово, местност „Пачева чешма“**

 **Г-жа Златомира Стефанова:** Благодаря, господин Председател. Поддържаме точката, както и имаме положително становище на кметския наместник на с. Долно Абланово. Благодаря ви.

 **Г-н Иво Пазарджиев:** Кметския наместник е тук, господин Петко Савчев. Ако има въпроси към него ще отговори. Има ли заявки за изказвания? Не виждам. Режим на гласуване, моля.

**КВОРУМ – 38. С 38 „за“, 0 „против“, 0 „въздържали се“ се прие**

**РЕШЕНИЕ № 987**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх. № ОИ-10-33/14.03.2022 г. и извлечение от Протокол №29/25.05.2022 г. на Комисията по общинска собственост, Общинският съвет реши:

1. Допълва годишната програма за управление и разпореждане с имоти общинска собственост за 2022 г. с продажба на незастроен поземлен имот – частна общинска собственост, представляващ поземлен имот №704.350, с площ от 269 кв.м., с трайно предназначение: Земеделска, с начин на трайно ползване: За земеделски труд и отдих /съгласно §4 от ПЗРЗСПЗЗ/, находящ се в землището на с. Долно Абланово, Община Русе, местност „Пачева чешма“, Акт за частна общинска собственост /АЧОС/ № 10442/11.04.2022г., вписан под №171, том 12, н.д. 2461, ДВР 4251, вх. № 4364 от 13.04.2022г. по описа на Службата по вписвания – Русе, с прогнозен приход от продажбата в размер на 1106.00 лева, без дължими данъци и такси.

2. Дава съгласие за откриване на процедура за провеждане на публичен търг с явно наддаване за продажба на незастроен имот – частна общинска собственост, представляващ поземлен имот №704.350, с площ от 269 кв.м., с трайно предназначение: Земеделска, с начин на трайно ползване: За земеделски труд и отдих /съгласно §4 от ПЗРЗСПЗЗ/, находящ се в землището на с. Долно Абланово, Община Русе, местност „Пачева чешма“, Акт за частна общинска собственост /АЧОС/ № 10442/11.04.2022г., вписан под №171, том 12, н.д. 2461, ДВР 4251, вх. № 4364 от 13.04.2022г. по описа на Службата по вписвания – Русе, при начална тръжна продажна цена 1106.00 лв., без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилия участник – купувач.

30% от постъпленията от продажбата да се използват за дейностите, визирани в чл.52, ал.5 от Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

 **Г-н Иво Пазарджиев:** Обявявам…Добре, изкарваме и следващата точка за Долно Абланово.

**Точка 22**

**К.л. № 925 Откриване на процедура за провеждане на публичен търг с явно наддаване за продажба на недвижим имот – частна общинска собственост, с адрес: Община Русе, землището на с. Долно Абланово, местност „Пачева чешма“**

 **Г-жа Златомира Стефанова:** Отново поддържаме точката, уважаеми общински съветници. Става дума за същата местност, от друг заявител. Благодаря ви.

 **Г-н Иво Пазарджиев:** Благодаря. Не виждам заявки за изказвания. Режим на гласуване, моля.

**КВОРУМ – 39. С 38 „за“, 1 „против“, 0 „въздържали се“ се прие**

**РЕШЕНИЕ № 988**

 На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 8, ал. 1 и ал. 9, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе, Заявление вх. № ОИ-10-5/19.01.2022 г. и извлечение от Протокол №29/25.05.2022 г. на Комисията по общинска собственост, Общинският съвет реши:

1. Допълва годишната програма за управление и разпореждане с имоти общинска собственост за 2022 г. с продажба на незастроен поземлен имот – частна общинска собственост, представляващ поземлен имот №704.352, с площ от 548 кв.м., с трайно предназначение: Земеделска, с начин на трайно ползване: За земеделски труд и отдих /съгласно §4 от ПЗРЗСПЗЗ/, находящ се в землището на с. Долно Абланово, Община Русе, местност „Пачева чешма“, Акт за частна общинска собственост /АЧОС/ № 10407/17.03.2022г., вписан под №30, том 11, н.д. 2115, ДВР 3662, вх. № 3765 от 31.03.2022г. по описа на Службата по вписвания – Русе, с прогнозен приход от продажбата в размер на 2504.00 лева, без дължими данъци и такси.

2. Дава съгласие за откриване на процедура за провеждане на публичен търг с явно наддаване за продажба на незастроен имот – частна общинска собственост, представляващ поземлен имот №704.352, с площ от 548 кв.м., с трайно предназначение: Земеделска, с начин на трайно ползване: За земеделски труд и отдих /съгласно §4 от ПЗРЗСПЗЗ/, находящ се в землището на с. Долно Абланово, Община Русе, местност „Пачева чешма“, Акт за частна общинска собственост /АЧОС/ № 10407/17.03.2022г., вписан под №30, том 11, н.д. 2115, ДВР 3662, вх. № 3765 от 31.03.2022г. по описа на Службата по вписвания – Русе, при начална тръжна продажна цена 2504.00 лв., без дължими данъци и такси.

Дължимите данъци и такси да се определят след провеждане на тръжната процедура и са за сметка на спечелилия участник – купувач.

30% от постъпленията от продажбата да се използват за дейностите, визирани в чл.52, ал.5 от Закона за местното самоуправление и местната администрация, на територията на съответното населено място.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

 **Г-н Иво Пазарджиев:** Обявявам половин час почивка. Моля, всички общински съветници да бъдат на местата си в 11:00.

***30 минути почивка***

 **Г-н Иво Пазарджиев:** Моля общинските съветници да заемат местата си. Проверка на кворума. Стартираме проверка на кворума. Моля да се регистрирате. Тридесет и шест общински съветници са се регистрирали по електронна система. Имаме необходимия кворум да подновим нашата работа. Продължаваме по дневния ред. Колеги, моля за тишина в залата!

**Точка 23**

**К.л. № 926 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в гр. Русе, Община Русе, кв. „ДЗС“**

 **Г-н Иво Пазарджиев:** Госпожа Златомира Стефанова.

 **Г-жа Златомира Стефанова:** Благодаря, господин Председател. Уважаеми общински съветници, поддържаме точката. Преписката е разгледана и в Комисия по общинска собственост за откриване на търг в кв. „ДЗС“, ул. „Омайниче“. Благодаря.

 **Г-н Иво Пазарджиев:** Благодаря. Заявки за изказвания няма. Режим на гласуване, моля.

**КВОРУМ – 41. С 41 „за“, 0 „против“, 0 „въздържали се“ се прие**

**РЕШЕНИЕ № 989**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 8, ал. 1 и ал.9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2022 г.“ с продажбата на общински поземлен имот, представляващ незастроен поземлен имот с идентификатор 63427.11.232 по кадастралната карта и кадастралните регистри на гр. Русе, Община Русе, Област Русе, а по регулационния план представлява УПИ VII-232, кв. 1, с адрес гр. Русе, Община Русе, Област Русе, кв. „ДЗС“, ул. „Омайниче“, с площ 574 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), при граници и съседни имоти: 63427.11.231, 63427.11.195, 63427.11.185, предмет на Акт за частна общинска собственост №10450/ 19.04.2022 г., с прогнозен приход от продажбата в размер 11 700,00 лева (единадесет хиляди и седемстотин лева), без данъци и такси.

 2. Дава съгласие за продажба чрез публичен търг с явно наддаване на следния общински поземлен имот, представляващ незастроен поземлен имот с идентификатор 63427.11.232 по кадастралната карта и кадастралните регистри на гр. Русе, Община Русе, Област Русе, а по регулационния план представлява УПИ VII-232, кв. 1, с адрес гр. Русе, Община Русе, Област Русе, кв. „ДЗС“, ул. „Омайниче“, с площ 574 кв.м., с трайно предназначение на територията: Урбанизирана, с начин на трайно ползване: Ниско застрояване (до 10 м.), при граници и съседни имоти: 63427.11.231, 63427.11.195, 63427.11.185, предмет на Акт за частна общинска собственост №10450/ 19.04.2022 г., с начална тръжна продажна цена в размер на 11 700,00 лева (единадесет хиляди и седемстотин лева), без данъци и такси.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 24**

**К.л. № 927 Откриване на процедура за провеждане на публичен търг с явно наддаване за продажба на недвижими имоти - частна общинска собственост, намиращи се в с. Басарбово, Община Русе, Област Русе**

 **Г-жа Златомира Стефанова:** Благодаря Ви. Уважаеми общински съветници, подкрепяме точката. С положително становище на кмета на населеното място и Комисията по общинска собственост. Благодаря.

 **Г-н Иво Пазарджиев:** Благодаря. Заявки за изказвания няма. Режим на гласуване.

**КВОРУМ – 42. С 41 „за“, 0 „против“, 1 „въздържали се“ се прие**

**РЕШЕНИЕ № 990**

На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Дава съгласие за продажба чрез публичен търг с явно наддаване на следните общински поземлени имоти:

 1.1. Урегулиран поземлен имот XI, в квартал 9, образуван от имот 23 по регулационен и застроителен план на с. Басарбово, Община Русе, Област Русе, ЕКАТТЕ:02796, с площ 892 кв.м., отреден за Жилищно застрояване, при граници и съседни имоти: УПИ VI от квартал 9, УПИ XII от квартал 9, улица, УПИ X от квартал 9, УПИ IX в квартал 9. За имота е съставен Акт за частна общинска собственост №10316/09.12.2021 г., вписан под №167, том 43, н.д. 9038, д.в.р. 15078, вх. №15297 от 15.12.2021 г. по описа на Службата по вписвания - Русе, с начална тръжна продажна цена в размер на 25 348,00 лева (двадесет и пет хиляди триста четиридесет и осем лева), без дължими данъци и такси.

 2.2. Урегулиран поземлен имот XII, в квартал 9, образуван от имот 23 по регулационен и застроителен план на с. Басарбово, Община Русе, Област Русе, с площ 922 кв.м., отреден за Жилищно застрояване, при граници и съседни имоти: УПИ XIII от квартал 9, улица, УПИ XI от квартал 9, УПИ V от квартал 9 . За имота е съставен Акт за частна общинска собственост №10317/09.12.2021 г., вписан под №176, том 43, н.д. 9047, д.в.р. 15095, вх. №15298 от 15.12.2021 г. по описа на Службата по вписвания - Русе, с начална тръжна продажна цена в размер на 26 201,00 лева (двадесет и шест хиляди и двеста и един лева), без дължими данъци и такси.

 Дължимите данъци и такси се определят след провеждане на търга и са за сметка на спечелилия участник - купувач.

 30% от приходите от реализираната продажба да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 25**

**К.л. № 929 Предоставяне безвъзмездно за управление на общински недвижим имот, находящ се в град Русе, за нуждите на Общинско предприятие „Обществена трапезария и социални жилища“**

 **Г-н Иво Пазарджиев:** Господин Енчо Енчев, заповядайте.

 **Г-н Енчо Енчев:** Уважаеми господин Председател, уважаеми общински съветници. Настоящото предложение е относно предоставяне на три помещения от средношколско общежитие на ОП „Обществена трапезария и социални жилища“ във връзка с разширяване на тяхната дейност. Предлагам да подкрепите направеното предложение.

 **Г-н Иво Пазарджиев:** Благодаря на Заместник-кмета. Заявки за изказвания няма. Режим на гласуване, моля.

**КВОРУМ – 42. С 42 „за“, 0 „против“, 0 „въздържали се“ се прие**

**РЕШЕНИЕ № 991**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 12, ал.1 и ал.4 от ЗОС, във връзка с чл. 10, ал. 2 от Наредба №1 за общинската собственост на Общински съвет – Русе, Общински съвет – Русе реши:

Дава съгласие за предоставяне безвъзмездно за управление на Общинско предприятие „Обществена трапезария и социални жилища“ три стаи, а именно: помещение 1 (бивша каса) с площ от 15 кв.м., помещение 2 (бивш архив) с площ от 15 кв.м. и помещение 3 (бивша стая за синдикални дейности) с площ от 14 кв.м., разположени на втори етаж от сграда с идентификатор 63427.8.1307.2 по Кадастралната карта и кадастралните регистри на гр. Русе, с обща застроена площ от 698 кв.м., брой етажи: 5, с предназначение: Общежитие, с адрес гр. Русе, кв. Източна промишлена зона, бул. „Липник“, предмет на АПОС №7295/04.07.2014 г.

Решението подлежи на оспорване чрез Общински съвет – Русе пред Административен съд – Русе, в 14-дневен срок от съобщаването му.

**Точка 26**

**К.л. № 930 Учредяване безвъзмездно право на ползване върху незастроен поземлен имот – частна общинска собственост, с адрес: град Русе, ул. „Княжеска“ №7**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Тук в този контролен лист ще искаме да внесем изменение на предложението. Нашето предложение беше за 2 години, когато се разглеждаше по комисии по предложение на господин Дяков за 5 години, с разговор с директорката на Кукления театър приехме това. И затова моля в диспозитива на проектното решение да се измени, както следва. Точка 2 придобива следната редакция, т.е. „срок за 2 години“, да стане „срок за 5 години“. Благодаря.

 **Г-н Иво Пазарджиев:** Благодаря на госпожа Стефанова. Заявки за изказвания по точката. Няма. Режим на гласуване, с направената корекция.

**КВОРУМ – 41. С 41 „за“, 0 „против“, 0 „въздържали се“ се прие**

**РЕШЕНИЕ № 992**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 39, ал. 2 и ал. 4, чл. 8, ал. 1 и ал. 9 от ЗОС, чл. 44, ал. 2 и ал. 4 от Наредба №1 за общинската собственост на Общински съвет – Русе и Протокол №29/25.05.2022 г. на КОС, Общински съвет – Русе реши:

1. Допълва годишната програма за управление и разпореждане с имоти общинска собственост за 2022 г. за учредяване безвъзмездно право на ползване върху незастроен поземлен имот с идентификатор 63427.2.745 по Кадастралната карта и кадастралните регистри на гр. Русе, с адрес гр. Русе, ул. „Княжеска“ №7, с площ от 1 204 кв.м.трайно предназначение на територията: Урбанизирана, с начин на трайно ползване: За друг обществен обект, комплекс, предмет на АЧОС №7100/14.11.2013 г., вписан под №48, том 42, н.д.8224, ДВР №16108, вх. рег. №16382 от 19.11.2013 г. по описа на Службата по вписвания – Русе.

2. Дава съгласие за учредяване безвъзмездно право на ползване върху незастроен поземлен имот с идентификатор 63427.2.745 по Кадастралната карта и кадастралните регистри на гр. Русе, с адрес гр. Русе, ул. „Княжеска“ №7, с площ от 1 204 кв.м.трайно предназначение на територията: Урбанизирана, с начин на трайно ползване: За друг обществен обект, комплекс, предмет на АЧОС №7100/14.11.2013 г., вписан под №48, том 42, н.д.8224, ДВР №16108, вх. рег. №16382 от 19.11.2013 г. по описа на Службата по вписвания – Русе, на „Куклен театър – Русе“, БУЛСТАТ: 000522692, за срок от 5 (пет) години, за разполагане на сглобяема сцена на открито за изнасяне на представления с около 100 места за зрители, при спазване на режима на държавните помощи.

Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**Точка 27**

**К.л. № 933 Застраховане на имоти – частна общинска собственост**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Уважаеми общински съветници, всяка година на вниманието на Общинския съвет оставяме за решение да се открие такава процедура, за да може да се застраховат имотите частна общинска собственост. Те са ви описани в контролния лист. В момента внасяме процедурата. Тъй като тя изтича в декември месец, срока на договора изтича в декември месец, за да можем да направим процедурата. Благодаря ви.

 **Г-н Иво Пазарджиев:** Благодаря. Няма заявки за изказвания. Режим на гласуване по точката, моля.

**КВОРУМ – 42. С 40 „за“, 1 „против“, 1 „въздържали се“ се прие**

**РЕШЕНИЕ № 993**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 9, ал. 2 от Закона за общинската собственост, Общински съвет – Русе реши:

Утвърждава Списък на имотите, частна общинска собственост, подлежащи на застраховане през 2023 г. срещу застрахователни рискове природни бедствия и земетресения, включващ:

1. Списък №1 на общинските жилища за настаняване под наем на граждани с установени жилищни нужди - раздел Б. Къщи – 178 броя *(приложение №1)*;

2. Списък №3 на общинските жилища от резервния фонд – 263 броя *(приложение №2)*;

3. Списък на имоти частна общинска собственост – 22 броя *(приложение №3)*.

**Точка 28**

**К.л. № 934 Застраховане на социални жилищни имоти – частна общинска собственост**

**Г-н Иво Пазарджиев:** Заповядайте, госпожо Стефанова.

 **Г-жа Златомира Стефанова:** Благодаря, господин Председател. Тук само ще обясня, уважаеми общински съветници, че общината е собственик на две новопостроени сгради. Те са по проект за изграждане на социални жилища, които се осъществяват с финансовата програма на „Региони в растеж“ финансиран от Европейския фонд за регионално развитие и държавния бюджет на Р България. В администрацията на Община Русе е постъпило писмо от директора на „Обществена трапезария и социални жилища“, с което желае социалните жилища в новопостроените сгради, 28 апартамента да бъдат застраховани през 2023 година. Предвид предназначението и функциите на жилищата в компетентността на Общинския съвет е да определи имотите частна общинска собственост подлежащи на задължително застраховане. Благодаря ви.

 **Г-н Иво Пазарджиев:** Благодаря на госпожа Стефанова. Заявки за изказване по точката? Няма. Режим на гласуване, моля.

**КВОРУМ – 40. С 40 „за“, 0 „против“, 0 „въздържали се“ се прие**

**РЕШЕНИЕ № 994**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 9, ал. 2 от Закона за общинската собственост, Общински съвет – Русе реши:

Утвърждава Списък на имотите частна общинска собственост – социални жилища, подлежащи на задължително застраховане през 2023 г., срещу застрахователните рискове природни бедствия и земетресения.

**Точка 29**

**К.л. № 935 Промяна в списъците с общински жилища**

 **Г-н Иво Пазарджиев:** Госпожа Стефанова.

 **Г-жа Златомира Стефанова:** Благодаря, господин Председател. Уважаеми общински съветници, периодично в Общински съвет, според работата на Комисията по настаняване към Община Русе, ви предлагаме прехвърляне на определени жилища, които ще бъдат от Списък 1, или в Списък 2, или в Списък 3 за резервни жилища. В случая всичко ви е описано подробно в контролните листи, беше разгледано и на комисия, като правим само едно изменение. Постъпи искане към нас за по-голямо жилище ведомствено. Точка 1.8 създава т. 15.95 в Раздел „Апартаменти“, жилищен имот представляващ апартамент с адрес ж.к. „Здравец“, ул. „Захари Стоянов“, Блок 86, вх. А, ет.5. ап.5 предмет на АЧОС 333.70.21.02/2000 година. В т. 2 да се премахне подточка 2.2, а номерацията на подточки 2.3, 2.4, 2.5 се променя в подточки 2.2, 2.3 и 2.4. Т.е. да се прехвърли във ведомствения фонд, където и всъщност наема ни ще бъде доста по-добър. Благодаря ви.

 **Г-н Иво Пазарджиев:** Благодаря на госпожа Стефанова. За изказване господин Траян Тотев.

 **Г-н Траян Тотев:** Уважаеми колеги, уважаема общинска администрация. Във връзка с настоящото предложение, искам да предложа едно допълнение на кмета на общината. То касае да преместим от резервния фонд, от Списък 3 на резервния фонд да се прехвърлят в Списък 1 „Общински жилища за настаняване под наем на граждани с установени жилищни нужди“. От № 48 до № 60 намиращи се на бул. „България“, това са 13 жилища, които се намират всъщност между блоковете „Тича“ и „Силистра“ в кв. „Здравец“ и през годините са създавали много проблеми. Наемателите на тези жилища са създавали множество проблеми на живущите в „Тича“ и „Силистра“. Предлагам с тази промяна ние да заявим, че всъщност там трябва да бъдат настанени наистина хора нуждаещи се и това са хора, които чакат за жилище от общия списък за настаняване под наем с жилищни нужди. Надявам се, че тогава наистина ще бъдат настанени хора, които са готови да отговарят на изискванията на местните, а именно спазване на обществения ред и там ще бъдат настанени наистина нуждаещи се хора, които ще спазват нормите и ще може с тях да се живее нормално. Благодаря ви. Правя това предложение. Давам го на общинска администрация и на председателя на Общински съвет.

 **Г-н Иво Пазарджиев:** За становище госпожа Стефанова.

 **Г-жа Златомира Стефанова:** Да, благодаря господин Председател. Благодаря, господин Тотев. Действително проблема е от много години, поне аз виждайки досието той датира от доста-доста години назад. Така че, общинска администрация приема всъщност прехвърлянето на тези апартаменти да бъдат в общия фонд за настаняване на жилища, като естествено трябва да обясним, че тъй като това са жилища от резервния фонд, до изтичането на договорите тези хора трябва да бъдат пренастанени в други жилища.

 **Г-н Иво Пазарджиев:** Благодаря на госпожа Стефанова. Други заявки за изказвания? Няма. Режим на гласуване по точката, моля с така направените корекции. Корекцията на администрацията и на господин Тотев, която беше приета от тях.

**КВОРУМ – 43. С 42 „за“, 0 „против“, 1 „въздържали се“ се прие**

**РЕШЕНИЕ № 995**

На основание чл. 21, ал. 2, във връзка с чл. 21, ал. 1, т 8 от Закона за местното самоуправление и местната администрация и чл. 42, ал.1 и ал. 2 от Закона за общинската собственост, чл. 12, ал. 1, ал. 2 и ал. 4 от Наредба №6 на Общински съвет – Русе за условията и реда за установяване на жилищни нужди, настаняване под наем и разпореждане с жилища – общинска собственост, Общинският съвет реши:

1. Приема изменение и допълнение на Списък №1 на общинските жилища за настаняване под наем на граждани с установени жилищни нужди, утвърден от Общински съвет – Русе с Решение №771, прието с протокол №29/24.01.2022 г., както следва:

1.1. премахва от раздел А.Апартаменти точка №1114 – жилищен имот, представляващ апартамент с административен адрес гр. Русе, ж.к. „Чародейка“, ул. „Никола Табаков“ №3, блок 108, вход „Б“, етаж 7, ап. 14, предмет на АЧОС №1905/20.05.1998 г.;

1.2. премахва от раздел А.Апартаменти точка №11 – жилищен имот, представляващ апартамент с административен адрес гр. Русе, ул. „Боримечка“ №29, етаж 1, ап. 1, предмет на АЧОС №7168/31.01.2014 г.;

1.3. премахва от раздел А.Апартаменти точка №12 – жилищен имот, представляващ апартамент с административен адрес гр. Русе, ул. „Боримечка“ №29, етаж 1, ап. 2, предмет на АЧОС №7168/31.01.2014 г.;

1.4. премахва от раздел А.Апартаменти точка №13 – жилищен имот, представляващ апартамент с административен адрес гр. Русе, ул. „Боримечка“ №29, етаж 1, ап. 3, предмет на АЧОС №7168/31.01.2014 г.;

1.5. премахва от раздел А.Апартаменти точка №14 – жилищен имот, представляващ апартамент с административен адрес гр. Русе, ул. „Боримечка“ №29, етаж 2, ап. 4, предмет на АЧОС №7168/31.01.2014 г.;

1.6. премахва от раздел А.Апартаменти точка №15 – жилищен имот, представляващ етаж от сграда с административен адрес гр. Русе, ул. „Войводова“ №50, етаж 1, предмет на АЧОС №1599/25.09.1997 г.;

1.7. премахва от раздел Б.Къщи точка №24 – жилищен имот, обособен като самостоятелен обект по правилата на етажната собственост, с административен адрес гр. Русе, ул. „Буров“ №11, вход 2 (3-стайно жилище), предмет на АЧОС №10050/23.03.2021 г.

1.8. създава нова точка №1595 в раздел А.Апартаменти – жилищен имот, представляващ апартамент с административен адрес гр. Русе, ж.к. „Здравец“, ул. „Захари Стоянов“ №36, бл. 86, вх. „А“, ет. 5, ап. „А“, предмет на АЧОС №3370/21.02.2000 г.

1.9. създава нова точка №185 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 1, ап. №1, предмет на АЧОС №250/15.11.1995 г.;

1.10. създава нова точка №186 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 1, ап. №2, предмет на АЧОС №250/15.11.1995 г.;

1.11. създава нова точка №187 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 1, ап. №3, предмет на АЧОС №250/15.11.1995 г.;

1.12. създава нова точка №188 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 1, ап. №4, предмет на АЧОС №250/15.11.1995 г.;

1.13. създава нова точка №189 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 1, ап. №5, предмет на АЧОС №250/15.11.1995 г.;

1.14. създава нова точка №190 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 1, ап. №6, предмет на АЧОС №250/15.11.1995 г.;

1.15. създава нова точка №191 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 1, ап. №7, предмет на АЧОС №250/15.11.1995 г.;

1.16. създава нова точка №192 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 1, ап. №8, предмет на АЧОС №250/15.11.1995 г.;

1.17. създава нова точка №193 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 2, ап. №9, предмет на АЧОС №250/15.11.1995 г.;

1.18. създава нова точка №194 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 2, ап. №10, предмет на АЧОС №250/15.11.1995 г.;

1.19. създава нова точка №195 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 2, ап. №11, предмет на АЧОС №250/15.11.1995 г.;

1.20. създава нова точка №196 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 2, ап. №12, предмет на АЧОС №250/15.11.1995 г.;

1.21. създава нова точка №197 в раздел Б. Къщи - жилищен имот, представляващ сграда с административен адрес гр. Русе, бул. „България“ №111, вход 2, ап. №13, предмет на АЧОС №250/15.11.1995 г.

2. Приема изменение и допълнение на Списък №2 на общинските жилища от ведомствения фонд, утвърден от Общински съвет – Русе с Решение №771, прието с протокол №29/24.01.2022 г., както следва:

2.1. премахва точка №31 – жилищен имот, представляващ апартамент с административен адрес гр. Русе, ж.к. „Възраждане“, ул. „Студентска“ №61, блок „Тулча“, вход „В“, етаж 7, ап. „Ж“, предмет на АЧОС №552/28.06.1996 г.;

2.2 премахва точка №32 – жилищен имот, представляващ апартамент с административен адрес гр. Русе, ж.к. „Здравец“, ул. „Захари Стоянов“ №36, блок 86, вход „А“, етаж 5, ап. „А“, предмет на АЧОС №3370/21.02.2000 г.;

2.3. създава нова точка №79 – жилищен имот, представляващ апартамент с административен адрес гр. Русе, ж.к. „Чародейка“, ул. „Никола Табаков“ №3, блок 108, вход „Б“, етаж 7, ап. 14, предмет на АЧОС №1905/20.05.1998 г.;

2.4. създава нова точка №80 – жилищен имот, представляващ обособен самостоятелен обект по правилата на етажната собственост, с административен адрес гр. Русе, ул. „Буров“ №11, вход 2 (3-стайно жилище), предмет на АЧОС №10050/23.03.2021 г.

3. Приема изменение и допълнение на Списък №3 на общинските жилища от резервния фонд, утвърден от Общински съвет – Русе с Решение №771, прието с протокол №29/24.01.2022 г., както следва:

3.1. създава нова точка №270 – жилищен имот, представляващ апартамент с административен адрес гр. Русе, ул. „Боримечка“ №29, етаж 1, ап. 1, предмет на АЧОС №7168/31.01.2014 г.;

3.2. създава нова точка №271 – жилищен имот, представляващ апартамент с административен адрес гр. Русе, ул. „Боримечка“ №29, етаж 1, ап. 2, предмет на АЧОС №7168/31.01.2014 г.;

3.3. създава нова точка №272 – жилищен имот, представляващ апартамент с административен адрес гр. Русе, ул. „Боримечка“ №29, етаж 1, ап. 3, предмет на АЧОС №7168/31.01.2014 г.;

3.4. създава нова точка №273 – жилищен имот, представляващ апартамент с административен адрес гр. Русе, ул. „Боримечка“ №29, етаж 2, ап. 4, предмет на АЧОС №7168/31.01.2014 г.;

3.5. създава нова точка №274 – жилищен имот, представляващ етаж от сграда с административен адрес гр. Русе, ул. „Войводова“ №50, етаж 1, предмет на АЧОС №1599/25.09.1997 г.;

3.6. създава нова точка №275 – жилищен имот, представляващ апартамент, с административен адрес гр. Русе, ж.к. „Възраждане“, ул. „Студентска“ №61, блок „Тулча“, вход „В“, етаж 7, ап. „Ж“, предмет на АЧОС №552/28.06.1996 г.;

3.7. премахва точка №52 – жилищен имот, представляващ сграда с административен адрес гр. Русе, бул. „България“ №111, вход 1, ап. №1, предмет на АЧОС №250/15.11.1995 г.;

3.8. премахва точка №53 – жилищен имот, представляващ сграда с административен адрес гр. Русе, бул. „България“ №111, вход 1, ап. №2, предмет на АЧОС №250/15.11.1995 г.;

3.9. премахва точка №54 – жилищен имот, представляващ сграда с административен адрес гр. Русе, бул. „България“ №111, вход 1, ап. №3, предмет на АЧОС №250/15.11.1995 г.;

3.10. премахва точка №55 – жилищен имот, представляващ сграда с административен адрес гр. Русе, бул. „България“ №111, вход 1, ап. №4, предмет на АЧОС №250/15.11.1995 г.;

3.11. премахва точка №56 – жилищен имот, представляващ сграда с административен адрес гр. Русе, бул. „България“ №111, вход 1, ап. №5, предмет на АЧОС №250/15.11.1995 г.;

3.12. премахва точка №57 – жилищен имот, представляващ сграда с административен адрес гр. Русе, бул. „България“ №111, вход 1, ап. №6, предмет на АЧОС №250/15.11.1995 г.;

3.13. премахва точка №58 – жилищен имот, представляващ сграда с административен адрес гр. Русе, бул. „България“ №111, вход 1, ап. №7, предмет на АЧОС №250/15.11.1995 г.;

3.14. премахва точка №59 – жилищен имот, представляващ сграда с административен адрес гр. Русе, бул. „България“ №111, вход 1, ап. №8, предмет на АЧОС №250/15.11.1995 г.;

3.15. премахва точка №60 – жилищен имот, представляващ сграда с административен адрес гр. Русе, бул. „България“ №111, вход 2, ап. №9, предмет на АЧОС №250/15.11.1995 г.;

3.16. премахва точка №61 – жилищен имот, представляващ сграда с административен адрес гр. Русе, бул. „България“ №111, вход 2, ап. №10, предмет на АЧОС №250/15.11.1995 г.;

3.17. премахва точка №62 – жилищен имот, представляващ сграда с административен адрес гр. Русе, бул. „България“ №111, вход 2, ап. №11, предмет на АЧОС №250/15.11.1995 г.;

3.18. премахва точка №63 – жилищен имот, представляващ сграда с административен адрес гр. Русе, бул. „България“ №111, вход 2, ап. №12, предмет на АЧОС №250/15.11.1995 г.;

3.19. премахва точка №64 – жилищен имот, представляващ сграда с административен адрес гр. Русе, бул. „България“ №111, вход 2, ап. №13, предмет на АЧОС №250/15.11.1995 г.

**Точка 30**

**К.л. № 936 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Червена вода, Община Русе, ул. „Цар Шишман“**

 **Г-жа Златомира Стефанова:** Благодаря, господин Председател. Поддържаме точката. Имаме положително становище от кмета на Червена вода, както и от Комисия по общинска собственост. Благодаря ви.

 **Г-н Иво Пазарджиев:** Благодаря. Не виждам заявки за изказвания. Режим на гласуване по точката, моля.

**КВОРУМ – 43. С 43 „за“, 0 „против“, 0 „въздържали се“ се прие**

**РЕШЕНИЕ № 996**

 На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

 1. Допълва „Годишната програма за управление и разпореждане с имотите - общинска собственост за 2022 г.“ с продажбата на поземлен имот №501.1530 по кадастралния план на с. Червена вода, Община Русе, Област Русе, а по регулационния план представляващ урегулиран поземлен имот ХI-1530, в квартал 97, ЕКАТТЕ: 80460, с площ 471 кв.м., намиращ се в с. Червена вода, Община Русе, ул. „Цар Шишман“, отреден за Жилищно застрояване, при граници и съседни имоти: УПИ IХ от кв. 97, УПИ V от кв. 97, УПИ ХII от кв. 97, УПИ VI от кв. 97, УПИ VII от кв. 97. За имота е съставен Акт за частна общинска собственост №6159/05.01.2010 г., вписан под №78, том 7, н. д. 70/10, вх. рег. №315 от 18.01.2010 г. по описа на Службата по вписвания - Русе, с прогнозен приход от продажбата в размер 5 668,00 лева (пет хиляди шестстотин шестдесет и осем лева), без данъци и такси.

 2. Дава съгласие за продажба чрез публичен търг с явно наддаване на поземлен имот №501.1530 по кадастралния план на с. Червена вода, Община Русе, Област Русе, а по регулационния план представляващ урегулиран поземлен имот ХI-1530, в квартал 97, ЕКАТТЕ: 80460, с площ 471 кв.м., намиращ се в с. Червена вода, Община Русе, ул. „Цар Шишман“, отреден за Жилищно застрояване, при граници и съседни имоти: УПИ IХ от кв. 97, УПИ V от кв. 97, УПИ ХII от кв. 97, УПИ VI от кв. 97, УПИ VII от кв. 97. За имота е съставен Акт за частна общинска собственост №6159/05.01.2010 г., вписан под №78, том 7, н. д. 70/10, вх. рег. №315 от 18.01.2010 г. по описа на Службата по вписвания - Русе, с начална тръжна продажна цена в размер на 5 668,00 лева (пет хиляди шестстотин шестдесет и осем лева), без дължими данъци и такси.

 30% от приходите от реализираната продажба да се да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

 Дължимите данъци и такси се определят след провеждане на търга и са за сметка на спечелилия участник - купувач.

 Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**Точка 31**

**К.л. № 940 Изменение на „Списък на жилищата за продажба“, утвърден с Решение №877 по Протокол №32/19.04.2022 г. и извършване на продажба на допълнително определени общински жилища**

 **Г-н Иво Пазарджиев:** Госпожа Стефанова.

**Г-жа Златомира Стефанова:** Благодаря, господин Председател. Уважаеми общински съветници, съвсем кратко ще докладвам. По ваше решение бяха определени 48 апартамента за продажба от общинските жилища, като до 45 броя бяха класирани, останалите 4 бяха с еднакви точки и според Наредбата, която сте приели се направи жребий в присъствието на нотариус и бяха класирани всъщност трите броя жилища, които да изпълнят вашето решение. Благодаря ви.

**Г-н Иво Пазарджиев:** Благодаря на госпожа Стефанова. Заявки за изказвания по точката няма. Режим на гласуване.

**КВОРУМ – 43. С 42 „за“, 0 „против“, 1 „въздържали се“ се прие**

**РЕШЕНИЕ № 997**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 9, чл. 42, ал. 1, т. 1 и т. 2, и ал. 2, чл. 47, ал. 1, т. 3, ал. 2 и ал. 3 от Закона за общинската собственост, чл. 12, ал. 1, т. 1 и т. 2, ал. 2 и ал. 4, чл. 36, ал. 1 и ал. 2, чл. 33, ал. 6 от Наредба №6 за условията и реда за установяване на жилищни нужди, настаняване под наем и разпореждане с жилища – общинска собственост на Общински съвет - Русе, Решение №645, прието с протокол №26/14.10.2021 г., Общинският съвет реши:

1. Изменя „Списъка на наемателите, участващи в класирането за закупуване на общински жилища“, утвърден с Решение №877/19.04.2022 г. на Общински съвет – Русе, като подрежда заявителите по точки 46 - 49 (вкл.) в низходящ ред, съгласно чл. 33, ал. 6 от Наредба №6 за УРУЖНННРЖОС и проведен на 22.06.2022 г. жребий, както следва:

|  |  |  |  |  |  |
| --- | --- | --- | --- | --- | --- |
| **№** | **АЧОС** | **Адрес:** | **Име, презиме и фамилия на заявителя** | **Заявление № от дата** | Общ брой точки |
| 46 | АЧОС №10366 | гр. Русе, ж.к. Дружба 1, бл. Таня, вх. "А", ет. 4, ап. 10 | С. А. Д.  | 94С-402-1 от 18.10.2021 г. | 55 т. |
| 47 | АЧОС №9715 | гр. Русе, кв. Здравец, бл. Кремена, вх. "Б", ет. 1, ап. 8 | Г. С. Д.  | 94Г-4463-1 от 10.12.2021 г. | 55 т. |
| 48 | АЧОС №10393 | ГР. Русе, кв. Здравец-изток, бл. Мура, вх. "Б", ет. 8, ап. 25 | Ц. П. Е.  | 94Ц-776-1 от 19.01.2022 г. | 55 т. |
| 49 | АЧОС №5605 | гр. Русе, кв. Здравец-Изток, бл. Камен, вх. "А", ет. 4, ап. 3 | И. Ц. Б.  | 94И-5683-1 от 20.10.2021 г. | 55 т. |

**2. Приема изменение на Списък №1 на общинските жилища за настаняване под наем на граждани с установени жилищни нужди, раздел А: Апартаменти,** утвърден от Общински съвет – Русе с Решение №771, прието с протокол №29/24.01.2022 г., както следва:

2.1. премахва точка №519 – жилищен имот, представляващ апартамент с административен адрес гр. Русе, ж.к. „Дружба 1“, ул. „Гео Милев“ №6, бл. „Таня“, вх. 1, ет. 4, ап. 10, предмет на АЧОС №10366/08.03.2022 г.;

2.2. премахва точка №148 – жилищен имот, представляващ апартамент с административен адрес гр. Русе, ж.к. „Изток“, ул. „Рига“ №6, бл. „Кремена“, вх. 2, ет. 1, ап. 8, предмет на АЧОС №9715/10.03.2020 г.;

2.3. премахва точка №180 – жилищен имот, представляващ апартамент с административен адрес гр. Русе, ж.к. „Изток“, ул. „Новисад“ №2, бл. „Мура“, вх. 2, ет. 8, ап. 25, предмет на АЧОС №10393/15.03.2022 г.

**3. Допълва „Списък на общинските жилища за продажба“** на наемателите, настанени в тях по административен ред, както следва:

3.1. създава нова точка №46 – жилищен имот, представляващ апартамент с административен адрес гр. Русе, ж.к. „Дружба 1“, ул. „Гео Милев“ №6, бл. „Таня“, вх. 1, ет. 4, ап. 10, предмет на АЧОС №10366/08.03.2022 г.;

3.2. създава нова точка №47 – жилищен имот, представляващ апартамент с административен адрес гр. Русе, ж.к. „Изток“, ул. „Рига“ №6, бл. „Кремена“, вх. 2, ет. 1, ап. 8, предмет на АЧОС №9715/10.03.2020 г.;

3.3. създава нова точка №48 – жилищен имот, представляващ апартамент с административен адрес с административен адрес гр. Русе, ж.к. „Изток“, ул. „Новисад“ №2, бл. „Мура“, вх. 2, ет. 8, ап. 25, предмет на АЧОС №10393/15.03.2022 г.

**4. Допълва годишната програма** за управление и разпореждане с имоти общинска собственост за 2022 г. с продажби на следните жилищни имоти – частна общинска собственост:

4.1. СОС с идентификатор 63427.4.210.7.10 по КККР на гр. Русе, представляващ апартамент №10, с предназначение: Жилище, апартамент, брой нива на обекта: 1, с площ от 61,34 кв.м., заедно с прилежащите изба №9 с площ от 5,44 кв.м. и 4,23% идеални части от общите части на сградата, с административен адрес гр. Русе, ж.к. „Дружба 1“, ул. „Гео Милев“ №6, бл. „Таня“, вх. 1, ет. 4, предмет на АЧОС №10366/08.03.2022 г., вписан в Службата по вписвания – Русе, с прогнозен приход от продажбата в размер на 73 415,00 лева, без дължими данъци и такси.

4.2. СОС с идентификатор 63427.7.385.2.36 по КККР на гр. Русе, представляващ апартамент №8, с предназначение: Жилище, апартамент, брой нива на обекта: 1, с площ от 80,71 кв.м., заедно с прилежащите изба №2 с площ от 2,54 кв.м. и 1,908% идеални части от общите части на сградата, с административен адрес гр. Русе, ж.к. „Изток“, ул. „Рига“ №6, бл. „Кремена“, вх. 2, ет. 1, предмет на АЧОС №9715/10.03.2020 г., вписан в Службата по вписвания – Русе, с прогнозен приход от продажбата в размер на 103 787,00 лева, без дължими данъци и такси.

4.3. СОС с идентификатор 63427.7.357.5.61 по КККР на гр. Русе, представляващ апартамент №25, с предназначение: Жилище, апартамент, брой нива на обекта: 1, с площ от 41,22 кв.м., заедно с прилежащите изба №26 с площ от 2,11 кв.м и 0,428% идеални части от общите части на сградата, с административен адрес гр. Русе, ж.к. „Изток“, ул. „Новисад“ №2, бл. „Мура“, вх. 2, ет. 8, предмет на АЧОС №10393/15.03.2022 г., вписан в Службата по вписвания – Русе, с прогнозен приход от продажбата в размер на 53 160,00 лева, без дължими данъци и такси.

**5. Дава съгласие** за извършване на продажби на посочените жилищни имоти – частна общинска собственост, на настанените в тях наематели, както следва:

5.1. СОС с идентификатор 63427.4.210.7.10 по КККР на гр. Русе, представляващ апартамент №10, с предназначение: Жилище, апартамент, брой нива на обекта: 1, с площ от 61,34 кв.м., заедно с прилежащите изба №9 с площ от 5,44 кв.м. и 4,23% идеални части от общите части на сградата, с административен адрес гр. Русе, ж.к. „Дружба 1“, ул. „Гео Милев“ №6, бл. „Таня“, вх. 1, ет. 4, предмет на АЧОС №10366/08.03.2022 г., вписан в Службата по вписвания – Русе, на **С. А. Д.** на цена **73 415,00 лева**, без включени дължими данъци и такси. Последните са за сметка на купувача.

5.2. СОС с идентификатор 63427.7.385.2.36 по КККР на гр. Русе, представляващ апартамент №8, с предназначение: Жилище, апартамент, брой нива на обекта: 1, с площ от 80,71 кв.м., заедно с прилежащите изба №2 с площ от 2,54 кв.м. и 1,908% идеални части от общите части на сградата, с административен адрес гр. Русе, ж.к. „Изток“, ул. „Рига“ №6, бл. „Кремена“, вх. 2, ет. 1, предмет на АЧОС №9715/10.03.2020 г., вписан в Службата по вписвания – Русе, на **Г. С. Д.** на цена **103 787,00 лева**, без включени дължими данъци и такси. Последните са за сметка на купувача.

5.3. СОС с идентификатор 63427.7.357.5.61 по КККР на гр. Русе, представляващ апартамент №25, с предназначение: Жилище, апартамент, брой нива на обекта: 1, с площ от 41,22 кв.м., заедно с прилежащите изба №26 с площ от 2,11 кв.м и 0,428% идеални части от общите части на сградата, с административен адрес гр. Русе, ж.к. „Изток“, ул. „Новисад“ №2, бл. „Мура“, вх. 2, ет. 8, предмет на АЧОС №10393/15.03.2022 г., вписан в Службата по вписвания – Русе, на **Ц. П. Е.** на цена **53 160,00 лева**, без включени дължими данъци и такси. Последните са за сметка на купувача.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 32**

**К.л. № 942 Приемане на Решение за установяване позицията на Община Русе по повод въпроси от дневния ред на извънредното заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация“ ООД – Русе, насрочено за 20.09.2022 г.**

 **Г-н Иво Пазарджиев:** Кой ще докладва? Момент само. Заповядайте.

 **Г-жа Златомира Стефанова:** Уважаеми общински съветници, съгласно чл. 198В, ал. 6 Общо събрание се свиква на редовни и извънредни заседания от председателя на асоциацията по негова инициатива или писмено искане на членовете й, които притежават поне 10/100 от гласовете в Общото събрание. В тази връзка в общината е постъпило писмо от заместник-областния управител на Област Русе. В качеството на председател на Асоциацията ВиК на обособената територия включвана от ВиК ООД – Русе с покана за свикване на извънредно заседание на Общото събрание на Асоциацията по ВиК, Насрочено е за 20.09.2022 г. вторник от 11:00ч и затова го внасяме в този общински съвет. Зала 1 на Областна администрация. Решенията са посочени в самия контролен лист. Благодаря.

 **Г-н Иво Пазарджиев:** Благодаря на госпожа Стефанова. Заявки за изказвания по точката няма. Режим на гласуване, моля.

**КВОРУМ – 43. С 43 „за“, 0 „против“, 0 „въздържали се“ се прие**

**РЕШЕНИЕ № 998**

На основание чл.21, ал.2, във връзка с чл.21, ал.1, т.23 от Закона за местното самоуправление и местната администрация, във връзка с чл.198е, ал.3 и 5 от Закона за водите, във връзка с чл.5, ал.5 и 6 от Правилника за организацията и дейността на асоциациите по водоснабдяване и канализация, Общински съвет – Русе реши:

I. При невъзможност за лично участие на Кмета на Община Русе в извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 20.09.2022 г. (вторник) от 11,00 часа в Зала №1 на Областна администрация – Русе, и резервна дата за заседанието на 20.10.2022 г. (четвъртък) от 11,00 часа, оправомощава г-жа Магдалина Илиева - Заместник-Кмет на Община Русе с ресор „Устройство на територията” да представлява Община Русе на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе.

II. Оправомощава представителя на Община Русе да подкрепи и да гласува положително по точките от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 20.09.2022 г. (вторник) от 11,00 часа в Зала №1 на Областна администрация – Русе, и резервна дата за заседанието на 20.10.2022 г. (четвъртък) от 11,00 часа, както следва:

1. Приемане на решение на основание чл.20, ал.3 от Правилника за организацията и дейността на асоциациите по водоснабдяване и канализация, за препоръчителната вноска на държавата в бюджета на Асоциацията по ВиК – Русе за 2023 година в размер на 25 000,00 лева /двадесет и две хиляди лева/.

2. Други.

III. При настъпване на промени в процеса на обсъжданията на въпросите от дневния ред на извънредното заседание на Общото събрание на Асоциацията по ВиК на обособената територия, обслужвана от „Водоснабдяване и канализация“ ООД – Русе, насрочено за 20.09.2022 г. (вторник) от 11,00 часа в Зала №1 на Областна администрация – Русе, и резервна дата за заседанието на 20.10.2022 г. (четвъртък) от 11,00 часа, оправомощава представителя на Община Русе да гласува по вътрешно убеждение, ръководейки се и защитавайки интересите на Община Русе.

**Точка 33**

**К.л. № 947 Провеждане на публичен търг с явно наддаване за отдаване под наем на части от терен – публична общинска собственост в организиран Коледен базар**

 **Г-н Иво Пазарджиев:** Заповядайте.

 **Г-жа Златомира Стефанова:** Благодаря, господин Председател. Уважаеми общински съветници, започна подготовката за Коледния базар. Знаете, че къщичките които са безвъзмездни се определят със санкцията на Общинския съвет и това ще стане на следващата сесия, когато подадат всички заявители. А тук, за да може да се подготви търга, ви молим да подкрепите всъщност отредените за разполагане мобилни каравани за хранене със зона за маси в Коледния базар, която е стандартна процедура. Базарът ще се проведе от 28.11-03.01.2023 година. Благодаря.

 **Г-н Иво Пазарджиев:** Благодаря на госпожа Стефанова. Господин Иван Петров Иванов за изказване, заповядайте. По погрешка е натиснал. Няма други заявки за изказвания. Режим на гласуване по точката, моля. Гласуваме точката.

**КВОРУМ – 44. С 44 „за“, 0 „против“, 0 „въздържали се“ се прие**

**РЕШЕНИЕ № 999**

 На основание чл. 21, ал. 1, т. 8, във връзка с чл. 21, ал. 2 от ЗМСМА; чл. 14, ал. 7, във връзка с чл. 14, ал. 2 от Закона за общинската собственост; във връзка с чл. 56, ал. 1 и ал. 5 от Закона за устройство на територията; във връзка с раздел І, чл. 1, т. 1, чл. 2, ал. 1, т. 4, т. 30.3 и ал. 2, раздел ІІ, чл. 3 и чл. 5 от Наредба № 2 на Общинския съвет, Общински съвет – Русе реши:

 1. Дава съгласие да бъде проведен публичен търг с явно наддаване за отдаване под наем за срок от 28.11.2022 г. до 03.01.2023 г. включително, на части от терен – публична общинска собственост, в гр. Русе, зона „Б“, пл. „Свобода“, обозначени с номера „К-1 и 2“, всеки с размери 2,00/ 5,00 м, за поставяне на преместваем обект – мобилна каравана за бързо хранене, заедно с прилежаща площ, към всеки един терен поотделно, за разполагане на маси, означени с номера „ЗМ-1 и 2“, съобразно Подробна схема по чл. 56 от ЗУТ за временен Коледен базар в Зона „Б“, пл. „Свобода“, утвърдена от Главния архитект на Община Русе на 15.06.2022 г. и Разрешение за поставяне №83 от 15.06.2022 г. на Главния архитект на Община Русе, с обща площ на всеки терен поотделно за разполагане на каравана с площ за маси 26,00 кв. м, отдавани под наем като заведение за бързо хранене с алкохол, с начална тръжна наемна цена за целия терен заедно с прилежащата площ за маси – 589,00 лв. (Петстотин осемдесет и девет лева) без включен ДДС за всеки терен, за целия период.

**Точка 34**

**К.л. № 948 Провеждане на публичен търг с явно наддаване за отдаване под наем на части от терени - публична общинска собственост, за разполагане на преместваеми обекти по чл. 56 от ЗУТ**

 **Г-жа Златомира Стефанова:** Благодаря, господин Председател. Уважаеми общински съветници, предложението касае провеждането на публичен търг с явно наддаване за отдаване под наем за срок от 5 години на терен за предоставяне на мобилна каравана за обществено хранене с площ 11,25 кв.м. в ж.к. „Здравец – изток“. Съответно според утвърдената схема от главния архитект с начална тръжна наемна цена 209 лева. Благодаря.

**Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване по точката, моля.

**КВОРУМ – 43. С 43 „за“, 0 „против“, 0 „въздържали се“ се прие**

**РЕШЕНИЕ № 1000**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2 и ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 30.3, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от пет години на част от терен – публична общинска собственост, за поставяне на преместваем обект – мобилна каравана за обществено хранене, с площ 11,25 кв. м, с размери 4,5 м/ 2,5 м, в гр. Русе, ж. к. „Здравец-изток“, между ул. „Рига“, ул. „Киев“ и ул. „Будапеща“, съгласно утвърдена схема от Главен Архитект на Община Русе, с начална тръжна месечна наемна цена – 209,00 лв. (двеста и девет лева) без включен ДДС.

**Точка 35**

**К.л. № 959 Предоставяне безвъзмездно в полза на политическа партия „ВОЛТ“ за ползване на свободно нежилищно помещение – частна общинска собственост**

 **Г-н Иво Пазарджиев:** Заповядайте.

 **Г-жа Златомира Стефанова:** Аз ще докладвам. Уважаеми общински съветници, в Община Русе е постъпило заявление от ПП „ВОЛТ“ за безвъзмездно предоставяне на общински имот като участвал на изборите за народни представители проведени на 14.11.2021г. коалиция ПП получила над 1% от действително подадените гласове на проведените парламентарни избори. В тази връзка предлагаме да бъде предоставено безвъзмездно за нуждите на общинското ръководство на партията за клуб със срок до края на мандата на действащото 47-мо НС на Р България Офис 203 с площ 43 кв.м. и Офис 204 с площ 16 кв.м. с административен адрес ул. „Райко Даскалов“ 2, ет.2. Благодаря ви.

 **Г-н Иво Пазарджиев:** Благодаря на госпожа Стефанова. Няма заявки за изказвания. Режим на гласуване по точката, моля. Ще се радвам да видим поне 1-2 членове на „ВОЛТ“ на живо.

**КВОРУМ – 42. С 32 „за“, 3 „против“, 7 „въздържали се“ се прие**

**РЕШЕНИЕ № 1001**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 31, ал. 2 и ал. 3, от Закона за политическите партии, чл. 11, ал. 2 и чл. 14, ал. 4 от Закона за общинската собственост, чл. 15, ал. 1 от Наредба №1 за общинската собственост на Общински съвет – Русе, съобразно резултатите от проведените на 14 ноември 2021 г. избори за народни представители за Четиридесет и седмото Народно събрание на Република България, обективирани в Решение №969-НС/18.11.2021 г. на Централната избирателна комисия, Общински съвет - Русе реши:

Дава съгласие да се предостави безвъзмездно на политическа партия „ВОЛТ“, БУЛСТАТ: 177298838, със седалище и адрес на управление гр. София, бул. „Александър Стамболийски“ №84, етаж 2, офис 2, за нуждите на Общинското ръководство на партията за клуб, със срок до края на мандата на действащото Четиридесет и седмо Народно събрание на Република България, офис №203 с площ от 40 кв.м. и офис №204 с площ от 16 кв.м., функционално свързани помежду си, представляващи част от първо ниво на самостоятелен обект в сграда с идентификатор 63427.2.1503.1.5 по Кадастралната карта и кадастралните регистри на гр. Русе, цялото с площ от 350,70 кв.м., с предназначение: За офис, брой нива на обекта: 2, с административен адрес гр. Русе, ул. „Райко Даскалов“ №2, ет. 2, който самостоятелен обект се намира в сграда с идентификатор 63427.2.1503.1, разположена в поземлен имот с идентификатор 63427.2.1503, предмет на АЧОС №8164/14.03.2017 г.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**Точка 36**

**К.л. № 960 Провеждане на търг с явно наддаване за продажба на стояща дървесина на корен в горски територии, собственост на Община Русе за 2022 г.**

 **Г-н Иво Пазарджиев:** Господин Недев.

 **Г-н Димитър Недев:** Уважаеми господин Председател, уважаеми общински съветници, предлагам да подкрепите нашето предложение във вида, в който е внесено.

 **Г-н Иво Пазарджиев:** Благодаря. Заявки за изказвания няма. Режим на гласуване по точката, моля.

**КВОРУМ – 44. С 44 „за“, 0 „против“, 0 „въздържали се“ се прие**

**РЕШЕНИЕ № 1002**

На основание чл. 21, ал. 2 във връзка с чл. 21, ал. 1, т. 8 от ЗМСМА, чл. 112, ал. 1, т. 1 Закон за горите, чл. 4, ал. 3, чл. 5, ал. 3 във връзка с ал. 1, т. 1 на същия член, чл. 46, т. 1, чл. 49, ал. 1, т. 1 на НУРВИДГТДОСПДНГП, чл. 90, ал. 2 от Наредба № 1, на Общински съвет - Русе, за общинската собственост, Общинският съвет реши:

 Дава съгласие за провеждане на търг с явно наддаване за продажба на стояща дървесина на корен в горски територии, собственост на Община Русе, с конкретни количества на продаваната стояща дървесина на корен, в съответните подотдели, определени съобразно действащия Годишен план за ползване на дървесина в горски територии, собственост на Община Русе за 2022 година.

1. Дава съгласие за провеждане на търг с явно наддаване за продажба на стояща дървесина на корен в горски територии, собственост на Община Русе, с конкретни количества на продаваната стояща дървесина на корен, в съответните подотдели, определени с Решение № 714, прието с Протокол № 27 от 18.11.2021 г. Общински съвет – Русе за извършване на уширение на съществуващия ел. провод 20 кV „Смирненски“ посочени по-долу, както следва:

За Годишен план :

|  |  |  |  |  |
| --- | --- | --- | --- | --- |
| Място на извършване на дейността - отдел, подотдел | Категория дървесина | Размер и качество на асортиментите | Дървесен вид | Количество /м3/ |
| **Землище на с. Червена вода,** **община Русе** |
|  | Дърва | Дърва за горене | др.шир | 60 |
|   |  **ДЪРВА** | **Общо др.шир** |   | **60** |
| **179-г1** | Едра | Трупи за бичене 18 - 29 см | ак | 17 |
| **ЕДРА** | **ОБЩО** |  | **17** |
| Средна | Трупи за бичене 15 - 17 см | ак | 21 |
| Средна | Технологична  | ак | 46 |
| **СРЕДНА** | **ОБЩО** |  | **67** |
| Дърва | Дърва за горене | ак | 505 |
|   | **ДЪРВА** | **ОБЩО** |  | **505** |
|  |   | **Общо ак** |   | **589** |
|   | **Общо за подотдел 179-г1** |   | **649** |
|  | Дърва | Дърва за горене | др.шир | 46 |
| **179-т** |  **ДЪРВА** | **Общо др.шир.** |   | **46** |
|  | Дърва | Дърва за горене | ак | 69 |
|  |  **ДЪРВА** | **Общо ак** |   | **69** |
|  |   | **Общо за подотдел 179-т** |   | **115** |
|  |   |  |   |  |
| **179-я** | Дърва | Дърва за горене | др.шир | 11 |
|  **ДЪРВА** | **Общо дрлп** |   | **11** |
| Дърва | Дърва за горене | ак | 284 |
|  **ДЪРВА** | **Общо ак** |   | **284** |
|   | **Общо за подотдел 179-я** |   | **295** |

|  |
| --- |
| **Землище на с. Николово,** **община Русе** |
| **195-б** | Дърва | Дърва за горене | ак | 570 |
|  **ДЪРВА** | **Общо ак** |   | **570** |
|   | **Общо за подотдел 195-б** |   | **570** |
|   |  |  |   |  |
| **196-е** | Дърва | Дърва за горене | ак | 37 |
|  **ДЪРВА** | **Общо ак** |   | **37** |
|   | **Общо за подотдел 196-е** |   | **37** |

За ел. провод 20 кV

|  |
| --- |
| **Землище на с. Тетово,** **община Русе** |
| **67 -ж** | Едра | Трупи за бичене над 30 см | срлп | 2 |
| Едра | Трупи за бичене 18 - 29 см | срлп | 12 |
| **ЕДРА** | **ОБЩО** |  | **14** |
| Средна | Трупи за бичене 15 - 17 см | срлп | 5 |
| Средна | Технологична  | срлп | 3 |
| **СРЕДНА** | **ОБЩО** |  | **8** |
| Дребна | Технологична  | срлп | 1 |
| **ДРЕБНА** | **ОБЩО** |   | **1** |
| Дърва | Дърва за горене | срлп | 60 |
| **ДЪРВА** | **ОБЩО** |  | **60** |
|   |   | **Общо срлп** |   | **83** |
|  | Дърва | Дърва за горене | гбр | 3 |
|  |  **ДЪРВА** | **Общо гбр** |   | **3** |
|   | **Общо за подотдел 67-ж** |   | **86** |
|  | Едра | Трупи за бичене 18 - 29 см | срлп | 6 |
|  | **ЕДРА** | **ОБЩО** |  | **6** |
|  | Средна | Трупи за бичене 15 - 17 см | срлп | 1 |
|  | Средна | Технологична  | срлп | 1 |
|  | **СРЕДНА** | **ОБЩО** |  | **2** |
| **68-в** | Дърва | Дърва за горене | срлп | 11 |
|  | **ДЪРВА** | **ОБЩО** |  | **11** |
|   | **Общо срлп** |   | **19** |
| Дърва | Дърва за горене | здб | 16 |
|  **ДЪРВА** | **Общо здб** |   | **16** |
|   | **Общо за подотдел 68-в** |   | **35** |
| **68-д** | Дърва | Дърва за горене | гбр | 31 |
|  **ДЪРВА** | **Общо гбр** |   | **31** |
| Дърва | Дърва за горене | кл | 10 |
|  **ДЪРВА** | **Общо кл** |   | **10** |
| Едра | Трупи за бичене над 30 см | срлп | 4 |
| Едра | Трупи за бичене 18 - 29 см | срлп | 35 |
| **ЕДРА** | **ОБЩО** |  | **39** |
| Средна | Трупи за бичене 15 - 17 см | срлп | 6 |
| Средна | Технологична  | срлп | 7 |
| **СРЕДНА** | **ОБЩО** |  | **13** |
| Дребна | Технологична  | срлп | 2 |
| **ДРЕБНА** | **ОБЩО** |   | **2** |
| Дърва | Дърва за горене | срлп | 379 |
| **ДЪРВА** | **ОБЩО** |  | **379** |
|   | **Общо за срлп** |   | **433** |
| Дърва | Дърва за горене | здб | 40 |
|  **ДЪРВА** | **Общо здб** |   | **40** |
| Дърва | Дърва за горене | цр | 21 |
|  **ДЪРВА** | **Общо цр** |   | **21** |
|  | Дърва | Дърва за горене | пляс | 123 |
|  |  **ДЪРВА** | **Общо пляс** |   | **123** |
|  |   | **Общо за подотдел 68-д** |   | **658** |
| **69-а** | Едра | Трупи за бичене над 30 см | срлп | 1 |
| Едра | Трупи за бичене 18 - 29 см | срлп | 11 |
| **ЕДРА** | **ОБЩО** |  | **12** |
| Средна | Трупи за бичене 15 - 17 см | срлп | 4 |
| Средна | Технологична  | срлп | 4 |
| **СРЕДНА** | **ОБЩО** |  | **8** |
| Дребна | Технологична  | срлп | 1 |
| **ДРЕБНА** | **ОБЩО** |   | **1** |
| Дърва | Дърва за горене | срлп | 81 |
| **ДЪРВА** | **ОБЩО** |  | **81** |
|   | **Общо за срлп** |   | **102** |
| Дърва | Дърва за горене | здб | 3 |
|  **ДЪРВА** | **Общо здб** |   | **3** |
| Дърва | Дърва за горене | цр | 3 |
| **ДЪРВА** | **ОБЩО** |  | **3** |
|   | **Общо цр** |   | **3** |
|  | Дърва | Дърва за горене | пляс | 20 |
|  |  **ДЪРВА** | **Общо пляс** |   | **20** |
|  |   | **Общо за подотдел 69-а** |   | **128** |
|  | Едра | Трупи за бичене над 30 см | срлп | **1** |
| **69-б** | Едра | Трупи за бичене 18 - 29 см | срлп | 10 |
| **ЕДРА** | **ОБЩО** |  | **11** |
| Средна | Трупи за бичене 15 - 17 см | срлп | 4 |
| Средна | Технологична  | срлп | 4 |
| **СРЕДНА** | **ОБЩО** |  | **8** |
| Дребна | Технологична  | срлп | 1 |
| **ДРЕБНА** | **ОБЩО** |   | **1** |
| Дърва | Дърва за горене | срлп | 80 |
| **ДЪРВА** | **ОБЩО** |  | **80** |
|   | **Общо срлп** |   | **100** |
|  |   | **Дърва за горене** |  цер | **2** |
|  |  **ДЪРВА** | **Общо цр** |   | **2** |
|  |   | **Дърва за горене** |  здъб | **3** |
|  |  **ДЪРВА** | **Общо здъб** |   | **3** |
|  |   | **Дърва за горене** | пляс | **19** |
|  |  **ДЪРВА** | **Общо пляс** |   | **19** |
|   |   | **Общо за подотдел 69-б** |   | **124** |
|   |   | **Дърва за горене** | ак | **21** |
| **69 г** |  **ДЪРВА** | **Общо ак** |   | **21** |
|  |   | **Общо за подотдел 69-г** |   | **21** |
|  | Дърва | Дърва за горене |  кл | 7 |
|  | **ДЪРВА** | **Общо кл** |   | **7** |
|  | Едра | Трупи за бичене над 30 см | срлп | 1 |
|  | Едра | Трупи за бичене 18 - 29 см | срлп | 11 |
|  | **ЕДРА** | **ОБЩО** |  | **12** |
|  | Средна | Трупи за бичене 15 - 17 см | срлп | 3 |
|  | Средна | Технологична  | срлп | 5 |
| **69 д** | **СРЕДНА** | **ОБЩО** |  | **8** |
|  | Дребна | Технологична  | срлп | 1 |
|   | **ДРЕБНА** | **ОБЩО** |   | **1** |
|   | Дърва | Дърва за горене | срлп | 77 |
|   | **ДЪРВА** | **ОБЩО** |  | **77** |
|   |   | **Общо срлп** |   | **98** |
|   |   | **Дърва за горене** |  здъб | **1** |
|   |  **ДЪРВА** | **Общо здъб** |   | **1** |
|   |   | **Дърва за горене** | пляс | **20** |
|   |  **ДЪРВА** | **Общо пляс** |   | **20** |
|   |   | **Общо за подотдел 69-д** |   | **126** |
|   |   | **Дърва за горене** |  срлп | **9** |
|   |  **ДЪРВА** | **Общо здъб** |   | **9** |
| **69 к** |   | **Дърва за горене** | яс | **3** |
|   |  **ДЪРВА** | **Общо пляс** |   | **3** |
|   |   | **Общо за подотдел 69-к** |   | **12** |

В изпълнение на чл. 52, ал. 5, т. 2 на ЗМСМА, 30 на сто от постъпленията от ползването на дървесина и недървесни горски продукти от горите, общинска собственост, да се използват за изпълнение на дейности от местно значение в съответните населени места.

**Точка 37**

**К.л. № 961 Определяне на начална месечна наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на имоти – частна общинска собственост, като въжен атракцион, с адрес Община Русе, с. Николово, местност „Текето“**

 **Г-н Иво Пазарджиев:** Госпожа Стефанова, заповядайте.

 **Г-жа Златомира Стефанова:** Благодаря ви. Уважаеми общински съветници, както бяхте приели ПУП-а, който е на наречената местност „Текето“, там има отредени два имота за изграждане на въжен атракцион съгласно този действащ ПУП. Такава цена за атракцион въжен парк няма в нашите наредби, затова направихме експертна оценка, възложихме т.е. експертна оценка от независим оценител, който оцени двата имота според месеците на работа, според колко дни в годината нали ще може да работи атракциона и във връзка с това цената да бъде атрактивна с възможност да бъде развита тази местност, затова ви предлагаме да приемете това решение и да може общината да открие процедура, за да се явят така инвеститори, които биха желали да развият „Текето“. Благодаря ви.

 **Г-н Иво Пазарджиев:** Благодаря на госпожа Стефанова. Заявки за изказвания не виждам. Режим на гласуване по точката, моля.

**КВОРУМ – 44. С 44 „за“, 0 „против“, 0 „въздържали се“ се прие**

**РЕШЕНИЕ № 1003**

 На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 8 от Закона за общинската собственост (ЗОС), във връзка с чл. 11 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Определя начална наемна цена на месец в размер на 700,00 лв. (седемстотин лева) без включен ДДС, при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем като въжен атракцион/ парк, на част с площ - 3500 кв. м, съгласно „План схема въжени атракциони и павилион за хранене“ с нанесени координати, от поземлен имот с идентификатор по ККР на гр. Русе 51679.173.541, с площ на целия имот 45377,00 кв. м, с начин на трайно ползване – широколистна гора, трайно предназначение на територията – горска, с адрес: с. Николово, местност „Текето“, предмет на АЧОС №7516/06.10.2015 г.

2. Определя начална наемна цена на месец в размер на 460,00 лв. (четиристотин и шестдесет лева) без включен ДДС, при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем като въжен атракцион/ парк, на част с площ - 2300 кв. м, съгласно „План схема въжени атракциони и павилион за хранене“ с нанесени координати, от поземлен имот с идентификатор по ККР на гр. Русе 51679.173.748, с площ на целия имот 150560,00 кв. м, с начин на трайно ползване – друг вид дървопроизводителна гора, трайно предназначение на територията – горска, с адрес: с. Николово, местност „Текето“, предмет на АЧОС №7507/06.10.2015 г.

**Точка 38**

**К.л. № 945 Провеждане на публичен търг с явно надаване за отдаване под наем на недвижим имот - публична общинска собственост, предоставен за управление на ОП „Спортни имоти”**

 **Г-н Иво Пазарджиев:** Господин Енчо Енчев, заповядайте.

 **Г-н Енчо Енчев:** Уважаеми общински съветници, настоящото предложение е относно провеждане на публичен търг с явно надаване за отдаване под наем на недвижим имот - публична общинска собственост, предоставен за управление на ОП „Спортни имоти”. Описания обект представлява зала по бокс и е посещавана от граждани от различни възрастови групи като преобладаващите са деца. Към настоящия момент обектът се ползва от БК „Локомотив“ Русе срещу такса за ползване. БК Русе е депозирал искане в Община Русе, с което е заявил желание да наеме залата. Предлагам ви да подкрепим проекта за решение.

 **Г-н Иво Пазарджиев:** Благодаря на заместник-кмета. Заявки за изказвания няма. Режим на гласуване.

**КВОРУМ – 40. С 40 „за“, 0 „против“, 0 „въздържали се“ се прие**

**РЕШЕНИЕ № 1004**

На основание, чл.21, ал. 1, т. 8 от ЗМСМА, чл.14, ал. 7, във връзка с ал. 2 от ЗОС, чл. 49, ал. 1, т. 1 и ал. 2 от Наредба № 1 за общинската собственост на Общински съвет – Русе; раздел I, чл. 2, ал. 1, т. 19 и раздел II, чл.3, чл. 4 и чл. 5 от Наредба № 2 на Общински съвет – Русе, за начални цени за отдаване под наем на общински обекти със стопанско и административно предназначение, Общински съвет - Русе реши:

1. Дава съгласие да бъде проведен публичен търг с явно наддаване за отдаване под наем за срок от десет години на сграда, с предназначение „Сграда за образование“, с идентификатор 63427.7.679.5, със застроена площ 312.00 кв. м., двуетажна, масивна, от сглобяеми елементи, публична общинска собственост, описана в АПОС № 6883/14.02.2013 г., находяща се в гр. Русе, ул. „Проф. Димитър Баларев“ № 1, находяща се в ПИ с идентификатор 63427.7.679, с площ от 11 743 кв. м. по кадастралната карта на гр. Русе.
2. Определя начална тръжна месечна наемна цена от 185,00 /двеста петдесет и три/ лв., без ДДС, определена съгласно Раздел I, чл. 2, ал. 1, т. 19, Раздел ІІ, чл. 3, чл. 4 и чл. 5 от Наредба № 2 на Общински съвет – Русе.
3. Упълномощава Кмета на Община Русе, след влизане в сила решението на Общинския съвет, да създаде организация за провеждане на публичен търг с явно наддаване, да издаде заповед и сключи договор за наем с лицата, спечелили публичния търг.

**Точка 39**

**К.л. № 943 Споразумение за партньорство по одобрено за финансиране проектно предложение №BG05SFOP001-2.025-0092 „Насърчаване на партньорското управление в сферата на местно икономическо развитие и подобряване на инвестиционната среда“ по Оперативна програма „Добро управление“**

 **Г-н Иво Пазарджиев:** Кой ще докладва? Госпожа Стефанова.

 **Г-жа Златомира Стефанова:** Аз ще докладвам. Уважаеми общински съветници, в предишна сесия на Общински съвет, вие одобрихте общината да бъде партньор с Българо-румънската търговска камара и затова сега ви молим да одобрите да бъде всъщност подписано партньорското споразумение където те са водещ партньор. Благодаря ви.

 **Г-н Иво Пазарджиев:** Благодаря и аз. Заявки за изказвания няма. Режим на гласуване.

**КВОРУМ – 39. С 39 „за“, 0 „против“, 0 „въздържали се“ се прие**

**РЕШЕНИЕ № 1005**

На основание чл.21, ал.1, т.23 от ЗМСМА, във връзка с чл.21, ал.2 и чл.61, ал.1 от ЗМСМА, Общинският съвет реши:

1. Одобрява подписаното Споразумение за партньорство между Община Русе и Сдружение „Българо-румънска търговско промишлена палата“ за изпълнение на проект №BG05SFOP001-2.025-0092 „Насърчаване на партньорското управление в сферата на местно икономическо развитие и подобряване на инвестиционната среда“ по Оперативна програма „Добро управление“.

**Точка 40**

**К.л. № 944 Приемане на Програма за управление на отпадъците на Община Русе за периода 2021 – 2028 г.**

 **Г-н Иво Пазарджиев:** Господин Недев.

 **Г-н Димитър Недев:** Уважаеми господин Председател, дами и господа общински съветници, предлагам на Вашето внимание Програмата за управление на отпадъците разработена за Община Русе за периода 2021 – 2028 година. Същата програма е в съответствие с периода и целите и предвижданията на Националния план за управление на отпадъците на същия календарен период. Структурата на програмата съответства на указанията на Министерския съвет и също така и на общинските програми за управление за отпадъци утвърдени със Заповед на министъра на околната среда и водите. В хода на разработване на програмата е извършено обществено обсъждане. Също така програмата е разгледана и от Регионалната инспекция за опазване на околната среда и води. Предлагам да приемете така разработената Програма за управление на отпадъците.

 **Г-н Иво Пазарджиев:** Благодаря на заместник-кмета. Госпожа Наталия Кръстева за изказване.

 **Г-жа Наталия Кръстева:** Уважаеми господин Председател, уважаеми колеги. Много е важна тази точка, която е момента ще гласуваме и може би тук беше момента да чуем експертни мнения по темата. Аз по-скоро искам да маркирам следното. По подобие на точката за ПИРО, която гласувахме и за която заместник-кмет Златомира Стефанова обясни, че благодарение на администрацията, която е разработила този план до Община Русе, по същото подобие можеше тази Програма за управление на отпадъците да бъде разработена от общински служители. Както Вие казахте, госпожо Стефанова, по този начин щяха да се спестят не малко средства в общинския бюджет. Някои общински съветници по време на комисии зададохме въпроса от кого е разработена програмата, съответно какво е платено на тази външна фирма. Разбрахме, че не е русенска. Зададохме въпроси, дали тази външна фирма освен да се осланя на така национално утвърдени документи, на които да стъпи и да разработи тази програма, реално няма поглед върху спецификата на нашия град. Та, единия ми анонс е, че за в бъдеще така един съвет към администрацията ще си позволя да дам, е хубаво да се използва ресурса на служителите, които работят в общинска администрация, да се икономисат такива средства. Ще помоля след сесия да ми кажете колко пари сме платили за тази програма. Това първото. Второто, считам че този документ колкото е важен, по същество виждаме само един пожелателен характер в него. Много е деликатна темата. Като завършвам, ще си позволя да дам и една препоръка, че е крайно време общинска администрация да се помъчи да въведе в Русе определянето на такса битови отпадъци да е на база количество на изхвърлени отпадъци. За тези, които не са в темата, ще си позволя да поясня, че действително все още я няма културата в населението относно възможността за бъдещо рециклиране, относно възможността отпадъците действително да се изхвърлят разделно, но само с разяснителни кампании очевидно няма да се свърши тази дейност и когато потребителите всички започнем да заплащаме такса битов отпадък… Приключвам, господин Председател, на база изхвърлено количество, може би тогава ще се така самодисциплинираме, ще опре до джоба на всеки един от нас, ще подобрим така или иначе изхвърлянето разделното на отпадъци. Но пак казвам, апела ми е за в бъдеще да се използва по подоба на ПИРО капацитета на служителите в общината. Благодаря.

 **Г-н Иво Пазарджиев:** Благодаря на госпожа Кръстева. Други заявки за изказвания? Господин Недев ще отговори.

 **Г-н Димитър Недев:** Аз накратко да отговоря на госпожа Кръстева. Да, програмата е разработена след проведен конкурс по ЗОП. Доколкото си спомням фирмата или беше бургаска и след това се пререгистрира в софийска или обратното. Това няма значение толкова в случая. Цената беше мисля, че под 30 000 лева, точно не мога да Ви кажа в момента. Да, под 30 е, говоря без ДДС. Всяка една програма, включително и тази постоянно е обсъждана с Отдел „Екология“, с различните направления и специалисти от отдела. Що се отнася до таксата за количество, вие знаете, че след като излязат резултатите от преброяването от 2021 година имаме двегодишен срок през който трябва да излезе и указанието от Министерството на околната среда и водите и Министерството на финансите, по какъв начин ще се формира такса битови отпадъци, която трябва да бъде едната за населеното място, т.е. ние трябва да изберем, но ще трябва да изчакаме указанията методическите и резултатите от преброяването. Имаме и в предвид, работим върху това дори за малките населени места превантивно сме поискали съдовете за отпадъци да бъдат с чипове, за да може предварително да си направим един анализ какви отпадъци генерира всяко едно населено място. И във връзка с отпадъците подготвяме една промяна в Наредба № 15, с което да задължим юридическите лица, които изхвърлят в съдовете за битови отпадъци, не битови отпадъци, а отпадъци от производствена дейност, да ги задължим да получаваме всяка година информация какво количество и кой оператор обслужва самите фирми.

 **Г-н Иво Пазарджиев:** Благодаря Ви. Няма други заявки за изказвания. Режим на гласуване по точката, моля.

**КВОРУМ – 42. С 30 „за“, 1 „против“, 11 „въздържали се“ се прие**

**РЕШЕНИЕ № 1006**

На основание чл. 21, ал.2, във връзка с ал. 1, т.12 от ЗМСМА, във връзка с чл. 79, ал.4 от Закона за опазване на околната среда и във връзка с чл. 52, ал.1, ал.3, т.1 и чл.8 от Закона за управление на отпадъците, Общински съвет – Русе реши:

1. Приема Програма за управление на отпадъците на Община Русе за периода 2021-2028 г.

**Точка 41**

**К.л. № 958 Промяна на списъка на лицата и длъжностите, имащи право на транспортни разходи, съгласно чл. 35 ал.1 т.1и т.2 от ПМС №31/17.03.2022г. от Бюджет 2022 година, утвърден с Решение на Общински съвет № 898, прието с Протокол №33/26.04.2022г.- Приложение № 18**

 **Г-н Иво Пазарджиев:** Госпожа Емилия Пенева.

 **Г-жа Емилия Пенева:** Поддържаме предложението така както е входирано.

 **Г-н Иво Пазарджиев:** Благодаря на госпожа Пенева. Няма заявки за изказвания. Режим на гласуване по точката, моля.

**КВОРУМ – 42. С 41 „за“, 0 „против“, 1 „въздържали се“ се прие**

**РЕШЕНИЕ № 1007**

На основание чл. 21, ал. 2, във връзка с чл. 21, ал. 1, т. 6 от ЗМСМА, чл.35, ал.1, т. 2 от Постановление №31 от 17.03.2022 година за изпълнението на държавния бюджет на Република България за 2022г., Общински съвет – Русе реши:

Утвърждава промяна на Приложение №18 Списък на лицата и длъжностите, имащи право на транспортни разходи утвърдено с Решение на Общински съвет № 898, прието с Протокол №33/26.04.2022г., както следва:

Чл. 35, ал.1, т.1 За пътувания в границите на населеното място, когато това произтича от характера на трудовата им дейност

ОУ „Алеко Константинов“

Отпада:

1. Даринка Иванова Николова, прекратен трудов договор – гл. счетоводител, билети

Добавя се:

1. Силвия Панайотова Балбозанова, новоназначен – гл. счетоводител, билети

Чл. 35, ал.1, т.2 За пътувания от местоживеене до месторабота и обратно

Кметство с. Просена

Добавя се:

 1. Биляна Валентинова Данева – гл. специалист при Кметство Просена - билети

**Точка 42**

**Обезпечаване на първо авансово плащане по проект BGCULTURE-1.001-0023 „Новатори в културното предприемачество и нови възможности за култура и изкуство в ревитализирана мултифункционална зала на обществена библиотека“, финансиран по Програма РА14 „Културно предприемачество, наследство и сътрудничество“, финансиран чрез Финансов механизъм на европейското икономическо пространство 2014-2021 г. Издаване на Запис на заповед за размера на авансовото плащане**

 **Г-н Иво Пазарджиев:** Господин Енчев, заповядайте.

 **Г-н Енчо Енчев:** Уважаеми общински съветници, поддържаме направеното предложение. В залата е госпожа Теодора Ефтимова, директор на Регионална библиотека „Любен Каравелов“. Ако имате някакви въпроси, тя също би могла да отговори. Благодаря ви.

 **Г-н Иво Пазарджиев:** Благодаря. Заявки за изказвания по точката? Няма. Режим на гласуване.

**КВОРУМ – 43. С 43 „за“, 0 „против“, 0 „въздържали се“ се прие**

**РЕШЕНИЕ № 1008**

 На основание чл. 21, ал.1, т. 23, във връзка с чл. 21, ал.2 от ЗМСМА, Общинският съвет реши:

На основание чл. 21, ал. 2, във връзка с ал. 1, т. 23 от ЗМСМА Общински съвет – Русе ДАВА СЪГЛАСИЕ Регионална библиотека „Любен Каравелов“ да издаде Запис на заповед за сумата от 233 097,76 лв. (двеста тридесет и три хиляди и деветдесет и седем лева и седемдесет и шест стотинки), представляваща 30% от размера на БФП, по проект № BGCULTURE-1.001-0023-C01 „Новатори в културното предприемачество и нови възможности за култура и изкуство в ревитализирана мултифункционална зала на обществена библиотека“.

**Точка 43**

**К.л. № 915 Одобряване на споразумение за сътрудничество със Сдружение „Национален младежки форум”**

**Г-н Иво Пазарджиев:** Заповядайте.

**Г-н Енчо Енчев:** Уважаеми общински съветници, поддържаме направеното предложение относно одобряване на споразумение за сътрудничество със Сдружение „Национален младежки форум”.

**Г-н Иво Пазарджиев:** Благодаря на заместник-кмета. Заявки за изказвания? Няма. Режим на гласуване, моля.

**КВОРУМ – 43. С 43 „за“, 0 „против“, 0 „въздържали се“ се прие**

**РЕШЕНИЕ № 1009**

На основание чл. 21, ал. 2, във връзка с ал. 1, т. 23, чл. 59, ал. 1 и чл. 61, ал. 1 от Закона за местното самоуправление и местната администрация, Общински съвет – Русе реши:

 Одобрява подписаното споразумение за сътрудничество между община Русе и Сдружение „Национален младежки форум“.

**Точка 44**

**К.л. № 946 Приемане на Общинска програма на мерките за закрила на деца с изявени дарби за 2022 г.**

 **Г-н Иво Пазарджиев:** Заповядайте, господин Енчев.

 **Г-н Енчо Енчев:** Благодаря, господин Председател. Поддържаме направеното предложение. Благодаря на колегите от РУО, които се включиха активно в изготвянето на този документ и на тази програма. Предлагам да я подкрепите.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля. Системата е стартирана. Моля гласувайте.

**КВОРУМ – 43. С 43 „за“, 0 „против“, 0 „въздържали се“ се прие**

**РЕШЕНИЕ № 1010**

На основание чл. 21, ал. 1, т. 12 и ал. 2, във връзка с чл. 17, ал. 1, т. 3 от ЗМСМА, във вр. с чл. 12, ал. 2 от Наредбата за условията и реда за осъществяване на закрила на деца с изявени дарби, приета с ПМС №298/17.12.2003 г. (посл. изм. с ДВ бр. 30 от 31.03.2020 г.) Общински съвет – Русе реши:

Приема Общинска програма на мерките за закрила на деца с изявени дарби за 2022 г., (Приложение 1, неразделна част от настоящето решение).

**Точка 45**

**К.л. № 962 Одобряване на Програма за достъпна архитектурна среда на територията на Община Русе (2022-2023)**

**Г-н Иво Пазарджиев:** Заповядайте, господин Енчев.

 **Г-н Енчо Енчев:** Благодаря, господин Председател. Уважаеми общински съветници, поддържаме направеното предложение относно одобряване на Програма за достъпна архитектурна среда на територията на Община Русе. През месец февруари предстои да се внесе отчет по извършеното до този момент и след това приемане на нова годишна програма. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 41. С 41 „за“, 0 „против“, 0 „въздържали се“ се прие**

**РЕШЕНИЕ № 1011**

На основание чл. 21, ал. 2, във връзка с чл. 21, ал. 1, т. 12 от Закона за местно самоуправление и местна администрация, чл. 63, т. 1 от Закона за хората с увреждания, Общински съвет - Русе реши:

Одобрява Програма за достъпна архитектурна среда на територията на община Русе (2022-2023).

**Точка 46**

**К.л. № 963 Приемане на План за действие на Община Русе за равенство, приобщаване и участие на ромите 2022-2023, в изпълнение на Националната стратегия /НС /на Република България за равенство, приобщаване и участие на ромите 2021-2030 и Националния План за действия на Р. България за 2022-2023.**

**Г-н Иво Пазарджиев:** Заповядайте, господин Енчев.

 **Г-н Енчо Енчев:** Благодаря, господин Председателю. Уважаеми общински съветници, настоящото предложение е относно предприемане на План за действие на Община Русе за равенство, приобщаване и участие на ромите 2022-2023, в изпълнение на Националната стратегия /НС /на Република България за равенство, приобщаване и участие на ромите 2021-2030 и Националния План за действия на Р. България за 2022-2023. На Комисия по култура господин Дяков направи едно предложение, което общинска администрация приемаме, с което моля да допълним. В Приоритет 6 Култура, т.1, графа 3 да се добавят като отговорни институции общински и държавни културни институции. Благодаря.

 **Г-н Иво Пазарджиев:** Господин Траян Тотев за изказване. Заповядайте.

 **Г-н Траян Тотев:** Уважаеми колеги, аз ще гласувам „против“ този план, защото знам, че държавата ни кара да приемаме подобни планове, но според мен всичко което е свършено от държавата през последните години, никога по никакъв начин не се е усетила интеграция на тази общност. И според мен и с подобни планове продължаваме да си внушаваме, че вярвайки в една утопия на интеграция през водене на някой циганин на театър или на друга културна институция ние ще го интегрираме, всъщност истината за интеграцията е единствено през пътя на образованието, през пътя на трудовата култура. Благодаря ви.

**Г-н Иво Пазарджиев:** Благодаря. Други заявки? Росица Георгиева, заповядайте.

**Г-жа Росица Георгиева:** Уважаеми господин Председател, уважаеми колеги, аз ще гласувам „за“. Господин Тотев, както е казал Мечо Пух в онази страхотна книга „колкото повече-толкова повече“ и аз мисля, че количествените натрупвания ще доведат до качествени изменения. Така че, след като държавата е заложила на това, пък аз човек, който работи вече 26 години в сферата на образованието, смятам че това е необходимо и тази национална стратегия е важна, затова защото ние намираме проблема в хората, а не искаме да го решим заедно. Не завеждането на театър и на кино, а работата с тези хора, която е насочена към това ние наистина да им помогнем те да се приобщят и интегрират, а не да ги сочим с пръст и да ги заклеймяваме, защото така ни е дадено да живеем на едно място в едно общество и това общество трябва да помага и на тези, които не са намерили правилния път в него. По отношение на тази национална програма, аз мисля че това е правилния път. В многообразието е красотата. Благодаря ви.

**Г-н Иво Пазарджиев:** Благодаря. Надявам се да видим и добрите примери за интегриране. Няма други заявки за изказване. Режим на гласуване по точката, моля.

**КВОРУМ – 42. С 32 „за“, 5 „против“, 5 „въздържали се“ се прие**

**РЕШЕНИЕ № 1012**

На основание чл. 21, ал. 1, т. 12 и ал. 2 от ЗМСМА, Общински съвет-Русе реши:

1. Приема План за действие за равенство, приобщаване и участие на ромите 2022-2023, в изпълнение на Националната стратегия /НС /на Република България за равенство, приобщаване и участие на ромите 2021-2030 и Националния План за действия на Р. България за 2022-2023, съгласно Приложение 1, което е неразделна част от решението.

**Точка 47**

**К.л. № 956 Отчет за 61. МФ „Мартенски музикални дни“ Русе 2022**

**Г-н Иво Пазарджиев:** Господин Енчо Енчев ще докладва.Заповядайте.

**Г-н Енчо Енчев:** Благодаря, господин Председател. Уважаеми общински съветници, настоящото предложение е относно на вашето внимание Отчет за 61. МФ „Мартенски музикални дни“ Русе 2022 година. Във фестивала участваха, както знаете над 600 елитни артисти от 8 страни. Общо 19 концерта привлякоха вниманието на фестивалната публика, голяма част от които бяха излъчени онлайн от БНР и от телевизия „Лайф 7 ТВ“ като достигнаха до огромна зрителска и слушателска аудитория не само в България, но и в чужбина. Специални гости и свидетели на официалното откриване на фестивала на 11.03 бяха президента на България господин Румен Радев, председателя на НС господин Никола Минчев, заместник-министъра на културата и наши народни представители от всички политически сили. Тук в самото предложение са представени различни таблици, които показват какъв е отчета. На Комисия по култура, мисля отново господин Орлин Дяков изиска допълнителна справка относно отчета, която беше предоставена и се надявам, че той я е получил. Благодаря. Предлагам ви да подкрепите проекта за решение.

**Г-н Иво Пазарджиев:** Благодаря. Заявки за изказвания? Господин Орлин Дяков, заповядайте.

**Г-н Орлин Дяков:** Само една препоръка. Нека тази разбивка и тази детайлна справка да бъде представена още в началото, за да може да бъде обсъждана по комисии, защото така сега, благодаря за това, че ми я представихте. Прекрасна е, само че според мен е доста закъсняло. Нямам нищо против фестивала, всички сте наясно, но според мен отчет като се каже изисква детайлна справка и препоръката ми е като има други такива отчети нека да бъде детайлно, за да можем да го обсъждаме по комисии. Благодаря ви.

**Г-н Иво Пазарджиев:** Благодаря, господин Дяков. Заявки за изказвания други не виждам. Режим на гласуване по точката, моля.

**КВОРУМ – 42. С 33 „за“, 1 „против“, 8 „въздържали се“ се прие**

**РЕШЕНИЕ № 1013**

 На основание чл. 21, ал. 2, във връзка с чл.21, ал.1, т.6 и с чл.17, ал.1, т.5 от ЗМСМА Общинският съвет реши:

 1. Приема отчета за приходите и разходите по провеждането на 61-то издание на Международния фестивал „Мартенски музикални дни” през м. март 2022 г., съгласно Приложение 1, Приложение 2.

**Точка 48**

**К.л. № 955 Даване на съгласие за сключване на договор за спонсорство между Община Русе и Теодор Цветков**

**Г-н Иво Пазарджиев:** Господин Енчев, заповядайте.

**Г-н Енчо Енчев:** Благодаря, господин Председател. Уважаеми общински съветници, настоящото предложение е относно даване на съгласие за сключване на договор за спонсорство между Община Русе и Теодор Цветков. Предложението беше разгледано на три от комисиите и срещна тяхната подкрепа, затова ви предлагам да подкрепите проекта за решение. Благодаря.

**Г-н Иво Пазарджиев:** Благодаря. Заявки за изказвания? Няма. Режим на гласуване, моля.

**КВОРУМ – 42. С 42 „за“, 0 „против“, 0 „въздържали се“ се прие**

**РЕШЕНИЕ № 1014**

 На основание чл. 21, ал. 2, във връзка с ал.1, т. 6 и т. 23 и чл. 17, т. 10 от Закона за местното самоуправление и местната администрация (ЗМСМА), чл. 125, ал.1, т. 2 от Закона за публичните финанси, във връзка с чл. 6, т.1 от Закона за физическото възпитание и спорта, и Решение №898 от 26.04.2022 г., прието с Протокол №33 от 26.04.2022 г на Общински съвет Русе, Общински съвет – Русе реши:

1. Дава съгласие Община Русе да сключи договор за спонсорство за сумата от 3000 лв. /Словом: Три хиляди лева/ с Теодор Илиянов Цветков за реализиране на 72 часово нонстоп плуване в езерото на лесопарк Липник, което ще се проведе в периода от 11-14 август 2022 г. като Теодор Цветков се ангажира да популяризира Община Русе в медийното пространство по време неговите изявления и гостувания в телевизионни предавания и при провеждането на всички инициативи, логото на Община Русе да бъде поставено на спортната екипировка и оборудване.

2. Сумата от 3000 лв. да бъде осигурена от Дейност 714 „Спортни бази и спорт за всички“ от бюджета на Община Русе.

3. Възлага на кмета на Община Русе да подпише договор за спонсорство с посочване на конкретни задължения за спортиста за популяризиране на община Русе.

**Точка 49**

**К.л. № 950 Допълнение на Правила и нормативи за прилагане на ОУПО-Русе, като се предвиди разновидност "високотехнологична производствена зона" (Пс)**

 **Г-н Иво Пазарджиев:** Главния архитект, архитект Ениманев. Заповядайте.

 **Арх. Иван Ениманев:** Уважаеми господин Председател, уважаеми общински съветници. Допълнението на правила и нормативи заза прилагане на ОУП предвижда добавяне на разновидност "високотехнологична производствена зона". Това се налага от изменението на Закона за устройство на територията, Закона за индустриалните паркове и Наредба № 7 за правила и нормативи на (не се чува) територии. Благодаря.

 **Г-н Иво Пазарджиев:** Благодаря на главния архитект. Заявки за изказвания? Няма. Режим на гласуване, моля.

**КВОРУМ – 41. С 41 „за“, 0 „против“, 0 „въздържали се“ се прие**

**РЕШЕНИЕ № 1015**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, по аргумент от чл. 124, ал. 1 и по аргумент от чл. 124, ал. 3 ЗУТ , във връзка с чл. 4, ал. 1 и чл. 4, ал. 4, т. 2 от Закона за индустриалните паркове, § 1, т. 11, буква "а" и "б" от ДР на Закона за насърчаване на инвестициите", чл. 26, ал.1 и ал.2 от Наредба № 7 от 22 декември 2003 г. за правила и нормативи за устройство на отделните видове територии и устройствени зони, чл. 21, ал. 1 от Наредба № 8 от 14 юни 2001 г. за обема и съдържанието на устройствените планове, както и във връзка с чл. 19, ал. 1 от КРБ и чл. 55 от КРБ, Общински съвет – Русе реши:

1. Дава разрешение за изменение на действащия общ устройствен план на Община Русе, в текстовата част за Правила и нормативи за прилагане на ОУПО, като изменението да обхваща следното:

 1.1. В чл. 11 от Раздел 2 да се допълни нова точка 3 със следното съдържание: "Високотехнологична производствена зона (Пс)", като чл. 11 придобие следния вид:

 „Разновидностите на производствени устройствени зони в ОУПО Русе, за които се спазват показателите и изискванията, подробно описани в Приложение № 1, са следните:

1. Предимно производствена зона (Пп);
2. Чисто производствена зона (Пч) и
3. Високотехнологична производствена зона (Пс)"
	1. Да се допълни Приложение № 1 от Правила и нормативи за прилагане на ОУПО- Русе, като се добави нова т.14 "високотехнологична производствена зона (Пс)", с устройствени показатели по чл. 26, ал. 3, точки 1, 2 и 3 от Наредба № 7 от 22.12.2003 г. за правила и нормативи за устройство на отделните видове територии и устройствени зони.

 На основание чл.124б, ал. 1 ЗУТ решението на общинския съвет по чл. 124 ЗУТ да се разгласи с обявление, което да се постави на определените за това места в сградата на общината, както и на други подходящи места в съответната територия - предмет на плана, и се публикуват на интернет страницата на общината.

 На основание чл.124б, ал. 4 ЗУТ решението по чл. 124 ЗУТ не подлежи на оспорване.

**Точка 50**

**К.л. № 951 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.169.697 по КККР на гр. Русе, находящ се в местност „Гълъбец“, землището на гр. Русе, Община Русе**

 **Г-н Иво Пазарджиев:** Заповядайте.

 **Арх. Иван Ениманев:** Благодаря. Уважаеми общински съветници, със застроителен план се предвижда промяна предназначението на имот 169.697 във вилна зона като се спазват изискванията на Наредба № 7. Благодаря.

 **Г-н Иво Пазарджиев:** Моля за тишина в залата. Заявки за изказвания? Няма. Режим на гласуване по точката, моля.

**КВОРУМ – 40. С 40 „за“, 0 „против“, 0 „въздържали се“ се прие**

**РЕШЕНИЕ № 1016**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. №УТ-27-63/15.06.2022г. от Велина Пламенова Иванова, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.169.697 по КККР на гр. Русе, в местност „Гълъбец“, землище на гр. Русе, Община Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определи зона рекреационни дейности – „Вилна зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 63427.169.697 по КККР на гр. Русе, в местност „Гълъбец“, землище на гр. Русе, Община Русе, в съответствие с одобрено задание в т.1.

ПУП да се изготви в обем и съдържание, съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 51**

**К.л. № 952 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатори 47336.11.58 и 11.61 по КККР на землището на гр. Мартен, находящи се в местност „Вехтите лозя“, землището на гр. Мартен, община Русе**

 **Г-н Иво Пазарджиев:** Заповядайте, господин Главен архитект.

 **Арх. Иван Ениманев:** Благодаря. Уважаеми общински съветници, застроителния план предвижда промяна на предназначението на съответните имоти в зона смесена многофукнционална, като се спазват изискванията на Наредба № 7. Благодаря.

 **Г-н Иво Пазарджиев:** Благодаря. Заявки за изказвания? Няма. Режим на гласуване.

**КВОРУМ – 39. С 39 „за“, 0 „против“, 0 „въздържали се“ се прие**

**РЕШЕНИЕ № 1017**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-58 от 08.06.2022 г. от „ЗАФИРА БГ ТРЕЙД“ ЕООД, представлявано от Десислава Николаева Василчина, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на нов ПИ от ПИ с идентификатори 47336.11.58 и 11.61 находящи се в местност „Вехтите лозя“, землището на гр. Мартен, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона „Смесена многофункционална зона- разновидност 2“ (Смф2), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвижда образуване на нов ПИ от ПИ с идентификатори 47336.11.58 и 11.61 и нови граници на застрояване съобразени с преминаващата през имотите инфраструктура както и с разпоредбите на чл. 6, ал. 1 от Закона за пътищата.
2. Разрешава изработването на ПУП – ПЗ на нов ПИ от ПИ с идентификатори 47336.11.58 и 11.61 находящи се в местност „Вехтите лозя“, землището на гр. Мартен, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 52**

**К.л. № 953 Даване на Разрешение за изработване на проект подробен устройствен план – план за застрояване за ПИ с идентификатори 87700.25.138 и 25.139, находящи се в местност „Край село“, землището на с. Ястребово, община Русе**

 **Г-н Иво Пазарджиев:** Заповядайте.

 **Арх. Иван Ениманев:** Благодаря. Уважаеми общински съветници, за определените имоти със застроителен план се предвижда да се определи устройствена зона предимно производствена, като се спазват изискванията на Наредба № 7. Благодаря.

 **Г-н Иво Пазарджиев:** Благодаря и аз. Заявки за изказвания няма. Режим на гласуване по точката, моля.

**КВОРУМ – 39. С 39 „за“, 0 „против“, 0 „въздържали се“ се прие**

**РЕШЕНИЕ № 1018**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и ал. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-60 от 10.06.2022 г., от „СЪНИ ЛЕНД 003“ ЕООД, представлявано от Марина Радева, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на нов ПИ от ПИ с идентификатор 87700.25.138 и 25.139, м-ст „Край село“, землището на с. Ястребово, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона „Предимно производствена зона“ (Пп), съгласно предвижданията на Общ устройствен план на община Русе, като се спазят изискванията за параметри на устройствените показатели за зоната. Застрояването се предвижда в рамките на ограничителните линии на застрояване, съобразени със сервитута на преминаващия през имота водопровод.
2. Разрешава изработването на ПУП – ПЗ на нов ПИ от ПИ с идентификатор 87700.25.138 и 25.139, находящи се в местност „Край село“, землището на с. Ястребово, община Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 53**

**К.л. № 954 Даване на Разрешение за изработване на проект за Подробен устройствен план – План за застрояване (ПУП-ПЗ) на поземлен имот с идентификатор 63427.150.759 по КККР на гр. Русе, находящ се в местност „Караманлийка“, гр. Русе**

 **Г-н Иво Пазарджиев:** Заповядайте.

 **Арх. Иван Ениманев:** Благодаря. Уважаеми общински съветници, застроителния план предвижда да се смени предназначението на дадения имот в зона вилна съгласно Наредба № 7, да се спазват изискванията. Благодаря.

 **Г-н Иво Пазарджиев:** Благодаря. Заявки за изказвания няма. Режим на гласуване по точката.

**КВОРУМ – 41. С 41 „за“, 0 „против“, 0 „въздържали се“ се прие**

**РЕШЕНИЕ № 1019**

На основание чл. 21, ал. 2, във връзка с чл. 21, ал. 1, т. 11 от ЗМСМА, чл. 124а, ал. 1, чл.5 и чл.124б, ал.1 от ЗУТ, във връзка с чл.125, ал.1 и чл.110, ал.1, т.3 от ЗУТ и искане с вх. № УТ-27-54/31.05.2022г. от Момчил Любомиров Калинков, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.150.759 по КККР на гр. Русе, в местност „Караманлийка“, землище на гр. Русе, Община Русе, като се изпълнят изискванията на чл.108, ал.2 от ЗУТ. С проекта ПУП – ПЗ се определя вилна зона с преобладаващо застрояване за вилно строителство и отдих – „Зона (Ов)“, съгласно предвижданията на ОУПО – Русе, като се спазят изискванията за параметри на устройствените нормативи за зоната.
2. Разрешава изработване на ПУП – ПЗ на ПИ с идентификатор 63427.150.759 по КККР на гр. Русе, в местност „Караманлийка“, землище на гр. Русе, Община Русе, в съответствие с одобрено задание в т.1.

ПУП да се изготви в обем и съдържание съгласно изискванията на Наредба №8 на МРРБ за обема и съдържанието на устройствените планове.

Решението подлежи на разгласяване по реда на чл. 124б, ал. 2 от ЗУТ.

**Точка 54**

**К.л. № 931 Даване на Разрешение за изработване на проект за частично изменение на Общ устройствен план на гр. Русе, в частта относно поземлени имоти (ПИ) с идентификатори 63427.179.113, 179.114 и 179.115, находящи се в местност „Орта екенлик“, землището на гр. Русе, община Русе, като се предвижда устройствена зона „Спорт и атракции“ (Са)**

 **Г-н Иво Пазарджиев:** Заповядайте.

 **Арх. Иван Ениманев:** Благодаря Ви. Уважаеми общински съветници, изменението на ОУП касае промяна предназначение на дадените имоти, като се определи устройствена зона за спорт и атракции. Благодаря.

 **Г-н Иво Пазарджиев:** Благодаря и аз. Заявки за изказвания няма. Режим на гласуване.

**КВОРУМ – 42. С 41 „за“, 0 „против“, 1 „въздържали се“ се прие**

**РЕШЕНИЕ № 1020**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124, ал. 1 и ал. 3 и чл. 124б, ал. 1 във връзка с чл. 125, ал. 1 от ЗУТ и чл. 134, ал. 1, т. 1 от ЗУТ и във връзка с чл. 63, ал. 3, т. 6, ал. 4 и ал. 6 от Раздел 9 от Правила и нормативи за прилагане на ОУПО- Русе и искане с вх. №УТ-27-52 от 25.05.2022 г. от Сдружение с общественополезна дейност „Клуб по конен спорт и коневъдство - Русе“, представлявано от Георги Любенов Георгиев за разрешаване изработването на Частично изменение на Общ устройствен план на гр. Русе, в частта относно поземлени имоти (ПИ) с идентификатори 63427.179.113, 179.114 и 179.115, находящи се в местност „Орта екенлик“, землището на гр. Русе, община Русе, като се предвижда устройствена зона „Спорт и атракции“ (Са), Общински съвет – Русе реши:

1. Одобрява задание и разрешава изработването на проект за частично изменение на ОУПО- Русе в частта относно поземлени имоти (ПИ) с идентификатори 63427.179.113, 179.114 и 179.115, находящи се в местност „Орта екенлик“, землището на гр. Русе, община Русе, като се предвижда устройствена зона „Спорт и атракции“ (Са)
2. Проектът за изменение на ОУПО - Русе да се изработи в две фази- предварителен и окончателен проект. След изготвянето на предварителния проект да се уведомят всички заинтересовани лица, които ще бъдат засегнати от промените. При липсата на обосновани възражения, да се пристъпи към изработване на окончателния проект. Окончателният проект да се съобрази с постъпилите основателни предложения или възражения.
3. Всички разходи по изработката на проекта, съгласуване и одобряване на изменението на ОУПО - Русе, относно посочения имот, следва да се поемат от заинтересованото лице, инициирало изменението.
4. Частичното изменение на ОУПО е предмет на преценяване на необходимостта от извършване на екологична оценка. Същото по смисъла на Закона за устройство на територията, попада в обхвата на разпоредбата на чл. 85, ал. 2 във връзка с ал. 1 от ЗООС и в позиция на т. 9.1. от Наредбата за условията и реда за извършване на екологична оценка на планове и програми /“Наредба за ЕО”/. Общите устройствени планове и техните изменения са включени в обхвата на приложения №1 и 2 на Наредбата за условията и реда за извършване на екологична оценка на планове и програми, “Наредба за ЕО”.
5. На основание чл. 124б, ал. 2 от ЗУТ, Решението на Общинския съвет, като акт по чл. 124 ЗУТ да се разгласи с обявление, което се поставя на определените за това места в сградата на общината, района или кметството, както и на други подходящи места в съответната територия - предмет на плана, и се публикуват на интернет страницата на общината. Настоящият акт да се изпрати на Областния управител на област Русе в 7-дневен срок от приемането му.

 Съобразно чл.124б, ал.4 ЗУТ решението по чл. 124 ЗУТ не подлежи на оспорване.

**Точка 55**

**К.л. № 932 Даване на Разрешение за изработване на проект за Подробен устройствен план – План за застрояване (ПУП- ПЗ) на ПИ с идентификатор 63427.150.445 по КККР на гр. Русе, находящ се в местност „Караманлийка“, землището на гр. Русе, община Русе**

 **Г-н Иво Пазарджиев:** Заповядайте, господин Главен архитект.

 **Арх. Иван Ениманев:** Благодаря. Уважаеми общински съветници, със застроителния план се предвижда определения имот 150.445 да се определи зона вилна, като застрояването да бъде спазено съгласно Наредба № 7. Благодаря.

 **Г-н Иво Пазарджиев:** И аз благодаря. Заявки за изказвания няма. Режим на гласуване.

**КВОРУМ – 42. С 42 „за“, 0 „против“, 0 „въздържали се“ се прие**

**РЕШЕНИЕ № 1021**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 5 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №94С-5717-4#3 от 30.05.2022 г. и №УТ-27-30 от 24.03.2022 г. от Севдена Варадинова Яначкова, чрез упълномощено лице- Златко Еленски с Пълномощно №764 от 11.03.2022 г. от Нотариус с рег. №215, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.150.445 по КККР на гр. Русе, находящ се в местност „Караманлийка“, землището на гр. Русе, община Русе, като се изпълнят изискванията на чл. 108, ал. 2 от ЗУТ. С проекта за ПУП-ПЗ се определя зона за рекреационни дейности - „Вилна зона“ (Ов), съгласно предвижданията на ОУПО- Русе, като се спазят изискванията за параметри на устройствените нормативи за зоната. Със скицата-предложение се предвиждат нови граници на застрояване в имота. В ПИ с идентификатор 63427.150.445 има съществуваща постройка с Удостоверение по §16, ал. 1 от ПР на ЗУТ №31 от 19.05.2022 г.
2. Разрешава изработването на ПУП – ПЗ на ПИ с идентификатор 63427.150.445 по КККР на гр. Русе, находящ се в местност „Караманлийка“, землището на гр. Русе, община Русе, в съответствие с одобреното в т. 1 задание.
3. Решението да се разгласи с обявление по реда на чл. 124б, ал. 2 от ЗУТ.

**Точка 56**

**Приемане на обръщение за закриване на Тараклийски държавен университет – „Григорий Цамблак“, Република Молдова**

 **Г-н Иво Пазарджиев:** Господин Траян Тотев е вносител. Заповядайте.

 **Г-н Траян Тотев:** Здравейте, уважаеми колеги. През последния ден стана ясно, че всъщност Тараклийски държавен университет „Григорий Цамблак“ отпадна от списъка с учебни заведения, които Молдовското правителство беше решило да реформира, което щеше да доведе до закриване на българския университет там. В Тараклийската общност само да ви припомня живеят над 70% българи, които през последните 200 години продължават да пазят своя език, бит и култура и продължават да бъдат силни и единни като общност. И само да припомня, че Бесарабия всъщност като територия е разпределена в днешни времена между земите на днешна Украйна и Молдова и в този Тараклийски университет, който го наричаме ние български университет, защото той се ползва от българите разпределени в бесарабската общност в него учат и българи от двете държави. В тази връзка и с очакваното от нас закриване на университета, с протестите на българите от Тараклия подготвих това обръщение, но заради вчерашните събития реших да го преоформя и във връзка и с предложението на колегите от БСП, които направиха предложение за корекции, взех ги предвид и реших. Вие с въведението сте се запознали, искам само да ви прочета. Във връзка с гореизложеното ние, Общински съвет – Русе настояваме за следната национална отговорна позиция. Предлагам тук да бъде само точката по този начин формирана. Българската държава да предприеме всички необходими действия и да съдейства за финализиране на процеса по превръщането на ТДУ „Григорий Цамблак“ във филиал на РУ „Ангел Кънчев“. Мисля, че това е единственото реално, което може да се случи в подкрепа на българската общност там и да го направи наистина един приветлив за всички в Молдова университет. По този начин давайки европейско образование на българите там, мисля че това е единствения път университета да върви напред. Нищо, че вчерашните събития направиха така, че шума покрай въпроса да намалее и да си кажат всички, добре спряхме, извадихме университета от списъка с университети, които да бъдат реформирани. Това обаче в дългосрочен план няма да реши проблемите на Тараклийския университет и мисля, че това е единственото бъдеще, ако всички се обединим за това да се превърне във филиал и да препоръчаме на държавата да доведе този процес до край, който знаем, че така или иначе се работи по този въпрос. Ако има други предложения, мога след дебатите да изчета финална версия и да я депозираме и да я гласуваме. Благодаря ви за вниманието. Очаквам вашите коментари.

 **Г-н Иво Пазарджиев:** Благодаря на господин Тотев. Нора Стоянова за изказване, след нея доктор Константинова.

 **Г-жа Нора Стоянова:** Уважаеми колеги, ние от МК БСП за България подкрепяме проекта за обръщение, както и в сегашния му изменен текст, но внесли сме изменение и допълнение, което включва част с настояваме българската държава да предприеме всички необходими действия за запазването на университета или той да бъде превърнат във филиал на Русенския университет и да се подготви и подпише актуализирано споразумение между българската и молдовската страна в областта на образованието и изследванията, което да замени съществуващото от 2004 година и по този начин да се уреди статута и перспективите за развитие на Тараклийския държавен университет в полза на българската общност в Молдова и съседните страни. Тази позиция е заемана и от страна на Русенския университет „Ангел Кънчев“. Смятаме, че предложения заместващ текст, който между другото имате качен на облака не променя смисъла и съдържанието на проекта за обръщение и предложението ни е с цел дообогатяване на смисловото съдържание на обръщението и е предпоставка за единодушно приемане на обръщението от страна на Общинския съвет. Благодаря.

 **Г-н Иво Пазарджиев:** Благодаря на госпожа Стоянова. Доктор Константинова, заповядайте.

 **Д-р Теодора Константинова:** Благодаря, господин Председател. Прави чест на Траян, както винаги, че се тревожи за нашите сънародници в съседни страни. Като започна изказването си, от първоначално предложеното обръщение, искам да кажа, че бяхме много обезпокоени от елемента на намеса в работата на една друга държава. Съвсем кратка ще бъда по отношение на това, тъй като има корекции. Това са междудържавни отношения плюс намеса в работата, реформите на държавни структури и министерства е нонсенс, първо. Второ, дори и с корекциите, аз смятам че това надали е адекватно обръщение, защото твърде вероятно и възможно е дори да се приеме такова обръщение от нашите министерства, държава, ние не можем да предопределим, ако се случи такова нещо дали ще бъде чудесно. Добре, ние държим на Русе, местни шовинисти сме, точно филиал на Русенския университет. Аз предполагам, че междувременно най-вероятно са водени разговори, но това са на ниво държавни институции и тези решения плюс от министерства и Министерството на образованието, минават и на гласуване в нашия парламент. Да не говорим, че това са също въпроси, които би трябвало да се решат и в Молдова. Това е държавен университет. След промените, които са настъпили по отношение на това, че е изваден от този списък, би трябвало добре да обмислим дали е редно въобще да се гласува подобно обръщение, да не говорим за отпадналата вече точка да поставяме ултимативно въпроса и да обвързваме членството на Молдова с ултимативно поставяне от наша страна, от страна на държавата на определени изисквания. Благодаря за вниманието.

 **Г-н Иво Пазарджиев:** Благодаря на доктор Константинова. Траян Тотев за изказване.

 **Г-н Траян Тотев:** Ами аз, ако не се бяха случили вчерашните събития, щях да настоявам да подхождаме ултимативно, защото това е единствения вариант на нашата държава, а и на нас като общински съветници, да покажем, е ние сме радикални по отношение на това да защитаваме българския национален интерес. Той стои над всичко и ние трябва да бъдем готови абсолютно на всяка цена ние да го отстоим на тези хора, които живеят и искат да се учат там на български език. Та, ако разрешите да изчета обръщението във вида, в който да бъде финален, за да знаят всички как, какво гласуваме всъщност.

 **Г-н Иво Пазарджиев:** Да, след всички корекции. Всъщност, приемате ли корекцията на госпожа Стоянова?

 **Г-н Траян Тотев:** Корекцията на госпожа Стоянова, това което съм взел от нейната корекция е частта за филиал и дори оставям само нея с оглед на събитията от вчерашния ден. Само тази точка „да стане филиал“. Според мен се сблъскват двете неща – да стане филиал и да се подпише отново Споразумението от 2004 в един нов вариант, тъй като това всъщност са две неща, които не могат да се случат заедно. Или трябва да стане филиал на Русенски университет или трябва да функционира на база на едно такова международно споразумение. Едното изключва другото. Аз считам, че това е по-правилно за нашия (не се чува).

 **Г-н Иво Пазарджиев:** Добре. Изчетете декларацията завършения вид, за да може всеки от колегите да прецени дали да подкрепи.

 **Г-н Траян Тотев:** Министерството на образованието на Република Молдова осъществява образователна реформа в сферата на висшето образование. С оглед на тази тяхна политика е публикувано за обществено обсъждане предложение, с което се слива Тараклийски държавен университет „Григорий Цамблак“ в структурата на  Молдовски държавен университет. С това се слага край на една институция, която през годините се е доказала като стожер на българската национална идентичност в Република Молдова. Тараклийски държавен университет „Григорий Цамблак“ започва своята история през 2004 г. по инициатива на държавните глави на Република България и Република Молдова. Целта на тази инициатива е интензивното развитието и двустранното сътрудничество в сферата на висшето образование. Университетът се превръща в бастион на българската идентичност, като в него се изучават българска история, език, литература и фолклор. Населението в тараклийския регион е с ясно изразено българско самосъзнание, като над 70% от тях се определят като такива. Ние общинските съветници в Общински съвет – Русе, не можем да останем безучастни свидетели на този опит да се скъсат нишките свързващи бесарабските българи с България. Тези млади българи имат нужда от качествено българско образование. Считаме, че действията на Република Молдова за закриване на университета засяга пряко българския национален интерес, а именно опазването на културната идентичност на българите по света. Във връзка с гореизложеното, общинските съветници в Общински съвет – Русе настояваме за следната национално отговорна позиция Българската държава да предприеме всички необходими действия и да съдейства за финализиране на процеса по превръщането на ТДУ „Григорий Цамблак“ във филиал на РУ „Ангел Кънчев“. И обръщението завършва с: Защитата на българска кауза в Молдова е от национален интерес, ключов за защитата на етническите българи и тяхното самосъзнание!

**Г-н Иво Пазарджиев:** Благодаря на господин Тотев. Други заявки за изказвания по точката? Няма. Гласуваме точката. С всички изменения направени.

**КВОРУМ – 40. С 37 „за“, 1 „против“, 2 „въздържали се“ се прие**

**РЕШЕНИЕ № 1022**

На основание чл. 21, ал. 2 от ЗМСМА и чл.70 от Правилника за организацията на Общински съвет – Русе, неговите комисии и взаимодействието му с общинската администрация, Общински съвет – Русе реши:

Приема обръщение относно закриването на Тараклийски държавен университет „Григорий Цамблак“, Република Молдова, както следва:

ДО

НАРОДНО СЪБРАНИЕ НА РЕПУБЛИКА БЪЛГАРИЯ

Г-Н РУМЕН РАДЕВ

ПРЕЗИДЕНТ НА РЕПУБЛИКА БЪЛГАРИЯ

ДО

МИНИСТЕРСКИ СЪВЕТ НА РЕПУБЛИКА БЪЛГАРИЯ

О Б Р Ъ Щ Е Н И Е

от Общински съвет – Русе

Относно: О*бръщение относно закриването на Тараклийски държавен университет „Григорий Цамблак“, Република Молдова*

УВАЖАЕМИ НАРОДНИ ПРЕДСТАВИТЕЛИ,

УВАЖАЕМИ Г-Н ПРЕЗИДЕНТ,

 УВАЖАЕМИ ЧЛЕНОВЕ НА МИНИСТЕРСКИ СЪВЕТ,

 Министерството на образованието на Република Молдова осъществява образователна реформа в сферата на висшето образование. С оглед на тази тяхна политика е публикувано за обществено обсъждане предложение, с което се слива Тараклийски държавен университет „Григорий Цамблак“ в структурата на  Молдовски държавен университет „Йон Крянга“. С това се слага край на една институция, която през годините се е доказала като стожер на българската национална идентичност в Република Молдова. Тараклийски държавен университет „Григорий Цамблак“ започва своята история през 2004 г. по инициатива на държавните глави на Република България и Република Молдова. Целта на тази инициатива е интензивното развитието и двустранното сътрудничество в сферата на висшето образование. Университетът се превръща в бастион на българската идентичност, като в него се изучават българска история, език, литература и фолклор. Населението в тараклийския регион е с ясно изразено българско самосъзнание, като над 70% от тях се определят като такива.

Ние общинските съветници в Общински съвет – Русе, не можем да останем безучастни свидетели на този опит да се скъсат нишките свързващи бесарабските българи с България. Тези млади българи имат нужда от качествено българско образование.

            Считаме, че действията на Република Молдова за закриване на университета „Григорий Цамблак“ засяга пряко българския национален интерес, а именно опазването на културната идентичност на българите по света.

Във връзка с гореизложеното ние, общинските съветници в Общински съвет – Русе настояваме за следната национално отговорна позиция:

1. Българската държава да предприеме всички необходими действия и да съдейства за финализиране на процеса по превръщането на ТДУ „Григорий Цамблак“ във филиал на РУ „Ангел Кънчев“.

             Защитата на българска кауза в Молдова е от национален интерес, ключов за защитата на етническите българи и тяхното самосъзнание!

**Точка 57**

**К.л. № 913 Приемане на Правилник за изменение и допълнение на Правилника за организацията и дейността на обществения посредник на територията на Община Русе**

 **Г-н Иво Пазарджиев:** Те са две идентични точки. По тази първата вносител е господин Дяков. По време на постоянните комисии, понеже и аз имам такава точка, която е следващата внесена, бяхме говорили да се обедини материала. Тъй като няма такава процедура, нито по нашия Правилник, нито по АПК, по който върви нали предложенията за нормативните актове. С господин Дяков сме направили и в моето, и в неговото предложение необходимите корекции, които са, както и корекциите са приети на колегите от БСП. По моето предложение са те, около които се обединихме и смятаме, че в този вид Правилника може да бъде променен, така че ще да сега думата на господин Дяков той да си докладва предложението, което беше направено от него и коригирано. Има я корекцията качена на облака, неговата която той подписа и внесе в Деловодството на Общинския съвет, след което аз ще докладвам моето предложение и ще ги гласуваме двете по отделно, за да спазим процедурата.

 **Г-н Орлин Дяков:** Имате предложението ми. Знаете го, то е кратко. Добавяме само, това че има опция и за тайно гласуване, ако Общинския съвет реши. Поддържам го такова каквото съм го внесъл и променил.

 **Г-н Иво Пазарджиев:** Благодаря на господин Дяков. Неговото предложение всъщност касае да може да се гласува само за един кандидат. Това е в чл.8, ал.1. За да спазим процедурата по АПК, в срока за едномесечния срок от внасянето на материала и качването му на сайта на Общинския съвет, постъпиха становища от господин Мариян Димитров и по двете точки, така че Йоана Неделчева ще помоля да докладва и по двете точки за становищата на господин Димитров.

 **Г-жа Йоана Неделчева:** Уважаеми общински съветници, в законоустановения срок постъпи становище на господин Мариян Димитров относно изменение в чл. 8, ал.1 от Правилника, като той предлага чл.8, ал.1 да се добавят три изречения със следния текст: „За всеки от кандидатите се провежда отделно гласуване като общинските съветници поставят със син химикал отметка в бюлетината срещу само един от текстовете „За“, „Против“ или „Въздържал се“. Ако двама или повече кандидати са класирани на първо място с равен брой гласове, по-голям от 33 гласа, се провежда нов избор само между тях. Ако резултатът е отново равен и е по-голям от 33 гласа, се тегли жребий, за да се обяви един от тях за избран“. Вносителят не приема това предложение, със становище, че нагласата е да се проведе избор само за един кандидат за обществен посредник. В тази връзка няма как двама от кандидатите да съберат равен брой гласове, а именно 33, тъй като броя на общинските съветници в Общински съвет – Русе е 51. При равен резултат е невъзможно да се тегли жребий. Практиката е показала, че в аналогични случаи при равен резултат се провеждат нови избори. И другото предложение за изменение на господин Димитров е да се създаде нова алинея 3 със следното съдържание: „След неуспешно проведени две последователни процедури за избор на обществен посредник, на следващото си заседание Общинския съвет може да вземе ново решение за промяна определения от него състав на специално създадената за целта комисия.“ Тук вносителят също не приема предложението, тъй като думата „може“ внася неяснота относно самата процедура. Благодаря.

 **Г-н Иво Пазарджиев:** Благодаря на госпожа Неделчева. Заявки за изказване по точката? Няма. Режим на гласуване, моля. Предложението на Орлин Дяков, което той представи.

**КВОРУМ – 38. С 37 „за“, 0 „против“, 1 „въздържали се“ се прие**

**РЕШЕНИЕ № 1023**

На основание чл.21, ал.2, във връзка с чл.21а, ал.3 от ЗМСМА, Общински съвет – Русе реши:

 Приема Правилник за изменение и допълнение на Правилника за организацията и дейността на обществения посредник на територията на Община Русе, както следва:

§ 1. Чл.8, ал.1 се изменя така:

„Чл.8. (1) Общинският съвет – Русе дава възможност на допуснатите от комисията кандидати да изложат накратко концепциите си, след което избира обществения посредник с мнозинство 2/3 от общия брой на общинските съветници. Изборът се провежда с явно гласуване. По решение на Общинския съвет гласуването може да е тайно. Всеки общински съветник има право да гласува със „за“ за само за един от кандидатите“.

§ 2. Настоящият Правилник за изменение и допълнение на Правилника за организацията и дейността на обществения посредник на територията на Община Русе влиза в сила от момента на неговото приемане.

 **Г-н Иво Пазарджиев:** По следващите две точки съм вносител, ще помоля госпожа Кръстева да води.

**Точка 58**

**К.л. № 914 Приемане на Правилник за изменение и допълнение на Правилника за организацията и дейността на обществения посредник на територията на Община Русе**

 **Г-жа Наталия Кръстева:** Заповядайте.

**Г-н Иво Пазарджиев:** Да, благодаря Ви. След направените консултации и предложението на колегите от БСП. Първо, заявявам, че като вносител приемам направеното предложение, като има само една корекция, само секунда…Само една корекция, която смятам, че ще се съгласят. Тя е чисто техническа. Създава се нова алинея 2 със следния текст: „В случай на повече от един кандидат, когато при първото гласуване никой от тях не е събрал нужния брой гласове, до второ се допускат кандидатите получили двата най-високи резултата. Изборът се извършва по същия ред непосредствено след обявяване на резултатите от първото гласуване. Избран е кандидатът, получил, моето предложение е да бъде най-малко от 2/3 от общия брой на общинските съветници“, да не е повече от 2/3, а най-малко. Така че, госпожа Иванова, нали. Благодаря.

**Г-жа Наталия Кръстева:** Има процедура заявена за изказване. Госпожа Биляна Иванова, заповядайте. Накрая ще дадем думата на юриста на Общински съвет.

**Г-жа Биляна Иванова:** Благодаря за дадената дума. Благодаря, че приемате нашето предложение, което входирахме заедно с мотиви към него и приемаме предложението, което беше внесено от господин Пазарджиев за замяна на думата „повече“ с „най-много“.

 **Г-жа Наталия Кръстева:** Да, следващ заявил изказване, госпожа Росица Георгиева. Заповядайте.

**Г-жа Росица Георгиева:** Уважаеми господин Председател, уважаеми колеги. Аз и по комисии отново не разбирам, защо трябва да имаме тази алинея 3 със следното съдържание: „след неуспешно проведена повторна процедура за избор на обществен посредник, се взема ново решение за стартиране на процедура, определя се състав на специално създадената за целта комисия“. Имам следните съображения. Ако процедурата е неуспешно проведена, тя няма да е поради проблем в работата на комисията. Комисията няма да ги класира, тя само ще ги предложи. Защо губим ценно време някой непрекъснато да избира нова комисия. Извинявайте, ама кредита на доверие, който всеки един от нас дава в групата си за избор на участник и съответно комисията определя председател, аз мисля че този кредит на доверие ще се ползва от общинските съветници избрани в тази комисия през целия период, в който се извършва този подбор и процедурата по която тече. Не разбирам, защо комисията трябва да бъде сменена след неуспешно проведена процедура. Какво зависи процедурата от работата на комисията? Чух мнения на колеги, които са били и са, защото това е една работа, непрекъснато. Да, ама ние сме общински съветници и тук нашата роля е да вършим това в полза на града си, така че аз не смятам, че…Ами ако е така, нека не влиза този, който смята, че ще му тежи няколко пъти да участва в процедурата и да работи в тази комисия. Така че, аз съм против тази и ако не се приеме ще предложа разделно гласуване.

**Г-жа Наталия Кръстева:** Благодаря на госпожа Георгиева. Господин Иво Пазарджиев за реплика.

**Г-н Иво Пазарджиев /реплика/:** Уважаеми колеги, уважаема госпожо Георгиева. Първо, в практиката до момента има мисля че 5 или 6 процедури. След като приключи втората процедура, комисията е спирала да работи. Така беше и до момента, но това не беше ясно разписано в Правилника. Това стана ясно още предишния мандат. Аз лично бях председател на тази комисия, когато имахме две неуспешни процедури и тогава коментирахме на комисия ЗОРС дали трябва да продължим да правим процедури до откат. Коментара беше и практиката, която имаме до момента е, че с това процедурата се изчерпва. Трябва да се вземе решение за нова процедура, при която се избира нова комисия. Нормално е комисията да бъде в рамките на този мандат, защото ако комисията е вечна, може да стане така, че да отиде в следващия мандат, в който някой от комисията може да не е общински съветник вече. Другия мотив за това е, че наистина, забелязахме го и преди и то още при повторната процедура, когато се направят 5 или 6 заседания много трудно се събираше кворум от общинските съветници. Така че, явно се уморяват хората, когато има неуспешни процедури. По никакъв начин разбира се не може да се вмени на комисията, че е виновна за неуспешно проведената процедура. Тя има формална работа, която трябва да свърши по допустимост на кандидатите и да ги предложи на Общинския съвет. Там отговорност от страна на членовете няма, дали е успешна или неуспешна процедурата. Така че, за да бъде ясно каква е процедурата, трябва да го разпишем в Правилника. Ако разпишем в Правилника, че тази комисия заседава и прави процедури до края на мандата – добре, но в края на краищата трябва да има някакъв срок. Благодаря.

**Г-жа Наталия Кръстева:** Първо има втора реплика на госпожа Георгиева от господин Юрий Георгиев, и Вие заявихте дуплика. Така че, може би трябва да дадем дуплика на Росица Георгиева, след което... Господин Георгиев, заповядайте след госпожа Геоегиева.

**Г-н Юрий Георгиев:** По-скоро е становище по ограничението, което внасяте, от най-малко 2/3 от гласовете. Значи, това е предпоставка предварително за провал за избора. Който е спечелил 2/3 от гласовете или повече, той вече е избран. Балотажа се обезсмисля. Така че поправката трябва да бъде „на балотаж отиват двамата с най-голям брой гласове“, но без ограничение.

**Г-жа Наталия Кръстева:** Господин Георгиев, това предполагам не е реплика на госпожа Георгиева, ами е изказване.

**Г-н Юрий Георгиев:** Не, не. Просто бутона ми не работеше и…

**Г-жа Наталия Кръстева:** Разбрах, добре. Да, да. Значи, господин Георгиев се изказа, защото по същество не репликира госпожа Георгиева, по същество се изказа.

**Г-н Юрий Георгиев:** По същество, предлагам ограничението от 2/3 като най-малко изискуемо за балотаж да отпадне. На балотаж да отидат двамата с най-голям брой гласове без това ограничение. Благодаря.

**Г-жа Наталия Кръстева:** Редно е да го дадете в писмен вид, ако искате да се гласува. Ами, моля Ви само, запишете го на един лист, за да може да го подложим на гласуване. Госпожо Георгиева, заповядайте за дуплика.

**Г-жа Росица Георгиева /дуплика/:** Уважаеми господин Председател, аз…

**Г-жа Наталия Кръстева:** Моля да има тишина в залата, за да изслушваме колегите.

**Г-жа Росица Георгиева /дуплика/:** …много Ви се възхищавам на тълкуванието, което ми направихте по отношение на вечната комисия. Ами те всички комисии, които избираме в началото на мандата вечни ли са? Това е също една такава комисия, която като дойдат новите общински съветници, дори те да са 50 стари, пак ще има нов избор на това и мисля, че този довод е несъстоятелен. И тъй като в сега разписания Правилник казва, че комисията продължава до окончателен избор, аз предлагам това предложение да се гласува разделно.

**Г-жа Наталия Кръстева:** Колеги, много ви моля, тишина в залата, защото Росица Георгиева не се чува. Колеги в ляво. Господин Пазарджиев желае изказване. Господин Георгиев, ако желаете, напишете го на лист хартия, както е по Правилник. Ако иска да го гласуваме, госпожо Константинова.

**Г-н Иво Пазарджиев:** Първо да, по отношение на предложението на господин Георгиев. Предложението е за балотаж между двамата, които имат най-висок резултат. За да бъде избран който и да е наистина, той трябва да получи в нашия Общински съвет минимум 34 гласа, иначе това би противоречало на ЗМСМА и ще направи избора недействителен. Колкото до коментара на госпожа Георгиева за вечните комисии, това не е постоянна комисия, госпожо Георгиева. Специализирана комисия в рамките на един Правилник, която трябва свърши конкретна работа. Аз нямам нищо против, ако някой от вас формулира, че тази комисия продължава избора, нека да заседава цял мандат, но да го изчистим въпроса, защото той не е изчистен в Правилника в момента. И повечето от предложенията ми даже, които ги има и във връзка с дипломата, която трябва да се легализира по реда на българското законодателство са именно проблеми, които сме срещнали по време на предходни процедури. Затова съм ги предложил. Така че, ако някой колега има предложение да изменим нещо, аз нямам нищо против. Но нека да бъде внесено писмено по съответния ред.

**Г-жа Наталия Кръстева:** Заявих през системата изказване, така че ще стана да си го направя, след което ще продължа да водя. Уважаеми колеги, още на Председателски съвет заявих, че входирането на два отделни материала с конкретни неясноти по тях постфактум и разбирам днес за депозираните становища на господин Мариян Димитров. Очевидно материала не е изчистен и куца. Затова на Председателски съвет апелирах или си оттеглете, имаше процедура. Оттеглете си предложенията и двете страни, направете едно ново предложение, входирайте го, защото в момента разбиваме гласуването. На Орлин едно, Ваше друго, господин Председател, а госпожа Георгиева в изказването си, поне моя прочит на нейното изказване беше, че реално по решение на Общински съвет можем да решим да удължим мандата на тази комисия без да я сменяме, защото като представител на нашата група във всяка една такава комисия, бих казала, че всеки един от нас, от общинските съветници от различните политически сили, които сме били в тази работна комисия изключително отговорно и читаво сме си свършвали работата и сме присъствали на всяко едно заседание, така че не е пречка да се даде мандат за продължаване на работата на тази комисия без да се сменят членовете й. Поне аз така разбрах това изказване. Та, по същество предложението ми е оттеглете го този материал. Седнете с Орлин Дяков, направете едно работещо предложение и го внесете на следваща сесия.

**Г-жа Деница Иванова:** Благодаря на госпожа Кръстева. Първа заявена реплика на Иво Пазарджиев.

**Г-н Иво Пазарджиев /реплика/:** Уважаеми колеги, с господин Дяков седнахме в Понеделник, изчистихме двата материала и имахме съгласие двамата като вносители. Явно госпожа Кръстева не е разбрала какво, има неяснота за нея по този материал. Така че ще почна точка по точка да обяснявам за нея специално и за другите, ако има неразбрали. В чл.6, ал.3, т.4 се прави следното допълнение, добавя се изречение със следния текст: „в случай, че кандидата е завършил висшето си образование извън територията на Р България следва да представи удостоверение за признаване на придобито висше образование от НАЦИД“. Това означава, госпожо Кръстева, че ако някой е учил извън България, трябва да извърши съответната процедура в НАЦИД, да се легализира дипломата и да представи тази легализация на комисията. Това стана ли ясно? Мисля, че стана. За Харвард също важи, да. В чл. 7, ал. 3 израза „извършва класиране“ се заличава. До момента, уважаеми колеги, комисията извършваше класиране, което се обединихме около това, че е безсмислено тя да класира кандидатите, тъй като избора се извършва от Общинския съвет. Комисията извършва допускане, извършва събеседване, но няма защо да класира, Общинския съвет ги гласува кандидатите. Мисля, че стана ясно и това. Следващото, в чл. 8, ал. 1 се правят следните изменения и допълнения. Всъщност тази точка отпада, тъй като приехме предложението на господин Дяков и аз съм коректен и всъщност това го оттеглям, § 3 го оттеглям. В § 4, чл. 8 се правят следните допълнения и изменения. Създава се нова ал. 3 със следното съдържание: „След неуспешно проведена повторна процедура за избор на обществен посредник Общинският съвет взема ново решение за започване на процедура по чл. 6 и определя състава на специално създадената за целта комисия.“ Ето тук е момента, ако някой от колегите иска тази комисия да заседава целия мандат, да направи предложение за промяна, можем да го приемем не е проблем. Едва ли това ще бъде „препъни камъка“ на настоящите дебати. Следващото, че ал. 3, ал. 4, ал. 5, ал. 6 и ал. 7 се преномерират и стават ал. 4, ал. 5, ал. 6, ал. 7, ал. 8. Относно предложението на колегите от БСП, мисля че го споменах в експозето ми, но пак ще го преразкажа, за да бъде ясно за всички и най-вече за госпожа Кръстева. В случай, че на повече от един кандидат, когато на първо гласуване никой от тях не е събрал нужния брой гласове, до второ се допускат кандидатите получили двата най-високи резултата. Мисля, че е ясно какво означава това. Избора се извършва по същия ред непосредствено след обявяване на резултатите от първото гласуване. Избран е кандидатът получил най-малко 2/3 от общия брой на общинските съветници. Също мисля, че стана ясно. Това е предложението ми, колеги. Благодаря.

**Г-жа Деница Иванова:** Благодаря, господин Пазарджиев. Втора заявена реплика, Иван Иванов.

**Г-н Иван Костадинов Иванов /реплика/:** Уважаеми господин Председателю, уважаеми господин Кмете, уважаеми колеги общински съветници. Взимам реплика по повод на предложението на колегата за отлагане и за съществуването на неясноти. Аз мисля, че всичко е изчистено. Ние подкрепихме предложението на господин Дяков. Смятаме го за съвсем разумно. Подкрепяме предложението на Иво Пазарджиев. За нашето предложение само искам да подчертая, че това е просто един жест, облекчаване на процедурата и даване на възможност да завършим все пак успешно. При всичкото ни желание до сега това не се получава. Аз разбирам предложението на господин Пазарджиев, че в даден момент Общинския съвет трябва да вземе решение продължава ли с опитите да избира обществен посредник. Защото е напълно възможно в един момент Общинския съвет да реши, че няма да обявява нова процедура по една или друга причина. Както си спомняте в началото, колегите от ГЕРБ заявиха, че те смятат, че не трябва да бъде избран обществен посредник. Това е възможността Общинския съвет да вземе такова решение. А тука комисията да не се обижда изобщо, много добре си свършихте работата. Това беше вашата работа и тук няма в предложението нищо, което да казва „сменяме комисията, защото е неуспешен избора“.

**Г-жа Деница Иванова:** Благодаря, господин Иванов. Дуплика за госпожа Наталия Кръстева.

**Г-жа Наталия Кръстева /дуплика/:** Колеги, никога не е късно да станем за резил дори към края на заседанието на сесията на Общинския съвет. Господин Пазарджиев, с цялото ми уважение категорично се противопоставям на ироничния Ви тон. През настоящия мандат съм доказала изключителна диалогичност и подкрепа като Ваш заместник-председател във Вашата работа. Хората, които присъстват днес на сесия на Общинския съвет и които са членове на Председателския съвет, господин Иванов също беше, благодаря Ви за изказването, много добре помнят какво казах на Председателски съвет. Това че сте се разбрал с господин Дяков, какво сте променили, в крайна сметка предложението следваше да е едно. Моето изказване предното беше в унисон с изказването на госпожа Росица Георгиева, не че има нужда от адвокатстване, но аз казах какъв е и моя прочит. Реално това предложение, Вие обезсмисляте и обиждате работата на работната група. Има общински съветници, които достатъчно съвестно подхождат към всеки един наш ангажимент. Ще ви помоля от тази трибуна, за последен път да бъдете арогантни и намекващи в изказванията си определени имена. Спазвайте добрия тон.

**Г-жа Деница Иванова:** Благодаря на госпожа Кръстева. Следващо заявено изказване Тодор Койнов (отговаря от зала). Добре, господин Койнов. Господин Иво Пазарджиев лично обяснение. Процедура за господин Йовчо Смилов.

**Г-н Йовчо Смилов:** Благодаря. Уважаеми господин Председател, уважаеми господин Кмет, колеги. Внасям процедура за прекратяване на дебатите и да гласуваме точката.

**Г-жа Деница Иванова:** Благодаря на господин Йовчо Смилов. Подлагам на гласуване. Госпожа Йоана Неделчева.

**Г-жа Йоана Неделчева:** Уважаеми общински съветници, в законоустановения срок по чл. 26 от Закона за нормативните актове, постъпи становище от господин Мариян Димитров. Съдържанието е същото, както по предложението на господин Орлин Дяков. Искате ли да го изчета отново? Така, само да конкретизирам, че вносителят отново отхвърля становището на господин Мариян Димитров със същите мотиви. Благодаря.

**Г-жа Деница Иванова:** Благодаря на госпожа Неделчева за уточнението. Сега, процедурата на господин Йовчо Смилов за прекратяване на дебати. Моля, режим на гласуване. Режим на гласуване, да.

**КВОРУМ – 37. С 36 „за“, 0 „против“, 1 „въздържали се“ се прие процедурното предложение.**

 **Г-жа Деница Иванова:** Гласуваме материала като цяло с направените корекции по него. Гласуваме предложението като цяло. Режим на гласуване, моля.

**КВОРУМ – 39. С 37 „за“, 0 „против“, 2 „въздържали се“ се прие**

**РЕШЕНИЕ № 1024**

На основание чл.21, ал.2, във връзка с чл.21а, ал.3 от ЗМСМА Общински съвет – Русе реши:

 Приема Правилник за изменение и допълнение на Правилника за организацията и дейността на обществения посредник на територията на Община Русе, както следва:

**§ 1**. В чл. 6, ал. 3, т.4 се прави следното допълнение**:**

Добавя се ново изречение със следния текст: „В случай, че кандидатът е завършил висшето си образование извън територията на Република България, следва да представи удостоверение за признаване на придобито висше образование в чужбина от НАЦИД“.

**§ 2.** Вчл. 7, ал. 3 изразът „извършва класиране и“ се заличава.

**§ 3**. В чл.8 се правят следните допълнения и изменения:

1. Създава се нова алинея 2 със следния текст:

„ал. 2 В случай на повече от един кандидат, когато при първото гласуване никой от тях не е събрал нужния брой гласове, до второ се допускат кандидатите получили двата най-високи резултата. Изборът се извършва по същия ред непосредствено след обявяване на резултатите от първото гласуване. Избран е кандидатът, получил най-малко 2/3 от общия брой на общинските съветници“;

1. Сегашната алинея 2 се преномерира и става ал. 3;
2. Създава се нова алинея 4 със следния текст:

„ал. 4 След неуспешно проведена повторна процедура за избор на обществен посредник Общинският съвет взема ново решение за започване на процедура по чл. 6 и определя състава на специално създадената за целта комисия.“

1. ал. 4, ал. 5, ал. 6, ал.7 и ал. 8 се преномерират и стават ал.5, ал.6, ал.7, ал. 8, ал. 9.

**§ 4 Преходни и заключителни разпоредби**

Настоящият правилник за изменение и допълнение на Правилника за организацията и дейността на обществения посредник на територията на Община Русе влиза в сила от момента на неговото приемане с Решение № 1024 по Протокол № 36 от 14.07.2022 г. на Общински съвет – Русе.

 **Г-жа Деница Иванова:** Лично обяснение за господин Иво Пазарджиев.

**Г-н Иво Пазарджиев:** Уважаеми колеги, взимам думата за лично обяснение по повод опитите за внушение на госпожа Кръстева за това, че имало арогантно говорене към някого. Не, няма арогантно говорене. Наистина това Вие маниер на поведение в този мандат да създавате внушение и да набеждавате хора за арогантно говорене, други ги набеждавате, че нападат жени. Едва ли някой продължава да Ви обръща внимание на този тип говорене на Вас, но съм длъжен да защитя моята позиция, както и това, което не съм направил, но внушавате, че съм обидил цяла една комисия за работата й. Няма как да обиждам комисията, която си е свършила работата. Няма как да обиждам някой. Ами да си представим, че няма нито един кандидат. Тогава комисията ли пак ще е виновна за това, че не е избран кандидат? Благодаря ви.

**Г-жа Деница Иванова:** Благодаря на господин Пазарджиев.

**Точка 59**

**К.л. № 949 Отчет за дейността на Общински съвет – Русе и неговите комисии за периода януари 2022 г. – юни 2022 г.**

 **Г-жа Деница Иванова:** Господин Пазарджиев докладва.

 **Г-н Иво Пазарджиев:** Уважаеми дами и господа общински съветници, в качеството си на Председател на Общинския съвет представям на вашето внимание Отчет за дейността на Общински съвет – Русе и неговите комисии за периода януари 2022 г. – юни 2022 г. Настоящия отчет сте запознати с него. Считам, че той е в по-различен вид от досегашния и това доколкото знам по комисии е изказано положително становище от всички представители на групи. Благодаря на председателите на всички постоянни комисии за добрата работа на постоянните комисии. Проведени са заседания, които действително се изчистват въпросите, задават се въпроси към общинската администрация. Имате представен анализ на решенията, които сме взели. Колко са от „Общинска собственост“, „Хуманитарни дейности“, ПУП, участие в проекти. Благодаря на заместник-председателите, на госпожа Деница Иванова и на госпожа Кръстева за добрата работа, която имаме взаимно. И въпреки искрите, които припламнаха в днешния ден, никога не съм забележки към работата на госпожа Кръстева като заместник-председател, което тя каза малко по-рано, дори напротив – винаги съм казвал, че въпреки политическите различия работим добре като екип, продължавам да го твърдя и в момента. Както знаете, проведохме съвместно заседание с Общинския съвет на Гюргево, което се надяваме да стане традиционно. Уговорката е следващото заседание е да се проведе на територията на Румънската държава. Участваме в различни форуми като Националното сдружение на общините, Националната асоциация на председатели на общински съвети, където считам, че също имаме активно участие. Не на последно място наистина искам да благодаря, не защото днес стана някакво напрежение, но Комисията по КОНПИ за разлика от други градове, аз го казах и на заседанието на комисията, казвам го и сега, за разлика от други градове където си вършат работата изключително формално, при нас не се допуска да има нередовни общински съветници, кметове. Комисията им осигурява наистина едно добро взаимодействие между съветниците и нея и им помага при наистина сложното попълване на декларациите. Ако има предложения, препоръки към работата на администрацията на Общинския съвет съм готов да ги коментираме. Благодаря ви.

 **Г-жа Деница Иванова:** Благодаря на господин Пазарджиев. Не виждам заявки за изказвания по точката. А, тя е за информация.

**Точка 60**

**К.л. № 964 Създаване на работна група**

 **Г-н Иво Пазарджиев:** Господин Деян Недков е вносител.

 **Г-н Деян Недков:** Благодаря, господин Председател, Господин Кмет, госпожи и господа заместник-кметове, колеги. С нас се свързаха представители на таксиметровия бранш и получихме много оплаквания относно таксиметровите стоянки, техния брой, означението, броя на местата на самите стоянки в централната част на града и други части, нали в кварталите, ежедневната експлоатация и в тази връзка предлагам създаването на работна група, която да актуализира местата и броя, както и обозначението с пътни знаци на таксиметровите стоянки. С цел ефективната работа на тази работна група съм предложил в нея да има по един общински съветник от всяка група, като съм оставил празно място всяка група да си даде по един представител. Димитър Недев като ресорен заместник-кмет, Кремена Минева като Началник отдел „Транспорт“ и трима представители на таксиметровия бранш – Даниел Донев на Точните таксита, Пламен Радев на Грийн такси, Теодор Миланов на Такси Старс. Искам да допълня днес като единадесети член Явор, само секунда да кажа правилно името, Явор Маршаков от Такси 6. Благодаря ви.

 **Г-н Иво Пазарджиев:** Благодаря на господин Недков. Господин Димитър Недев, заповядайте.

 **Г-н Димитър Недев:** Уважаеми господин Председател, уважаеми общински съветници, господин Недков. Аз изразих мнението на администрацията и на комисиите. До този момент към общинска администрация няма внесени жалби, сигнали, предложения относно точките и броя на местата в точките за престой на таксиметрови автомобили. Към настоящия момент, към дата 03.07.2022 година, има регистрирани 550 таксита, които престояват и изчакват клиенти на 217 точки. За ваше сведение 2017 година броя на такситата е бил 750 и пак точките са били 217 и са стигали. Освен това Община Русе е възложила разработването на генерален план за организация на движението и чета дословно заданието. При разработването на проектните решения да се отразят, ще прескоча няколко подточки, местоположението. В това число брой места таксиметрови стоянки утвърдени с Решение на Общински съвет – Русе. Да се направи анализ и обследване на съществуващото положение и да се дадат предложения за закриване на неизползваемите за разкриване на нови подходящи места. При разработването на проектните решения за подобряване на схемата на таксиметровите стоянки да се съобрази изграждането на джобове или уширения навсякъде където е възможно. Т.е. ние сме предвидили в разработвания генерален план, който трябва да бъде приет в рамките на тази година, преди това трябва да има обществено обсъждане, точно да се направи един анализ на съществуващите стоянки, да се направи преди това едно обследване, което се извършва с технически средства, след което целия генерален план да бъде внесен за обсъждане, да стои на страницата на Общински съвет…

 **Г-н Иво Пазарджиев:** Моля, това движение в залата да спре.

 **Г-н Димитър Недев:** …и всеки, който желае може да си внесе предложенията своевременно, защото в момента на 46 точки няма нито едно постъпило искане да бъде премахната някоя точка или да бъде коригиран броя на таксиметровите автомобили. Това което трябва да се знае с всяка една проекция броя на таксиметровите автомобили, които ще престояват на дадена точка, означава намаляване броя на паркоместата. И когато искаме да увеличаваме броя на таксиметровите автомобили, т.е. на стоянките за таксиметрови автомобили, ние трябва да допитаме и живущите в района, тъй като при нас идваха няколко пъти живущи на ул. „Петко Д. Петков“ недоволни от факта, че таксиметровите автомобили не престояват на определеното място, а стоят по улица „Петко Д. Петков“.

 **Г-н Иво Пазарджиев:** Да, господин Недев, по-кратко ако може.

 **Г-н Димитър Недев:** „Асен Златаров“ или „Георги Раковски“?

 **Г-н Иво Пазарджиев:** Моля, без изказвания от място.

 **Г-н Димитър Недев:** Т.е., смятам, че е нецелесъобразно създаването на такава една работна група, а всякакви такива предложения могат да се внесат и да се предадат на фирмата, която изготвя генералния план за организация на движението. Освен това сме в 21 век и да не кажа, над 90%, може би процента е по-голям, си заявяват такси по телефон или чрез компютър. Благодаря ви.

 **Г-н Иво Пазарджиев:** Благодаря. Добре. В такъв случай, господин Недев, разбирам че не желаете да бъдете председател на тази работна група? Да, да, да. Все пак да го изчистим, няма проблем.

 **Г-н Димитър Недев:** Аз смятам, че няма как да бъда, тъй като от една страна тук господин Недков иска аз да съм председател, от друга страна пък аз съм в екипа, който ще приеме генералния план за…

**Г-н Иво Пазарджиев:** Добре. С оглед на това исках да изчистим. Първо изказване за Иван Костадинов Иванов, след него Асен Даскалов, след него Елеонора Николова.

**Г-н Иван Костадинов Иванов:** Уважаеми господин Председател, уважаеми господин Кмет и уважаеми колеги общински съветници. Какво предлага колегата Недков. Да създадем работна група, която е доста според мен дебалансирана откъм липсата на специалисти. Не обиждам никого, ни тримата представители на таксиметровите фирми не са специалисти по организация и безопасност на движение. Тед са специалисти в тяхната си област и имат отношение. Петимата или четиримата, не разбрах последно общински съветника, не знам дали има толкова специалисти в Общинския съвет. Говоря за специалисти по безопасност и организация на движението. Господин Недев знам, че е такъв специалист, учил го е това и толкова. Какво ще направи тази работна група? Ще обсъди поставената й задача. В определен срок ще внесе предложение в Русе колко стоянки да има с по колко места. А бе тя цялата тази работа е обърната. Какво означава да работят по проекта за генералния план за организация и безопасност на движение, фирма която е спечелила обществена поръчка. Тя ще направи замерванията на пътникопотока, по техните си научни начини ще ни предложи генерален план и в това число колко да бъдат стоянките в Русе. Това е абсолютно обърнато. Ние ще им кажем вие може да си мерите, да си пишете някои работи, обаче Общинския съвет взе решение, което една работна група предложи стоянките в Русе ще бъдат там и там с по толкова места. Или на КОБД, която е специализиран орган ще им кажем, вие може да се занимавате с това, само че Общинския съвет взе друго решение. И аз, моля Ви, господин Недев, канете господин Недков на заседанията на комисията, Той явно има интерес от това и може да направи там в тази комисия своите предложения. Теорията за организация и управление вземане на решение е обърната с главата надолу. Предлагам господин Недков, да си оттеглите предложението или ако не го направите, то да не получи подкрепата на Общинския съвет. Благодаря ви.

**Г-н Иво Пазарджиев:** Благодаря на господин Иванов. Господин Асен Даскалов.

**Г-н Асен Даскалов:** Благодаря, господин Председател. В група „Патриотите ВМРО“ обсъдихме предложението на колегата Недков, което доколкото разбирам е на база проведени срещи между него и представители на таксиметровия бранш в града. От друга страна господин Недев ни информира, че нали има избран изпълнител и се работи по изграждане на генерален план. Аз не виждам какво едното пречи на другото, тъй като работната група ще анализира съществуващите стоянки за таксиметрови превозни средства, ще излезе с някакъв доклад, отчет за работата си, който дори не е задължително според мен да бъде приет от Общински съвет, може да бъде предоставен на фирмата, която подготвя генералния план, но нека да чуем мнението на тези наши съграждани, които в крайна сметка се занимават по занятие с таксиметров превоз, а това че не са се обърнали към Община Русе не означава, че не може да създадем работна група. Все пак могат и към всеки един от нас като общински съветници и ние да внесем това, което искат, така че група „Патриотите ВМРО“ ще подкрепим предложението. Предлагам и Луиза Попова за член на групата. Благодаря.

**Г-н Иво Пазарджиев:** Благодаря. Госпожа Елеонора Николова. Момент. Реплика на господин Йовчо Смилов първо. Извинявайте, госпожо Николова.

**Г-н Йовчо Смилов /реплика/:** Уважаеми господин Председател, уважаеми господин Кмет, колеги. Все пак добре е да слушаме това, което говорят преждеговорещите. Аз внимателно слушах господин Недев, внимателно слушах господин Недков, внимателно слушах господин Иванов. Затова не съм съгласен с Вашето изказване, господин Председател на групата на ВМРО. Пак се връщам на момента. Дори да приемем, че това което казвате е добро. Къде е експертизата? И от тука просто си създаваме някаква работа.

**Г-н Иво Пазарджиев:** Дуплика за Асен Даскалов.

**Г-н Асен Даскалов /дуплика/:** Благодаря, господин Председател. Господин Смилов, аз много добре слушах колегите, които се изказаха преди мен и заместник-кмета Недев. Неслучайно той е предложен за председател на тази работна група. Началника на Отдел „Транспорт“, нали може да й сбъркам името как е към Община Русе, така че мисля, че има достатъчно специалисти, а и нека да чуем. Госпожа Минева, знам господин Недев.

**Г-н Иво Пазарджиев:** Моля, не влизайте в диалогов режим.

**Г-н Асен Даскалов /дуплика/:** И ако обичате спазвайте Правилника.

**Г-н Иво Пазарджиев:** Продължете си изказването.

**Г-н Асен Даскалов /дуплика/:** Така че, това решение сме взели, така ще го гласуваме. Благодаря за забележката, но наистина слушам. Ще си водя и записки.

**Г-н Иво Пазарджиев:** Благодаря на господин Даскалов. Госпожа Елеонора Николова.

**Г-жа Елеонора Николова:** Уважаеми госпожи и господа, аз искам да ви уведомя, че не само господин Недков се е срещнал с таксиметрови шофьори. Те се обърнаха към нашата група и ни посетиха по време на обсъждане на точките за сесията, така че те изразиха едно колективно безпокойство, недоволство от начина по който е организирана тяхната работа. Аз не виждам нищо лошо в това общински съветници заедно с представителите на администрацията да изслушат хората. Това са не малко мъже и както знаете дълго време таксиметровата служба, таксиметровата професия всъщност се превръща в място за убежище за много мъже, включително и с висше образование, които в тези дълги и много тежки години на преход остават без работа. Това е една сериозна група от мъже, които имат своята експертиза и които искат точно с Общинския съвет да споделят своите проблеми. Аз не виждам причина да им отказваме това. Да, действително изработва се план, изработва се проект. В края на краищата няма нищо лошо работата на тази група да бъде отнесена именно към специалистите, които са спечелили обществената поръчка, които да съобразят и становището на гражданите. Господин Недев си противоречи. Той каза от една страна, че нямало никакви сигнали до общината, от друга страна каза, че имало оплаквания от живущите на няколко улици, което значи, че проблема е наличен. Наличен е както за хората, където се ситуират тези места за спиране, така и за самите таксиметрови шофьори, които сами не могат да регулират своята дейност. Нека да не забравяме, че тези хора плащат патентен данък и той влиза в общината. Т.е. като им прибираме парите, ние по някакъв начин сме задължени да ги изслушаме тези хора. Сега ние какво им казваме? Ние тук знаем всичко, ние можем всичко в администрацията и затова не желаем да слушаме тези хора. Ами аз искам да кажа на уважавания колега, който твърди, че ние не можем да се занимаваме с този проблем, защото сме некомпетентни. Ми тогава как решаваме въпроса за ОУП и други неща, които са чисто и много по-сложни като професионално предизвикателство отколкото безопасността и устройството на пътищата. Колкото повече специалисти се включат, колкото повече мнения се сключат, колкото повече зреещи конфликти се тушират с това Общинския съвет става полезен на своите съграждани. В края на краищата, ние не представляваме тук професионални гилдии, ние представляваме гражданите, които са ни изпратили тук. И аз така подкрепям становището на господин Даскалов, което беше в същата посока. Благодаря ви.

**Г-н Иво Пазарджиев:** Благодаря, госпожо Николова. Господин Пенчо Милков за изказване. Добре. Господин Иван Иванов за реплика на госпожа Николова. Заповядайте. Хубаво е, че господин Иванов алармира на време.

**Г-н Иван Костадинов Иванов /реплика/:** Уважаема госпожо Николова, моята реплика е по-скоро да изрази учудване, че Вие като бивш управленец кмет на Община Русе заемате такава позиция, след като много добре знаете, че под Ваше ръководство специализираните органи каквато е КОБД и е обсъждала всички въпроси. Ако е имало написано оплакване и предложение към Вас, Вие сте го отнасяли към тази комисия и аз нямам никакъв спомен да сте предлагали във Вашия мандат създаване на работна група от общински съветници за обсъждане на някакъв конкретен такъв проблем. Благодаря ви.

**Г-н Иво Пазарджиев:** Благодаря. Дуплика за госпожа Николова.

**Г-жа Елеонора Николова /дуплика/:** Уважаеми господин Иванов, едва ли е нужно да занимаваме аудиторията със спомен от преди 20 години. Това което искам да кажа е, че аз като кмет съм се срещала с групите шофьори от различни таксиметрови превози и именно поради тяхното настояване тогава се случи този масов мащабен ремонт на улиците на Русе, защото хората си пукаха гумите. Винаги съм била отворена към хората и към общинските съветници разбира се. Не мога да си спомня с подробности преди 20 години за кои работни групи съм пледирала, но във всички случаи съм ги подкрепяла. Благодаря ви.

**Г-н Иво Пазарджиев:** Благодаря на госпожа Николова. Господин Кмета. Заповядайте, господин Кмет.

**Г-н Пенчо Милков:** Уважаеми господин Председател, уважаеми колеги, господин Недков. Като общински съветник и като бивш народен представител никога не мога да бъда против желанието на съветник да сформира работна група и да заеме позиция, да събере данни по даден проблем. Винаги и аз съм предлагал такива в двата колективни органа, в които съм бил. При вземане на Вашето решение днес ви моля да съобразите следните мои съображения и предложения. Действително организацията на движението не е била организирана пълномащабно и цялостно според мен от годините на плановия период. С това, което се опитваме да направим, с генералния план за организация на движението е вече не по преценка на кмет или заместник-кмет на когото му се иска или на предложение на европейски орган да обръщаме движение на улици, а това да става в резултат на емпирично изследване на трафика. Това е много важно. Първо да преброим трафика на всяка една улица, за да имате вие и ние и всички русенци ясна представа какъв е първо проблема. Преди да пристъпим към решение. Моите аргументи по това предложение са по отношение времето, в което то се прави и предметния му обхват. Когато се съберат емпирични данни от фирмата изпълнител, вие съветниците събрани в работна група имате абсолютното основание и право да вземете отношение, дори да наложите с решение на фирмата и на общинска администрация организацията на движението. Нека към момента дори и да се съберете да имате предвид обаче, че работна група само по предмета „таксиметров превоз“, аз ще ви кажа, че ако ръководителите на фирми често пъти работят с ефир, кмета се среща на стоянките с хората. Аз се спирам докато пият кафе и говоря с тях, в резултат на което се променят стоянки, слагат тоалетни и нови знаци. Така че комуникация има и то там при тях, не в зала и не със собственици на ефири, а със собственици на таксита, което е много важно и различно. Вие го знаете. Така че започвайки да работите в тази насока, сформирайки явно тази работна група, имайте предвид че такава сигурно тогава трябва да има и за обществения превоз и за личния превоз. Трябва да има работна група и за живущите, защото когато решавате въпроса на таксиметровия превоз, ето възниква точно на „Петко Д. Петков“ с живущите и работната група не може да бъде за задоволяване на един интерес, когато има конфликтна ситуация. Конфликтната ситуация е абсолютно нормална в обществената сфера. Но тук ви предлагам или работната група да е изцяло по организацията на движението, ако ще я правите и тя да стъпи на емпири1ните данни, които ще се съберат от фирмата, когато бъдат събрани, за да вземете правдиви решения, иначе ще са емоционални и лични. Затова казах – времето и предметния обхват. Това е, което исках да добавя. Решението е на Общинския съвет. Нито един съветник, нито един таксиметров собственик на фирма не му е отказан прием в администрацията да се отвори да се вземе предвид. Ако има към момента конкретни проблеми, които са ви известни, се обръщам към вас и ви моля да ги направите достояние на нас да вземем бързи решения, не да се чака работната група. Това ми бяха съображенията и вее в знак може би и леко на шега, искам да благодаря на господин Недев, че каза думата „извинявай“. Една от трите трудни думи, защото когато аз бях съветник и ме суфлираха никой не се извиняваше. Браво, Митко.

**Г-н Иво Пазарджиев:** Благодаря на Кмета. Други изказвания по точката? Добре. Предложение за…Добре, в такъв случай, има ли други предложения за състав на работната група? Господин Даскалов ми каза, че заменя Луиза Попова с Владо Владов. До момента има шест членове – Явор Маршаков, Даниел Донев, Пламен Радев, Теодор Миланов, Деян Недков, Владо Владов. Аз предлагам в такъв случай господин Деян Недков да бъде председател на работната група след като нали…Стоян Христов от ГЕРБ. Има ли други предложения за състав на работната група? Добре, няма други предложения от групите. Аз предлагам в такъв случай да оставим и две отворени позиции за представители на общинската администрация, които ще бъдат допълнително определени от кмета на Община Русе като ръководител на администрацията. Така че моето предложение за работна група в състав от 9 души с председател Деян Недков и две отворени места, които да бъдат допълнени евентуално при приемане на предложението с писмо от кмета. Има ли други предложения? Няма. Гласуваме предложението така.

**КВОРУМ – 37. С 26 „за“, 6 „против“, 5 „въздържали се“ се прие**

**РЕШЕНИЕ № 1025**

На основание чл. 21, ал. 1, т. 23 от ЗМСМА, във връзка с чл. 20, ал. 2 и 3 от Правилника за организацията и дейността на Общински съвет – Русе, неговите комисии и взаимодействието му с общинската администрация, Общински съвет – Русе реши:

1. Създава работна група, която да актуализира местата и броя, както и обозначението с пътни знаци на таксиметровите стоянки в следния състав:

1. Ръководител: Деян Недков – общински съветник;

Членове:

1. Владо Владов - общински съветник;
2. Стоян Христов - общински съветник;
3. Даниел Донев – представител на „Точните таксита“ – Русе;
4. Пламен Радев – представител на „Грийн такси“ – Русе;
5. Теодор Миланов – представител на „Таксистарс“ – Русе;
6. Явор Маршаков- представител на „Такси шест“
7. Двама представителя на Община Русе;

2. При изпълнение на поставената задача работната група провежда заседания, свикани от нейния ръководител. Заседанията са редовни, ако на тях присъстват повече от половината членове на работната група. Споровете се решават с гласуване, а решенията се вземат с мнозинство от ½ от присъстващите на заседанието.

 **Г-н Иво Пазарджиев:** Само нека да мине следващата госпожа Кръстева да води.

**Точка 61**

**Приемане на график за заседанията на Общински съвет – Русе за периода от месец септември до месец декември 2022 г.**

 **Г-жа Наталия Кръстева:** Заповядайте, господин Пазарджиев за водене.

**Г-н Иво Пазарджиев:** Уважаеми дами и господа, предлагам дати за провеждане на заседанията за периода месец септември до месец декември 2022 г., както следва: 13.09, 13.10, 17.11, 13.12. Първата и четвъртата дата не са в четвъртъците, както обикновено, но първата е с оглед приемане на маломерните паралелки в учебните заведения преди началото на учебната година, а последната е с оглед предстоящите коледни и новогодишни празници да се изтегли малко по-напред, за да има време администрацията да си свърши работата. Да, разбира се. Повтарям датите 13.09, 13.10, 17.11, 13.12. Благодаря.

**Г-жа Наталия Кръстева:** Има ли заявки за изказвания? Не виждам такива. Колеги, гласуваме Точка 61 от дневния ред Приемане на график за заседанията на Общински съвет – Русе за периода от месец септември до месец декември 2022 г., така както господин Пазарджиев ги изчете. Моля процедура на гласуване.

**КВОРУМ – 36. С 36 „за“, 0 „против“, 0 „въздържали се“ се прие**

**РЕШЕНИЕ № 1026**

 На основание чл.57, ал. 2 от ПОДОбС, общинският съвет реши:

 Утвърждава дати за провеждане на заседанията на ОбС – Русе за периода от месец септември до месец декември 2022 г., както следва:

* + 13.09.2022 г.
	+ 13.10.2022 г.
	+ 17.11.2022 г.
	+ 13.12.2022 г.

 **Г-н Иво Пазарджиев:** Уважаеми колеги, обявявам един час почивка. Моля всички съветници да бъдат по местата си в 14 (шум от зала). Има доста питания. Процедура за господин Дяков.

 **Г-н Орлин Дяков:** Уважаеми колеги, реакцията беше ясна. Да удължим работното време, мисля че ще успеем. Да не губим кворум, както тука казват колеги. Мисля, че ще успеем по-кратко да завършим сесията. Това ми е процедурното предложение да продължим сесията до завършване на дневния ред. Благодаря.

 **Г-н Иво Пазарджиев:** Гласуваме процедурното предложение на господин Дяков. Имаме, сега ще ви кажа колко. Едно питане от Траян Тотев, едно от Наталия Кръстева. Гласуваме процедурното предложение.

**КВОРУМ – 34. С 32 „за“, 0 „против“, 2 „въздържали се“ се прие процедурното предложение.**

**Точка 62**

**Питания**

 **Г-н Иво Пазарджиев:** Първото питане е от господин Траян Тотев. Заповядайте.

 **Г-н Траян Тотев:** Изчаквам само да заредят снимките на екрана във връзка с питането да видите за какво става въпрос. Настоящото питане е в следствие на желанието на родители в Русе да използват пълноценно и безопасно…

 **Г-н Иво Пазарджиев:** Господин Тотев, изчакайте да спре движението в залата, защото гласувахме да сме без почивка, но видимо някои колеги излизат от залата.

 **Г-н Траян Тотев:** А то има и изказвания от граждани, които също трябва да бъдат чути.

 **Г-н Иво Пазарджиев:** Господин Тотев, заповядайте.

**Г-н Траян Тотев:** Благодаря Ви. Настоящото питане е в следствие на желанието на родители в Русе да използват пълноценно и безопасно детската площадка разположена западно от Пантеона на възрожденците. В централната част на гр. Русе от близо месец детската площадка пред Пантеона стои разкопана заради ремонтни дейности извършвани от ТЕЦ–Русе, което видно от приложените снимки е сериозна предпоставка за инциденти. В тази връзка моите въпроси към Вас, господин Кмете са следните:

1. Кога ТЕЦ–Русе са уведомили Община Русе за извършваните ремонтни дейности от тях?

2. Кога е датата за край на ремонтните дейности?

3. Има ли нарушена процедура от страна на ТЕЦ–Русе?

Благодаря Ви.

 **Г-н Иво Пазарджиев:** Благодаря, господин Тотев. Госпожа Магдалина Илиева за отговор, заповядайте.

 **Г-жа Магдалина Илиева:** Уважаеми господин Тотев, ще бъда кратка с конкретни отговори на Вашите въпроси.

1. *Кога ТЕЦ-Русе са уведомили Община Русе за извършваните ремонтни дейности от тях?*

По официалната електронна поща на Кмета на Община Русе е постъпило Уведомление с от 13.06.2022 г. от „Топлофикация Русе“ АД, относно възникнала повреда на разпределител топлопровод, канално полагане на пл. „Възрожденски“.

1. *Кога е датата за край на ремонтните дейности?*

С писмо от 17.06.2022 г., Зам.-кметът по „Устройство на територията“ е указал 7-дневен срок за възстановяване на нарушените настилки, считано от датата на получаване на писмото. Същото е получено на 22.06.2022 г., съгласно обратна разписка. Видно от изложеното, крайният срок за възстановяване на настилките е 29.06.2022 г.

1. *Има ли нарушена процедура от страна на ТЕЦ-Русе?*

Съгласно чл. 6, ал. 2 и ал. 3 от Наредба №27 за условията и реда за извършване на възстановителни работи при изграждане или отстраняване на повреди на елементи на техническата инфраструктура на Общински съвет, експлоатационното дружество следва незабавно да уведоми общинската администрация след извършване на необходимите възстановителни работи, с цел извършване на оглед от страна на служители на Община Русе и изготвяне на констативен протокол, в който се описва състоянието на възстановения участък и околното пространство. След проведен разговор с представител на „Топлофикация Русе“, е установено, че са възстановени само тревните площи около детската площадка. Към настоящия момент не е постъпвало уведомление на основание горецитираната Наредба. Във връзка с гореизложеното, ще бъде извършена допълнителна проверка на място,(тя вече е извършена), като при установяване на дефекти в изпълнявания участък и/или разположени в непосредствена близост до него, имоти публична или частна собственост, същите се описват в констативния протокол, който незабавно се изпраща на изпълнителя на СМР в указания срок за отстраняване на констатираните дефекти и/или ще се пристъпи към административно-наказателните разпоредби на Наредба №27.

 **Г-н Иво Пазарджиев:** Благодаря. За становище или за два уточняващи въпроса.

 **Г-н Траян Тотев:** Благодаря на общинска администрация за взетото отношение. Радвам се, че ще бъде решен проблема и нарушителите ще бъдат санкционирани. Благодаря.

 **Г-н Иво Пазарджиев:** Благодаря на господин Тотев. Следващото питане госпожа Наталия Кръстева. Заповядайте.

 **Г-жа Наталия Кръстева:** Ще се помъча много бързо са изчета питането. Питането е от мен в качеството ми на общински съветник относно финансово неизгодни договори за доставка на горива сключени от Община Русе като в същото акцентирам, че нееднократно бях търсена още март месец от Фирма „Милков 63“ ЕООД в качеството му на лицензиран борсов представител. На срещата ми бяха предоставени борсови документи по сключени договори от Община Русе за 2022 г., които касаят доставки на горива за нуждите на Община Русе. Като по същество се касае за следното. Във връзка с подновяване на борсовите договори през 2021г. за доставка на горива за Община Русе, фирма „Милков 63“ е провела разговори с представители на Община Русе. В резултат на това същия в качеството на член на НСБ- АД, е представил оферта за възлагане на борсово представителство. Като на 09.11.2021 г. на профила на купувача – Община Русе в регистъра на Агенцията за обществените поръчки е обявена процедура – Доставка на горива за нуждите на Община Русе по обособени позиции, с начин на възлагане – Договаряне без предварително обявление, с прогнозна стойност 1 840 283 лева. Предоставени бяха и изнесени бяха твърдения от „МИЛКОВ 63“ ЕООД, от които е видно, че два месеца по-рано на 13.09.2021 г. между Община Русе, представлявана от господин Милков като Кмет и „МИЛКОВ 63“ ЕООД, в качеството му на член на “НАЦИОНАЛНА СТОКОВА БОРСА“ АД е сключен Договор за възлагане на борсово представителство. Цитиран е кой е договора. Предмета на същия е бил сключването на борсови сесии на „НАЦИОНАЛНА СТОКОВА БОРСА” АД, сделки за покупко- продажба на стоки, възложени му от Общината с двустранно съгласувани поръчки - спецификации. Като в чл. 7, т.7.3. е договорено, че Общината се задължава в срока на действие на същия договор, съгласно цитиран член, да не възлага на други борсови членове изпълнението на поръчки - спецификации на стоки. Като в отделен член от договора е договорено, че за неизпълнение на задълженията общината ще дължи неустойка в размер на 1% от стойността на възложената спецификация. След подписването на договора с въпросната фирма „Милков 63“ ЕООД такива поръчки-спецификации спрямо него не са отправени. Като декември месец 2021 година след проведена процедура по ЗОП са сключени три броя борсови договори с друга фирма „УНИБРОКС” ЕООД, който е реално друг борсов представител по обявената и приключила процедура. Тук са разписани всичките позиции, няма да ги чета. Като тук е момента да се отбележи, че „УНИБРОКС” ЕООД втората фирма, също е член на „НАЦИОНАЛНА СТОКОВА БОРСА” с чиито представител предната фирма „Милков 63“ вече е имала сключен договор, като по този начин Общината е нарушила един член от Договора за възлагане на борсово представителство с „Милков 63“, а именно да не възлага на други борсови представители поръчки-спецификации. Като друго важно обстоятелство е, че въпросната фирма „Милков 63“ е оферирал Община – Русе, че за зареждане на горива за МПС в цялата страна, ще предостави 4 % отстъпка, докато втората фирма е предложила отстъпка в размер на 2%. И тук вече по същество са въпросите.

1. Кое налага сключването на втори договор за борсово представителство с фирма „Униброкс“ ЕООД, чиято оферта е с по- лоши условия, както е видно от сключените борсови договори, при положение че вече е имало подписан друг договор с друг борсов представител?
2. Защо е предпочетена офертата на борсовия член „Униброкс“ ЕООД, която сключва борсов договор за доставка на горива за МПС с търговска отстъпка от 2% , а не е предпочетена офертата на другата фирма за сключване на такъв договор с търговска отстъпка от 4% ?
3. Защо е сключен борсовият договор цитиран е, с фирма „Петрол“ АД за доставка на горива за МПС от техните бензиностанции, след като веригата бензиностанции на „Лукойл“ предлага по-ниски цени (което е видно от една справка на Fuelo.net)?
4. Защо е предпочетена офертата на борсовия член „Униброкс“ ЕООД, която сключва борсов договор за доставка на гориво за отопление, като е визирано към него момент, че е била 1 860 лева без ДДС, а не е предпочетена офертата на другата фирма, която е била в размер на 1 111 лева без ДДС ?
5. Защо е предпочетена офертата на борсовия член „Униброкс“ ЕООД, която сключва борсов договор за доставка на дизелово гориво с базовата цена в размер на 2008 лева, а не е предпочетена фирмата на другия борсов представител „Милков 63“ за сключване на борсов договор с цена в размер на 1868 лева?

И съм цитирала кое е правното основание да депозирам това питане. Постарах се да го съкратя в известен смисъл. Благодаря.

 **Г-н Иво Пазарджиев:** Благодаря. Кой ще отговори? Госпожа Златомира Стефанова.

 **Г-жа Златомира Стефанова:** Уважаеми общински съветници, тъй като въпросите са 5, ще се постарая да бъда максимално бърза. По първия въпрос Кое налага сключването на втори договор за борсово представителство…

 **Г-н Иво Пазарджиев:** Госпожо Стефанова, само секунда. Понеже отговора е доста дълъг и предлагам да акцентирате по отговорите, като аз поемам ангажимент, както питането, така и отговора да го изпратим на всички съветници да са наясно какво е отговорила администрацията.

 **Г-жа Златомира Стефанова:** Значи, като цяло уважаеми съветници, твърденията на „Милков 63“ ЕООД са неверни. По първия въпрос, имаме два сключени договора действително. Първо с „Милков 63“ ЕООД. Той е на Национална стокова борса, а втория брокер „Униброкс“ ЕООД е сключен на Софийска стокова борса, т.е. ние нямаме противоречие със Закона. Общината може да сключи и повече договори. Така, само тук да видя по акцентите. Добре. На следващото място в поставения въпрос се налага мнението, че офертата на „Униброкс“ ЕООД е с по-лоши условия. За сключването и на двата договора и двамата довереници са представили оферти. Със своята оферта „Милков 63“ ЕООД предлага брокерско комисионно възнаграждение в размер на 90 лев без ДДС за всеки сключен борсов договор като не включва таксата на Национална стокова борса 0,16% от стойността на договора. Офертата на „Униброкс“ е за комисионно възнаграждение за борсово представителство в размер на 0,16% от стойността на борсовия договор без ДДС като в това е включена и борсовата такса към Софийска стокова борса. Видно от офертата за представителство на „Униброкс“ ЕООД е по-изгодна от на „Милков 63“ ЕООД. При това положение предпочела е общината да сключи представителство с „Униброкс“ ЕООД. Трябва да се отбележи, че офертите са подадени от двамата търговци и те касаят единствено размера на комисионното възнаграждение. Противно на информацията, която излага „Милков 63“ ЕООД, нито „Униброкс“, те не могат да оферират цена на горива, отстъпки и т.н. тъй като те не са производители, нито доставчици. Въпрос 2, защо е предпочетена офертата на борсовия член „Униброкс“ ЕООД, която сключва борсов договор с отстъпка 2%, а на „Милков 63“ е с отстъпка от 4%? Както съм пояснила по-горе предпочетена е офертата за борсово представителство на „Униброкс“, тъй като тя предлага по-изгодно брокерско комисионно възнаграждение от това на „Милков 63“. Нито единия, нито другия брокер са подавали оферти съдържащи предложения за търговска отстъпка за доставка на горива. Така, защо е сключен борсов договор с фирма „Петрол“ АД? Тук ще отговорим, че Договор № 1233/21.12.2021г. е сключен от борсовия представител на Община Русе по правилата на „СОФИЙСКА СТОКОВА БОРСА“. В хипотезата на чл.79, ал.1, т.7 от ЗОП гаранция за спазването на принципите на равнопоставеност и свободна конкуренция е обстоятелството, че предмет на поръчката е доставка на стока, която се търгува на стокова борса. Борсовите кръгове функционират чрез провеждане на борсови сесии. Борсовите сесии могат да бъдат провеждани в борсовата зала с физическо присъствие на брокерите. По данни на борсовия представител фирма „Лукойл“ не е участвала на сесиите, а това е единственият начин да бъде сключен договор с нея, тъй като е недопустимо да се преговаря предварително с „определени доставчици-продавачи“. Нали това, което твърди „Милков 63“. Той няма как предварително да договаря, това е недопустимо. Въпрос 4, Защо е предпочетена офертата на борсовия член „Униброкс“ ЕООД? Тук са цитирани разни размери в литри и цени и пак отговаряме, че единствените оферти, които двамата борсови представители са предоставили в Община Русе касаят предложения за сключване на договор за борсово представителство и оферират единствено брокерско комисионно възнаграждение и са подали само това. Въпрос 5, защо е предпочетена офертата на борсовия член „Униброкс“ ЕООД, която сключва борсов договор за доставка? Тук пак са изброени литри с цени срещу „Лукойл“. Единствените оферти, които двамата борсови представители са предоставили в общината касаят предложения за сключване на договор за брокерско възнаграждение. От горното е видно, че Община Русе е сключила два договора за борсово представителство с двама различни борсови представители на две различни стокови борси. Това не обвързва общината със задължение да ползва услугите и на двамата представители, а дава възможност да избере между тях. За сключването на трите борсови договори е предпочетен представителят на ССБ АД, тъй като оферираното брокерско комисионно възнаграждение е по-изгодно. При сключване на борсови сделки страните по сделката са борсовият представител и съответният член на борсата, представляващ търговецът, който доставя стоката. Оферти за цени, отстъпки и др. не се отправят към общината, а сделката се сключва по правилата на борсата. Община Русе е спазила и всички законови изисквания на ЗОП, които са гаранция за спазването на принципите на равнопоставеност и свободна конкуренция. Благодаря.

 **Г-н Иво Пазарджиев:** Благодаря на госпожа Стефанова. Госпожа Кръстева за становище по отговора на питането.

 **Г-жа Наталия Кръстева:** Благодаря на госпожа Стефанова за изчетения отговор на въпросите. Ангажирам се да ги предам на човека представител на фирмата, който ме потърси и така подробно изложи своите аргументи. Пак казвам, изнесените твърдения и документи, които съм представила пред вас, постарах се питането да не е сухо, а да е подплатено с някакви материали, които той ми даде. От справката-извлечение, което съм предоставила към питането е видно, че и двете фирми са членове на Национална стокова борса. Затова твърдението на „Милков 63“ е, че тук е нарушена процедурата, като е възложена поръчка-спецификация на също на представител на Национална стокова борса. По това отношение „Униброкс“ е член и на Национална стокова борса и съм дала документи. Така, от там насетне това, което е представил „Милков 63“ като данни на база изложеното като въпроси и като отговор на база негови изчисления е нанесена значителна вреда за Община Русе, която се изразява в сумата 59 920 лева към юни месец 2020 година. Ако трябва след сесия ще ви ги предоставя на вашето внимание, да се запознаете и с тях. Отделно от това остава възможността той вече да си търси правата за нарушение на договора, така както той твърди. Благодаря.

 **Г-н Иво Пазарджиев:** Кмета на Община Русе ще вземе думата. Заповядайте, господин Кмет.

 **Г-н Пенчо Милков:** Уважаеми госпожи и господа съветници, госпожо Кръстева. Днеска с господин Пазарджиев си говорихте за внушенията. Още в самото име на въпроса и в становището Ви и след чутия абсолютно обективен отговор продължаваме да говорим за неизгодни сделки, защити и за това. Всеки един съветник, на картата му на гърба пише, че има право на информация. Когато дойде гражданин при вас, за да имате абсолютно правдиво отношение каквото дължите на всички съграждани е първо да дойдете и да проверите информацията като съветник, като юрист – вратата е отворена нашата в момента. Не е нужно предварително да пускате писмени искания или друго. Вие ще се убедите сама когато видите документите след като сте провела среща с човек, който ми написа 200 съобщения, за да представлява Община Русе и явно води предварителни разговори и явно е стигнал до Вас, но винаги в Община Русе сме стигали до извода, че…Представям си пък какво щеше да бъде, ако пък договора е с фирма носеща името „Милков“. Е тогава вече питането какво име щеше да има не знам. Но в случая, ако предварително бяхте проверили, щяхте да видите, че борсата на която е сключен договора – Стокова борса, голямата Софийска стокова борса много по-голяма, там конкуренцията, фактически възможността за такава е много по-голяма, освен това цени на горива се дават към ден и час, а не към без ден и час, защото тези посочени цени в момента и хвърлени цифри и обвинения. Пореден път казвам, човек не е обидно да кажа нали да подготви въпроса, за да може да бъде обективен. В случая се получава внушение. Тези хора са към нас, ние можем да имаме към всяка борса договор. Няма значение колко са на брой договорите. Вие сте гледали ако ще и филми за борсови представители, колко нервно става и колко всеки иска да сключи сделката от името на този, който предлага средства в момента. Община Русе е търсила възможно най-широкото борсово представителство на ССБ и към него момент и час е постигнала най-добрите условия за своя борсов посредник когото е използвала. Те са участвали и са се конкурирали. В момента и госпожа Стефанова каза само с допълнителното възнаграждение за тях, което биха взели при най-добрата сделка, която биха ангажирали на съответната борса в съответния ден и час. Това го обясних като не за юрист. Но молбата ми е и при въпросите. Не може въпроса да носи името за неизгодни сделки с това. Няма неизгодна сделка.

 **Г-н Иво Пазарджиев:** Благодаря.

**Точка 63**

**Изказване на Даниел Джумалийски – вх. № 561/06.07.2022 г.**

 **Г-н Даниел Джумалийски:** Уважаеми дами и господа, ще бъда максимално кратък. Повода за моето изказване и за предложението, което ще направя е една паметна плоча, която видях преди време. Паметната плоча на композитора Йосиф Цанков. Замислих се само той ли заслужава уважението на русенското гражданство. Нямаме ли и други представители на културата, които заслужават подобна чест. Говоря за Петър Петров – бате ти Петьо Парчето и за Стайко Стайков. Мисля си, че всички тук знаете кой е Петър Петров и Стайко Стайков и какво са направили те за нашия град, не само за нашия град и за нашата държава. Само в краткост ще кажа, че творби на Стайко с бате Петьо са звучали на „Джаз Джембъри“ във Варшава, „Джаз Ятра“ в Индия, „Дебрецен“ Унгария, в Мексико, в Румъния, в Русия, в Италия, Франция и къде ли не, на три континента. В тази връзка моето предложение е, че, смятам, че е редно да се поставят паметни плочи на къщите, където живяха и твориха тези двама наши творци, на Стайко, която се намира на „Чавдар Войвода“ и на бате Петьо, тука в съседство на ул. „Петър Берон“. Също така предлагам една от алеите в Парка на младежта да бъде кръстена „Алея на джаза“ като препратка към това, че дълги години Русе беше признат за столица на джаза в България. И накрая искам да завърша с това нещо, че ако ние нямаме памет за миналото, по всяка вероятност нямаме фундамента върху който да градим бъдещето. Благодаря ви.

**Г-н Иво Пазарджиев:** От името на група (шум от зала). По тази точка…Добре, колеги, моля да успокоим страстите. Господин Мариян Димитров, следваща точка.

**Точка 64**

**Изказване на Мариян Димитров – вх. № 568/07.07.2022 г.**

 **Г-н Мариян Димитров:** Уважаеми общински съветници, уважаеми господин Председател, уважаеми господин Кмете. Правя питане относно строежа на „Жилищна сграда с магазини, гаражи и ВиК отклонения“ на ул. „Рила“ № 34. Възложител на сградата и строител е фирма „СТРОИТЕЛ 94“ ООД. Строежът е разположен в УПИ ХІ – 156, кв. 111 и е с административен адрес в гр. Русе, ул. „Рила“ № 34. За започване на строежа е издадено от Община Русе Разрешение № 265 от 28.06.2019 г. Строителните работи са започнали на 10 декември 2019 г. и съгласно поставената ИНФОРМАЦИОННА ТАБЕЛА са планирани строително-монтажни работи с продължителност 18 месеца – до 10 юни 2021 г.

От месец януари 2020 г. южното платно и южния тротоар на ул. „Рила“ в разстоянието от № 32 до № 36 е затворено с преградни съоръжения и е обозначено със следните пътни знаци: от Група "А" - Предупредителни пътни знаци за опасност, а именно: А8 "Платно за движение, стеснено отдясно" и А23 "Участък от пътя в ремонт", от Група "Б" - Пътни знаци относно предимство - Б5 "Пропусни насрещнодвижещите се пътни превозни средства", от Група "В" - Пътни знаци за въвеждане на забрана - В2 "Забранено е влизането на пътни превозни средства в двете посоки" и от Група "Г"- Пътни знаци със задължителни предписания - Г7 "Движение само надясно пред знака". Последните два знака са поставени в нарушение на Закона и Правилника за движението по пътищата. Зад преградните съоръжения е монтиран строителен кран, който е причината за затваряне на пътното платно и тротоара в продължение на 13 месеца след разрешения срок. По строежа не се работи от поне 1 година.

По този повод искам да задам на кмета Пенчо Милков следните въпроси:

1. Кога ще бъдат отворени за движение южното улично платно и южния тротоар на ул. „Рила“, които не могат да бъдат паркинг - място за съхранение на строителни кранове?

2. Каква такса е заплатила на Община Русе фирма „СТРОИТЕЛ 94“ ООД за затварянето на уличното платно и тротоара?

3. Налагани ли са глоби и в какъв размер от Община Русе на фирма „СТРОИТЕЛ 94“ ООД за това, че в продължение на 13 месеца незаконосъобразно и без разрешение затруднява движението на автомобилите по южното улично платно и движението на пешеходците по южния тротоар на ул. „Рила“?

4. Кога ще бъдат премахнати двата пътни знака поставени в нарушение на Закона и Правилника за движението по пътищата?

Благодаря.

 **Г-н Иво Пазарджиев:** Господин Димитров, обаче такива въпроси. Последния въпрос го няма в питането Ви.

 **Г-н Мариян Димитров:** Ами ако може да отговори администрацията.

 **Г-н Иво Пазарджиев:** Не е коректно в момента да задавате въпрос, ако…

 **Г-н Мариян Димитров:** Ако може да отговори. Ако не може…

 **Г-н Иво Пазарджиев:** Да. Ще Ви помоля да се придържате към питането. Заповядайте. Госпожа Магдалина Илиева. Господин Димитров. Госпожа Магдалина Илиева, заповядайте.

 **Г-жа Магдалина Илиева:** Уважаеми господин Димитров. Във връзка с първия въпрос, кога ще бъдат отворени за движение южното платно и южния тротоар на ул. „Рила“, които не могат да бъдат място за съхранение на строителни кранове? Фирма „Строител“ ООД – изпълнител на строежа с вх. № от 02.12.2019 г., е издадена Заповед за временна организация и безопасност на движението за товаро-разтоварна дейности и разполагане на строителна техника, без да се извършва разкопаване. Периодът на действие на Заповедта е от 10.12.2019 г. до 10.06.2021 г. Със Заповед от 15.06.2021 г. на Кмета на Община Русе, срокът за ВОБД е удължен до 31.12.2022 г. включително, на основание повторно искане от 10.06.2021 г. от фирма „Строител“. Във връзка с гореизложеното, следва че южното платно за движение и южният тротоар ще бъдат отворени за движение след изтичане срока на ВОБД. Въпрос 2, каква такса е заплатила на Община Русе фирма „Строител 94“ ООД за затваряне на уличното платно и тротоара? Направена е справка, при която е установено, че „Строител 94“ ООД е заплащала регулярно дължимите такси, съгласно Наредба №16 на Общински съвет за определянето и администрирането на местните такси, цени и услуги. Същите са заплатили такса до 24.09.2022 г. включително. Налагани ли са глоби и в какъв размер от Община Русе на фирма „Строител 94“ за това, че в продължение на 13 месеца незаконосъобразно и без разрешение затруднява движението на автомобилите по южното платно и движението на пешеходци по южния тротоар на ул. „Рила“? В светлината на това, което каза господин Милков току що, също много Ви моля да не задавате въпроси с неверни твърдения в тях, което ми звучи също манипулативно. Отговора на Вашия въпрос е следния. Във връзка с издадена Заповед от 15.06.2021 г. на Кмета на Община Русе, няма основание да бъдат налагани санкции на възложителя или изпълнителя на строежа, предвид факта, че срокът на действие на въведената ВОБД е 31.12.2022 година. На място са извършвани проверки от служителите на „Строителен контрол“ към Дирекция „Инфраструктура, строителен и инвеститорски контрол“, като е констатирано, че строежът се изпълнява в съответствие с одобрените инвестиционни проекти по част „План за безопасност и здраве“ и не са установени нарушения на ЗУТ и Наредба № 2 за минималните изисквания за здравословни и безопасни условия на труд при извършване на строителни и монтажни работи. Протоколът от огледа е изпратен до Регионална дирекция за национален строителен контрол, изпълнявайки указанията на Заповед от 01.08.2018 г. на Началника на Дирекция за национален строителен контрол.

 **Г-н Иво Пазарджиев:** Благодаря на госпожа Илиева. С изчерпване на дневния ред закривам заседанието.

**ИЗГОТВИЛ: ПРЕДСЕДАТЕЛ:**

 **Йоанна Гочева Иво Пазарджиев**